title: মিশ্র রন্ধনশৈলী

text: অস্ট্রেলিয়াতে অভিবাসী স্রোত বৃদ্ধির সাথে সাথে মিশ্র রন্ধনপ্রণালী পূন: পূন: আবিষ্কৃত হতে থাকলো এবং বিভিন্ন ক্যাফে ও রেস্তোরাঁর প্রধান আকর্ষণে পরিণত হয়। আধুনিক অস্ট্রেলীয় ও এশীয় মিশ্র রেস্তোরাঁ যেমন “তেতসুয়া’’ বিশ্বের সেরা ৫০ রেস্তোরাঁর মধ্যে স্থান করে নিয়েছে। মিশ্র রন্ধনশৈলীর আরেকটি অনন্য দিক হচ্ছে নিত্য নতুন কৌশলের মাধ্যমে পুরাতন খাবার গুলোকে নতুন রূপে পরিবেশন করা হচ্ছে। এই ধরণের রেস্তোরাঁ গুলো আঞ্চলিক কুইজিন গুলো থেকে নতুন কৌশলের মাধ্যমে বহুপদের খাবার পরিবেশন করতে পারে। মালয়েশীয় খাবার গুলো মালয়, জাভা, চীনা, ভারতীয় রন্ধনশৈলী এবং থাই, পর্তুগীজ, ওলন্দাজ ও ব্রিটিশ রন্ধনশৈলী থেকে সামান্য অনুপ্রাণিত।


title: চৌরঙ্গী রোড

text: পরবর্তী সময়ে লোয়ার সার্কুলার রোডের পশ্চিম দিকের অংশ (এখন এক্সিডাইড ক্রসিং) থেকে রাস্তাটির এসপ্ল্যানেডের কার্জন পার্কের পর্যন্ত প্রতিটি গুরুত্বপূর্ণ মোড়ে জলাধার তৈরি করা হয়েছিল। এর মধ্যে মাত্র একটি এখন বিদ্যমান - মনোহর দাস তরাগ এবং পার্ক স্ট্রিট এবং চওরিংয়ের জংশনে রয়েছে। পুনরুদ্ধারকৃত জলাধারগুলির মধ্যে এক ছিল যেখানে কলকাতা ইনফরমেশন সেন্টার এবং ময়দান পুলিশ স্টেশন এখন দাঁড়িয়ে আছে, অন্য আরেকটি স্থান যেখানে মেট্রো স্টেশন এখন দাঁড়িয়েছে এবং যেখানে এখনও এসপ্ল্যানেড বাস-টার্মিনাস দাঁড়িয়ে আছে সেখানে তৃতীয়টি ছিল। বর্তমানে রাস্তার সৌন্দর্য আর নেই এবং কেবলমাত্র যুগ যুগের অঙ্কন এবং স্কেচ দেখতে পাওয়া যাবে।


title: ভুটিয়া

text: ভুটিয়াদের মঠগুলো ভারতের বহু স্থানে ছড়িয়ে আছে, তন্মধ্যে সবচেয়ে উল্লেখযোগ্য সিকিমের রুমটেক বৌদ্ধমঠ এবং ভুটিয়া বাসটি মনাস্টেরি বা কর্ম দর্জি চোওলিং মনাস্টেরি, যা কিনা দার্জিলিংয়ের মঠগুলোর মধ্যে সবচেয়ে পুরনো।


title: ভারতীয় রেল

text: বিখ্যাত রেলইঞ্জিনগুলির মধ্যে "ফেয়ারি কুইন" মেনলাইনে চালু বিশ্বের সর্বাপেক্ষা প্রাচীন রেলইঞ্জিন। যদিও এখন বিশেষ বিশেষ ক্ষেত্রেই এটি চালানো হয়। বিশ্বের সবচেয়ে পুরনো পুরোমাত্রায় চালু রেলইঞ্জিনের কৃতিত্বটি "জন বুলের" প্রাপ্য। গোরক্ষপুর রেলওয়ে প্লাটফর্মটি বিশ্বের দীর্ঘতম রেলওয়ে প্লাটফর্ম। এর দৈর্ঘ্য ১৩৬৬.৩৩ মিটার। দার্জিলিং হিমালয়ান রেলওয়ে রুটের ঘুম স্টেশনটি বিশ্বের দ্বিতীয় উচ্চতম রেলস্টেশন যেখানে বাষ্পীয় ইঞ্জিন পৌঁছতে পারে। মুম্বাই-পুনে ডেকান কুইন ট্রেনে ভারতীয় রেলের সবচেয়ে পুরনো চলমান ডাইনিং কারটি রয়েছে।


title: অবজার্ভেটরি হিল

text: ভুটিয়া বস্তি মঠ (দার্জিলিং-এর সবচেয়ে পুরনো মঠ) প্রথমে অবজার্ভেটরি হিলে অবস্থিত ছিল। ১৭৬৫ সালে লামা দোর্জে-রিনজিং এই মঠটি নির্মাণ করেছিলেন। লোকে মনে করে, সেই মঠের ভিক্ষুরা যখন এই অঞ্চলটিকে "দোর্জে-লিং" (কথাটির মানে, "বজ্রের দেশ") বলে উল্লেখ করতেন। সেই থেকেই "দার্জিলিং" নামটি এসেছে। কেউ কেউ অবশ্য মনে করেন দোর্জে-রিনজিং-এর নামানুসারেই শহরের নামটি এসেছে। ১৮১৫ সালে দার্জিলিং-এ অনুপ্রবেশকারী একটি গোর্খা হানাদার বাহিনী মঠটিতে নির্মম লুটতরাজ চালিয়েছিল। ১৮৬১ সালে মঠটি আবার গঠিত হয়। ১৮৭৯ সালে মঠটি ভুটিয়া বস্তিতে সরে আসে। এখন এখানেই মঠটি অবস্থিত। ১৯৩৪ সালে একটি ভূমিকম্পে মঠটি আবার ধ্বংস হয়ে যায়। পরে সিক্কিমের রাজা এটি আবার তৈরি করে দেন।


title: লা স্ত্যাচিয়নে

text: ২০০১ সালে গ্রামটি রেস্তোরাঁ সংলগ্ন এলাকায় পানি নিষ্কাশন সমস্যার সম্মুখীন হয়। ২০০২ সালের প্রথমদিকে গ্রাম লা স্ত্যাচিয়নে সম্প্রসারণ অনুমোদন করে যেখানে পানি নিষ্কাশন সমস্যার উল্লেখ ছিলো। রেস্তোরাঁ প্রয়োজনের তুলনায় বড় পাইপ বসানোর ঘোষণা দেয়। ২০০২ সালের ১০ অক্টোবর গার্ডিনার স্টেশনে আগুনে ভস্মীভূত হওয়ার পরে লা স্ত্যাচিয়নে সর্বশেষ ওয়ালকিল স্টেশন হিসেবে পরিচিত হয় যা তার আদি অবস্থানে টিকে ছিলো। ২০০৩ সালে সংস্কার শেষ হয়।


title: পেরু

text: পেরু দক্ষিণ আমেরিকার পশ্চিম-মধ্য অঞ্চলে, প্রশান্ত মহাসাগরের উপকূলে অবস্থিত একটি রাষ্ট্র। পেরুর ভূগোলে চরম বৈপরিত্যের সহাবস্থান পরিলক্ষিত হয়। এখানে আছে জনবিরল মরুভূমি, সবুজ মরূদ্যান, বরফাবৃত পর্বতমালা, উচ্চ মালভূমি এবং গভীর উপত্যকা। দেশটির উত্তর-পশ্চিম থেকে দক্ষিণ-পূর্ব বরাবর আন্দেস পর্বতমালা চলে গেছে। আন্দেস পেরিয়ে দেশের অভ্যন্তরে রয়েছে ঘন ক্রান্তীয় অরণ্য, যেখানে জনবসতি তেমন ঘন নয়। প্রশান্ত মাহাসাগরের উপকূলে অবস্থিত লিমা দেশটির প্রধান বাণিজ্যিক কেন্দ্র ও রাজধানী।


title: আতাকামা মরুভূমি

text: মরুভূমিটি ১৯শ শতকের শেষ দিকে এসে বলিভিয়া, পেরু ও চিলির বিবাদের কারণ হয়ে দাঁড়ায়। তিনটি দেশই এ অঞ্চলের মূল্যবান নাইট্রেট ও তামার ব্যাপারে আগ্রহী ছিল। আন্তোফাগাস্তার উত্তর-পূর্বে এবং ইকিক থেকে দেশের অভ্যন্তরভাগে সোডিয়াম নাইট্রেটের ভাণ্ডার ছিল। এই এলাকাগুলির অধিকাংশই প্রথমে বলিভিয়া ও পেরুর অধীনে ছিল, কিন্তু খনন শিল্পগুলিতে চিলির ব্যবসায়ীরা অনেক বিনিয়োগ করেছিলেন এবং তারা চিলির সরকারের সমর্থন পেতেন। প্রশান্ত মহাসাগরের যুদ্ধ (১৮৭৯-১৮৮৩) শেষে চিলি বিজয়ী হয়। আনকনের চুক্তির ফলে চিলি অঞ্চলটি নিয়ন্ত্রণে নেয়; বলিভিয়া তার সমগ্র পশ্চিম সমুদ্র উপকূল হারায়।


title: আন্দীয় সভ্যতা

text: প্রত্নতাত্ত্বিক অনুসন্ধানে ঐতিহাসিকরা উপকূলীয় পেরুর ও মধ্য-কেন্দ্রীয় আন্দিজের এক বিস্তীর্ণ অঞ্চলে এদের সভ্যতা ও সাম্রাজ্যের বিভিন্ন ভগ্নাবশেষ খুঁজে পেয়েছেন। এদের মধ্যে 'উয়ারি' থেকে অনেকখানি উত্তরে চিকলায়োতে যে প্রত্নতাত্ত্বিক ধ্বংসাবশেষটি মাত্র ২০০৮ সালে খুঁজে পাওয়া গেছে, তা সবিশেষ উল্লেখযোগ্য। এছাড়াও দক্ষিণ পেরুতে "মোকাহুয়া" অঞ্চলের পার্বত্য উচ্চভূমিতেও তাদের একটি গুরুত্বপূর্ণ শহর চেরো বাউল আবিষ্কৃত হয়েছে। তাদের এই শহরটি আরও গুরুত্বপূর্ণ এই কারণে যে এখানেই তারা "তিওয়ানাকুদের" সাথে সরাসরি সংস্পর্শে এসেছিল ও দুই সভ্যতার মানুষ পাশাপাশি প্রায় কয়েকশো বছর বসবাসও করে। কিন্তু তাদের মধ্যে যুদ্ধবিগ্রহের তেমন কোনও ইঙ্গিত পাওয়া যায় না। আবার দক্ষিণ-পূর্বে কুজকো থেকে তিতিকাকা হ্রদ যাওয়ার পথে আন্দিজ পর্বতের উপরে তাদের আরেকটি গুরুত্বপূর্ণ কেন্দ্র পিকিলিয়াক্তা খুঁজে পাওয়া গেছে। এত দূরে দূরে ছড়িয়ে থাকা তাদের বিভিন্ন কেন্দ্রগুলির অবস্থান থেকেই বোঝা যায়, তাদের সাম্রাজ্য কতটা বিস্তৃতি লাভ করেছিল।


title: প্যারাগুয়ে

text: পারাগুয়াই নদীটি প্যারাগুয়ে রাষ্ট্রের মাঝ বরাবর উত্তর থেকে দক্ষিণে প্রবাহিত হয়েছে এবং দেশটিকে পূর্ব-পশ্চিমে দুইভাগে ভাগ করেছে। প্যারাগুয়ের বেশির ভাগ জনগণ দেশটির পূর্বভাগে, অর্থাৎ পারাগুয়াই নদীর কাছে অবস্থিত উর্বর সমভূমিগুলিতে অথবা এগুলির পূর্বে ব্রাজিল সীমান্তের কাছে অবস্থিত জঙ্গলাকীর্ণ একটি মালভূমিতে বসবাস করে; এই অঞ্চলটির নাম পারানেনা। নদীর পশ্চিম দিকে গ্রান চাকো নামের একটি বৃহৎ, শুষ্ক সমভূমি অবস্থিত, যা প্যারাগুয়ের মোট ভূখণ্ডের ৬০%-এরও বেশি গঠন করেছে। নদীর কাছাকাছি জায়গাগুলিতে গ্রান চাকো জলাভূমিময়, তবে ক্রমে পশ্চিমদিকে অগ্রসর হলে এটিতে ঝোপঝাড়-গুল্ম ও অরণ্যের দেখা মেলে। এই জনহীন প্রান্তরে বহু বিচিত্র প্রাণীর বাস; ফলে পশুপ্রেমী ও পাখীপ্রেমীরা প্রায়ই এখানে ঘুরতে আসেন। প্যারাগুয়ের জলবায়ু ক্রান্তীয় ও উপক্রান্তীয় ধরনের; তবে দক্ষিণ ও দক্ষিণ-পূর্বে নাতিশীতোষ্ণ জলবায়ুর দেখা মেলে। পারানেনা অঞ্চলটি আর্দ্র এবং এখানে সারাবছর ধরে প্রচুর বৃষ্টিপাত হয়। অন্যদিকে চাকো অঞ্চলটিতে পৃথক পৃথক শুষ্ক ও আর্দ্র মৌসুম স্পষ্ট। পানি নিষ্কাশনের সুব্যবস্থা না থাকায় চাকো অঞ্চলে প্রায়ই বন্যা হয়।


title: পাকুইশা যুদ্ধ

text: ইকুয়েডরের তিনটি সামরিক ফাঁড়িকে ঘিরে এ বিতর্কের সূত্রপাত ঘটে। পাকুইশা, মেয়াইকো ও মাচিনাজা - এ তিনটি স্থান কোমাইনা নদী উপত্যকা ও পূর্বাংশের কন্ডর ঢালের পিছনে অবস্থিত। ঐ ফাঁড়িগুলো ইকুয়েডর-পেরু সীমান্তে অ-নির্ধারিত এলাকায় অবস্থিত ছিল। ঐ ফাঁড়ি স্থাপনের ফলে পেরু সরকার আগ্রাসন হিসেবে বিবেচনা করে। অথচ, ১৯৭০-এর দশকের শেষদিক থেকে উভয় দেশের সামরিক নেতৃবৃন্দ সমস্যা সমাধানকল্পে বেশ কয়েকবার সভা আহ্বান করেছিল। এতে বিতর্কিত এলাকায় কোন নতুন সামরিক ফাঁড়ি স্থাপন না করার সিদ্ধান্ত গৃহীত হয়েছিল। এরফলে কন্ডর র‌্যাঞ্জের পূর্বাংশে ইকুয়েডরের কোন সামরিক উপস্থিতি থাকার সম্ভাবনা ছিল না।


title: আকরের যুদ্ধ

text:
১৭৭৬ সালে রিও দে লা প্লাতায় স্পেনীয় সাম্রাজ্যের সুবেদারী প্রথা গড়ে উঠে। এরপর পেরুতে সুবেদারী প্রথা গড়ে উঠলেও পেরুর স্বাধীনতা ঘটায় পেরু ও বলিভিয়া উভয় দেশই বিরোধপূর্ণ অঞ্চলের অধিকার দাবী করে। উভয় দেশের রাজনৈতিক দূর্বলতা লক্ষ্য করে ব্রাজিল সুবিধা গ্রহণ করে। কনফেডারেশনে যোগদানের ফলে ব্রাজিলীয়দের নিয়ন্ত্রণে আমাজোনাস প্রদেশে আকরের অধিকাংশ চলে যায়।
পেরু সরকারের অভিমত, ১৮৭০ সালে ব্রাজিলীয় রাষ্ট্রের সাথে পেরুর সীমানা নির্ধারিত হয়েছিল। কিন্তু কূটনীতি ও আন্তর্জাতিক আইনের হস্তক্ষেপ এবং বলিভীয় রাষ্ট্রপতি মারিয়ানো মেলগারেজোর মেনে নেয়ার প্রেক্ষিতে চুক্তিটি বন্ধুত্বপূর্ণ চুক্তি নামে ডাকা হয়ে থাকে। ২৩ নভেম্বর, ১৮৬৭ তারিখে সম্পাদিত এ চুক্তি আয়াকুচো চুক্তি নামে সমধিক পরিচিতি পায়। এরফলে ১,০২,৪০০ বর্গকিলোমিটার ভূমি ব্রাজিলের অঞ্চলে যুক্ত হয়। প্রধানতঃ মূল আকরের উত্তর-পশ্চিমাংস এতে যুক্ত হলে আমাজন ব্রাজিলিয়ানের অংশ হয়ে দাঁড়ায়।


title: স্পেন

text: ৫ লক্ষ ৫ হাজার ৯ শত বর্গকিলোমিটার (১৯৪,৮৯৭ বর্গমাইল) আয়তনবিশিষ্ট স্পেন আয়তনের দিক থেকে বিশ্বের ৫১তম দেশ| দেশটি দক্ষিণ-পশ্চিম ইউরোপের ইবেরীয় উপদ্বীপে অবস্থিত। স্পেন পশ্চিম দিকে পর্তুগাল এবং উত্তর-পূর্ব দিকে ফ্রান্স ও অ্যান্ডোরার সঙ্গে সংলগ্ন। দেশটির উত্তরে বিস্কায়া উপসাগর, দক্ষিণ দিকে জিব্রাল্টার প্রণালী, প্রণালীর দক্ষিণে মরক্কো, পশ্চিম ও দক্ষিণ-পশ্চিম দিকে আটলান্টিক মহাসাগর। পূর্ব ও দক্ষিণ-পূর্ব দিকে ভূমধ্যসাগর। স্পেনের সমুদ্র সীমা প্রায় ৭ হাজার ৮০০ কিলোমিটার দীর্ঘ। দেশের সর্বোচ্চ পর্বত তেইদে পর্বতের উচ্চতা ৩,৭১৮ মিটার।


title: স্পেন

text: স্পেনের উত্তর সীমানাতে আটলান্টিক মহাসাগরের একটি বাহু বিস্কায়া উপসাগর অবস্থিত। উত্তর-পূর্ব সীমানায় পিরিনীয় পর্বতমালা স্পেনের সাথে ফ্রান্স এবং অতিক্ষুদ্র রাষ্ট্র অ্যান্ডোরার একটি প্রাকৃতিক সীমানা গঠন করেছে। পূর্ব দিকে ভূমধ্যসাগর, দক্ষিণে ভূমধ্যসাগর ও আটলান্টিক মহাসাগর এবং পশ্চিমে পর্তুগাল ও আটলান্টিক মহাসাগর স্পেনের বাকী সীমানা নির্ধারণ করেছে। স্পেনের সর্বদক্ষিণ বিন্দুটি মরক্কোর দিকে মুখ করে অবস্থিত এবং দেশ দুইটি সরু জিব্রাল্টার প্রণালী দ্বারা একে অপরের থেকে বিচ্ছিন্ন; স্পেন তাই ইউরোপের সাথে আফ্রিকার সঙ্গমস্থলে অবস্থিত। এছাড়া আটলান্টিক মহাসাগরের লাস কানারিয়াস দ্বীপপুঞ্জ এবং ভূমধ্যসাগরের বালেয়ারীয় দ্বীপপুঞ্জগুলিও স্পেনের শাসনাধীন। এছাড়া মরক্কোতে সেউতা এবং মেলিইয়া নামের দুইটি ছিটমহল স্পেন পরিচালনা করে। উত্তর আফ্রিকার উপকূলের কাছে অবস্থিত পেনিয়ন দে বেলেস দে লা গোমেরা নামক দ্বীপ, আলহুসেমাস ও চাফারিনাস দ্বীপপুঞ্জগুলিও স্পেনের অধিকারে পড়েছে। ব্রিটিশদের অধীনে অবস্থিত জিব্রাল্টার স্পেনের মূল ভূখণ্ডের একেবারে দক্ষিণ প্রান্তসীমায় অবস্থিত।


title: পূর্ব আফ্রিকা

text:
আফ্রিকার পূর্বভাগের দেশগুলিকে একত্রে পূর্ব আফ্রিকা বলা হয়। এই অঞ্চলের ইতিহাস অত্যন্ত প্রাচীন। এবং এই অঞ্চল্কে ঠিকভাবে সংজ্ঞা্ইয়িত করা যায় না। এই অঞ্চল প্রাকৃ্তিক ও নৃ্তাত্বিক দিক দিয়ে সমৃদ্ধ। ইংরেজ,পর্তুগীজ,জার্মান ও ইতালিয় সাম্রাজ্যবাদীরা এই অঞ্চলে উপনিবেশ গড়েছে। উপনিবেশত্তর যুগেও এই অঞ্চল অশান্ত থেকেছে।
পূর্ব আফ্রিকা বা "পুর্বাঞ্চলীয় আফ্রিকা"' ১৮টি স্বধীন ও একটি পরাধীন রাষ্ট্র নিয়ে গঠিত:মিশর আফ্রিকার ঈশান দিকে অবস্থিত, কিন্তু উত্তর আফ্রিকার দেশ ধরা হয়।


title: বলিভিয়া

text: বলিভিrrrrয়ার পরিবেশে ব্যাপক বৈচিত্র রয়েছে। পশ্চিমের পাহাড়ী এলাকা আন্দেজ পর্বতমালায় অবস্থিত। এখানে বলিভীয় আলতিপ্লানো এলাকা রয়েছে। পূর্বের সমতলভূমিতে আমাজন বনাঞ্চল এর চিরহরিৎ (??) বৃক্ষরাজি রয়েছে। বলিভিয়ার সর্বোচ্চ পর্বতশিখর হলো নেভাদো সাজামা যার উচ্চতা ৬৫৪২ মিটার। টিটিকাকা হ্রদ বলিভিয়া ও পেরুর সীমান্তে অবস্থিত। পৃথিবীর বৃহত্তম লবনাক্ত ভূমি সালার দি উইয়ুনি বলিভ্যার দক্ষিণ-পশ্চিম অংশ অবস্থিত।


title: কিরণচন্দ্র মুখোপাধ্যায়

text: কিরণচন্দ্র মুখোপাধ্যায় () (১৮৯৩ - ১২ ডিসেম্বর, ১৯৫৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ১৯২০-এর দশকে দিঘলিয়া উপজেলার সেনহাটি গ্রামের প্রখ্যাত বিপ্লবী অতুল সেন, রসিকলাল দাস, অনুজাচরণ সেন, রতিকান্ত দত্তের সংস্পর্শে আসেন। প্রথম মহাযুদ্ধের সময় ভারত-জার্মান ষড়যন্ত্রে অংশগ্রহণ করবার জন্য ১৯১৬ সনে গ্রেপ্তার হন। ১৯১৯ সনে মুক্ত হয়ে অসহযোগ আন্দোলনের সমর্থনে "সারভেন্ট" পত্রিকা প্রকাশনায় শামসুন্দর চক্রবর্তী, পূর্ণচন্দ্র দাস প্রভৃতিকে বিশেষভাবে সাহায্য করেন। ১৯২৪ সনে চার্লস টেগার্ট ভ্রমে আর্ন্সট ডে সাহেবকে হত্যা করা হলে গোপীনাথ সাহা ও অন্যান্যদের সঙ্গে তিনিও গ্রেপ্তার হয়ে পাঁচ বছরের জন্য কারারুদ্ধ হন। তাঁর রচিত গ্রন্থ হচ্ছে "চন্দ্রগুপ্ত-গুরু চাণক্য" ও "শিবাজি-গুরু রামদাসস্বামী"।


title: সূর্য সেন

text: সূর্য সেন (জন্ম: ২২ মার্চ, ১৮৯৪ - মৃত্যু: ১২ জানুয়ারি, ১৯৩৪) বা সূর্যকুমার সেন, ডাকনাম কালু, যিনি মাস্টারদা নামে সমধিক পরিচিত। ভারতবর্ষের ব্রিটিশ বিরোধী স্বাধীনতা আন্দোলনের অন্যতম নেতা হিসেবে পরিচিত ব্যক্তিত্ব। পূর্ববঙ্গে জন্ম নেয়া এই বাঙালি বিপ্লবী তৎকালীন ব্রিটিশ বিরোধী সশস্ত্র আন্দোলনে সক্রিয়ভাবে অংশ নেন এবং নিজ জীবন বলিদান করেন। সূর্যসেনের বাহিনী কয়েকদিনের জন্যে ব্রিটিশ শাসনকে চট্টগ্রাম এলাকা থেকে নিশ্চিহ্ন করে দিয়েছিল। সূর্য সেনের অন্যতম সাথী বিপ্লবী অনন্ত সিংহের ভাষায় ""কে জানতো যে আত্মজিজ্ঞাসায় মগ্ন সেই নিরীহ শিক্ষকের স্থির প্রশান্ত চোখ দুটি একদিন জ্বলে উঠে মাতৃভূমির দ্বিশতাব্দীব্যাপি অত্যাচারের প্রতিশোধ নিতে উদ্যত হবে? ১৮৫৭ সালে সিপাহী বিদ্রোহ দমনের জন্য বর্বর অমানুষিক অত্যাচারের প্রতিশোধ, জালিয়ানওয়ালাবাগের নৃশংস হত্যাকান্ডের প্রতিশোধ! কে জানতো সেই শীর্ন বাহু ও ততোধিক শীর্ন পদযুগলের অধিকারী একদিন সাম্রাজ্যবাদী ইংরেজ রাজশক্তির বৃহত্তম আয়োজনকে ব্যর্থ করে - তার সমস্ত ক্ষমতাকে উপহাস করে বৎসরের পর বৎসর চট্টগ্রামের গ্রামে গ্রামে বিদ্রোহের আগুন জ্বালিয়ে তুলবে?""


title: প্রফুল্ল চাকী

text: প্রফুল্ল চাকী (ডিসেম্বর ১০, ১৮৮৮ - ১৯০৮) ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম সর্বকনিষ্ঠ মুক্তিযোদ্ধা ও অগ্নিযুগের বিপ্লবী ছিলেন। পূর্ববঙ্গে জন্ম নেওয়া এই বাঙালি বিপ্লবী তৎকালীন ব্রিটিশ বিরোধী সশস্ত্র আন্দোলনে সক্রিয়ভাবে অংশ নেন এবং জীবন বিসর্জন করেন।


title: লক্ষ্মী সেহগল

text: ক্যাপ্টেন ডাক্তার লক্ষ্মী সেহগল (, ) (জন্ম: ২৪ অক্টোবর, ১৯১৪ - মৃত্যু: ২৩ জুলাই, ২০১২) ভারতের স্বাধীনতা আন্দোলনের অন্যতম সক্রিয় কর্মী ছিলেন। ডাঃ লক্ষ্মী ছিলেন সিঙ্গাপুরের এক বিশিষ্ট স্ত্রীরোগবিশেষজ্ঞ। পরে তিনি তাঁর লোভনীয় কর্মজীবন ত্যাগ করে আজাদ হিন্দ ফৌজের রানি ঝাঁসি রেজিমেন্টের দায়িত্ব গ্রহণ করেন। এশিয়ায় এ ধরনের নারীবাহিনী ছিল সর্বপ্রথম এবং এক সুদূরপ্রসারী দৃষ্টিভঙ্গির পরিচায়ক। এ দায়িত্বের পাশাপাশি ভারতীয় জাতীয় সেনাবাহিনীর একজন কর্মকর্তা হিসেবে তিনি আজাদ হিন্দ ফৌজের নারী সংগঠন বিভাগের ভারপ্রাপ্ত মন্ত্রী ছিলেন। বিবাহ-পূর্ব সময়কালীন তাঁর নাম ছিল লক্ষ্মী স্বামীনাথন। লক্ষ্মী সেহগলকে ভারতের জনগণ "ক্যাপ্টেন লক্ষ্মী" হিসেবে চিনে থাকেন। বার্মার কারাগারে অবস্থানকালীন সময়ে র‌্যাংক হিসেবে তাঁকে এ পদবী দেয়া হয়েছিল।


title: গোপালচন্দ্র নিয়োগী

text:
গোপালচন্দ্র নিয়োগী ভারতের স্বাধীনতা আন্দোলনের একজন পরিচিত মুখ। তিনি ২২ জানুয়ারী ১৮৯৬ খ্রি অবিভক্ত ভারতের (বর্তমান বাংলাদেশের) ময়মনসিংহে জন্মগ্রহণ করেন। তার মৃত্যু হয় ১৪ অক্টোবর ১৯৮২।
ছাত্রাবস্থা থেকেই তিনি বিপ্লবীদলের সঙ্গে যুক্ত ছিলেন। যুগান্তর দলের সাথে তিনি নিয়মিত যোগাযোগ রাখতেন এবং সদস্যও ছিলেন। তিনি ব্রিটিশ রাজ এবং জমিদার-জোতদারদের অত্যাচারের বিরুদ্ধে ঝাপিয়ে পরেন। ১৯৩৪ থেকে ১৯৩৯ পর্যন্ত তিনি রাজশাহির পুটিয়া জেলে বন্দী ছিলেন। জেল থেকে মুক্তিলাভের পর তিনি সাংবাদিকতার মাধ্যমে দেশকে জাগানোর জন্য সাংবাদিকের কলম তুলে নেন। তিনি মাতৃভূমি এবং কৃষক নামক দুটি পত্রিকার সাথে যুক্ত ছিলেন। পরে দৈনিক বসুমতি সম্পদনার দায়িত্বও সামলান। তার রচনায় অর্থনৈতিক সংকট এবং সমাজের অনাচার স্থান পায়। তিনি বলতেন-"অর্থনৈতিক স্বাধীনতা এবং সামাজিক স্বাধীনতা ছাড়া স্বাধীনতা অর্থহীন।"


title: লালা লাজপত রায়

text:
লালা লাজপত রায় (; পাঞ্জাবী:ਲਾਲਾ ਲਾਜਪਤ ਰਾਏ) একজন ভারতীয় স্বাধীনতা সংগ্রামী । তাঁকে "পাঞ্জাব কেশরি" নামেও জানা যায়। তিনি পাঞ্জান ন্যাশনাল ব্যাঙ্ক ও লক্ষী বিমা কম্পানী স্থাপন করেছিলেন। তিনি ভারতীয় জাতীয় কংগ্রেসের চরম পন্থীদলের লাল-বাল-পালের অন্যতম নেতা। ১৯২৮ সনে সাইমন কমিশনের বিরুদ্ধে অনুষ্ঠিত প্রদর্শনিতে অংশগ্রহন করেন । সেখানে তিনি পুলিশের লাঠি চার্চে গভীর ভাবে আহত হন। ১৯২৮ সনের ১৭ নভেম্বর তারিখে তাঁর মৃত্যু হয়।
১৮৬৫ সনের ২৮ জানুয়ারি তারিখে পাঞ্জাবে লালা লাজপত রায় জন্মগ্রহন করেন।। তাঁর পিতার নাম মুনসি রাধা কৃষ্ণণ আজাদ। তিনি কিছুসময়কাল হরিয়াণার রোহতক এবং হিসার শহরে উকালতি করেন। তিনি ভারতীয় জাতীয় কংগ্রেস দলের অন্যতম নেতা ছিলেন। বাল গঙ্গাধর তিলক ও বিপিন চন্দ্র পালের সহিত তিনি লাল-বাল-পাল নামেই বিখ্যাত ছিলেন। এই তিন নেতারাই ভারতে সর্বপ্রথম ব্রিটিশ থেকে ভারতের স্বাধীনতার দাবী করেন পরবর্তি সময়ে সমগ্র ভারতবাসী এই আন্দোলনে জড়িয়ে পড়ে। তিনি স্বামী দয়ানন্দ সরসত্বীর সহিত আর্য সমাজকে পাঞ্জাবে জনপ্রিয় করে তোলেন। তিনি অনেক স্থানে দুর্ভিক্ষের সময় শিবির স্থাপন করে লোকের সেবা করেছেন। ১৯২৮ সনের ৩০ অক্টোবর তারিখে তিনি সাইমন কমিশনের বিরুদ্ধে অনুষ্ঠিত প্রদর্শনিতে অংশগ্রহন করেন । সেখানে তিনি পুলিশের লাঠি চার্চে গভীর ভাবে আহত হন। গুরুতরভাবে আহত হয়ে তিনি বলেছিলেন, ‘’আমার শরীরে করা ব্রিটিশের প্রহার, ব্রিটিশের ধংসের কারণ হয়ে উঠবে’’। ব্রিটিশের প্রহারে গুরুতরভাবে আহত হওয়ার ফলে ১৯২৮ সনের ১৭ নভেম্বর তারিখে তাঁর মৃত্যু হয়।
লালা'র মৃত্যুর ফলে সমগ্র দেশ উত্তেজিত হয়ে উঠে। চন্দ্রশেখর আজাদ, ভগত সিং, রাজগুরু ও সুখদেব ও অন্যান্য স্বাধীনতা সংগ্রামীরা লালাজির মৃত্যুর প্রতিশোধ নেওয়ার প্রতিজ্ঞা নেয়। ১৯২৮ সনের ১৭ ডিসেম্বর তারিখে এই স্বাধীনতা সংগ্রামীরা লালা'র মৃত্যুর প্রতিশোধ স্বরুপ ব্রটিশ পুলিশ অফিসার সাংডর্সকে গুলি করে হত্যা করে। সাংডর্সকে হত্যা করার জন্য রাজগুরু, সুখদেব ও ভগত সিংহকে ব্রিটিশ সরকারের কারাগার থেকে ফাঁসীর আদেশ দেওয়া হয়।এই ভাবে ভারতীয় রাজনীতিতে এক নতুন স্পন্দন সৃষ্টি হয়


title: কৃষ্ণা হাতিসিং

text: গঙ্গা নদীর তীরে এলাহাবাদ শহরের মীর্জাগঞ্জে কৃষ্ণা হাতিসিং জন্মগ্রহণ করেন। ভারতের স্বাধীনতা আন্দোলনকারী ও ভারতীয় জাতীয় কংগ্রেসের নেতা মতিলাল নেহ্‌রু ও তদ্বীয় সহধর্মীনি স্বরূপরাণী থুস্‌সু দম্পতির তৃতীয় ও সর্বকনিষ্ঠ সন্তান ছিলেন। কৃষ্ণা হাতিসিংয়ের বাবা মতিলাল নেহ্‌রু কাশ্মীরী পণ্ডিত সম্প্রদায়ভুক্ত এক ধনী ব্যারিস্টার ছিলেন। আইন ব্যবসার কারণে মতিলাল নেহ্‌রু এলাহবাদে বসবাস করতে শুরু করেন এবং সেখানে একজন আইনজ্ঞ হিসেবে প্রতিষ্ঠা লাভ করেন। এই সময়েই মতিলাল নেহ্‌রু কংগ্রেসের রাজনীতিতে সক্রিয় হয়ে উঠেন। তিনি ভারতের স্বাধীনতা আন্দোলন চলাকালীন দুইবার ভারতীয় জাতীয় কংগ্রেসের সভাপতি হন। তাঁর মা স্বরূপরাণী থুস্‌সু লাহোরে বসবাসকারী এক বিখ্যাত কাশ্মীরী ব্রাহ্মণ পরিবারের মেয়ে ছিলেন।


title: নীরদচন্দ্র চৌধুরী

text: ১৯৩৭ খ্রিষ্টাব্দে নীরদচন্দ্র চৌধুরী ভারতের স্বাধীনতা আন্দোলনে সংশ্লিষ্ট রাজনীতিবিদ শরৎ চন্দ্র বসুর একান্ত সচিব হিসেবে চাকুরি গ্রহণ করেন। ফলশ্রুতিতে তিনি খ্যাতিমান মহাপুরুষ যেমন: মহাত্মা গান্ধী, জওহরলাল নেহরু, নেতাজী সুভাষ চন্দ্র বসু-সহ অনেক খ্যাতিমান রাজনৈতিক নেতাদের সংস্পর্শ পান। ভারতীয় রাজনীতির অভ্যন্তরে কাজ করার দরুন ও রাজনীতির সাথে নিবীড় ঘনিষ্ঠতা থাকায় ভারতের স্বাধীনতা আন্দোলনের চূড়ান্ত পরিণতি সম্বন্ধে সন্দিহান হন। নীরদ চন্দ্র চৌধুরী স্বাধীনতা আন্দোলনে সংশ্লিষ্ট ভারতীয় রাজনৈতিক নেতৃত্বের ভূমিকা নিয়েও প্রশ্ন তোলেন। এ পর্যায়ে তিনি বাংলা ভাষায় লেখালিখি ছেড়ে দেন।


title: কৃষ্ণকুমার চৌধুরী

text: কৃষ্ণকুমার চৌধুরী () (আনু. ১৯১৮ - ৭ জানুয়ারি, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ১৯৩৩ সালে মাস্টারদা সূর্যসেন এবং তারকেশ্বর দস্তিদারের মৃত্যুদণ্ডের প্রতিশোধ গ্রহণের জন্য চট্টগ্রাম যুব বিপ্লবী দলের চার জন সদস্য ইউরোপীয় ক্লাব (পল্টন) মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে বোমা ও রিভলভারের সাহায্যে কয়েকজন অফিসারকে আক্রমণ করেন। এতে পুলিস সুপার পিটার ক্লিয়ারি নিহত হয় এবং কয়েকজন শ্বেতাঙ্গ আহত হন। মিলিটারির পাল্টা আক্রমণে ঘটনাস্থলে নিত্যরঞ্জন সেন এবং হিমাংশুবিমল চক্রবর্তী নিহত হন। কৃষ্ণকুমার চৌধুরী এবং হরেন্দ্রনাথ চক্রবর্তী গ্রেপ্তার হন। বিচারে দুজনেরই ফাঁসি হয় এবং ১৯৩৪ সনের ৭ জানুয়ারি তাঁর ফাঁসি বহরমপুর জেলে কার্যকর করা হয়। একই দিন হরেন্দ্রনাথ চক্রবর্তী মেদিনীপুর কেন্দ্রীয় কারাগারে ফাঁসিতে মৃত্যুবরণ করেন।


title: কনকলতা বড়ুয়া

text: কনকলতা বড়ুয়া ভারতের স্বাধীনতা আন্দোলনে একজন অগ্রগামি সংগ্রামী মহিলা ছিলেন। জ্যোতিপ্রসাদ আগরওয়ালার নেতৃত্বে তিনি মৃত্যু বাহিনীতে যোগদান করেছিলেন। ১৯৪২ সনের ২০ সেপ্টেম্বর তারিখে অসম শাখার ভারতীয় জাতীয় কংগ্রেস প্রতেকটি থানায় বৃটিশের উত্তোলিত পতাকা নামিয়ে তার স্থলে ভারতের জাতীয় পতাকা উত্তোলন করার প্রস্তাব গ্রহণ করেছিলেন। গহপুরের পশ্চিম দিকে অবস্থিত থানা অভিমুখে অগ্রসর হওয়া মৃত্যুবাহিনী সদস্যের সন্মুখে ছিলেন কনকলতা বড়ুয়া ৷ থানার সন্মুখে এসে থানায় সমাবেশ করার চেষ্টা করার সময়ে অন্যান্য স্বাধীনতা সংগ্রামীর সাথে পুলিশের সাথে টানা যুদ্ধ বাঁধে। এমন সময়ে কনকলতা নিজের দাবী সাব্যস্ত করার চেষ্টা করলে পুলিস সিপাহী বগাই কছাড়ী কনকলতার বুক লক্ষ্য করে গুলি মারেন যার ফলে কনকলতা মাটিতে লুটিয়ে পড়ে ও তৎক্ষনাৎ মৃত্যু হয়। ৷


title: কমনওয়েলথ একাদশ ক্রিকেট দল

text: ১৯৪৯-৫০ মৌসুমে জক লিভিংস্টোনের নেতৃত্বে কমনওয়েলথ দল ভারতে ১৭, সিলনে ২ ও পাকিস্তানে ২টি প্রথম-শ্রেণীর খেলায় অংশ নেয়। ১৯৫০-৫১ মৌসুমে লেস অ্যামিস দলের নেতৃত্ব দেন। ভারতের বিপক্ষে ২৫টি ও সিলনের বিপক্ষে ২টি খেলায় অংশগ্রহণ করে। অস্ট্রেলীয় বেন বার্নেটের নেতৃত্বে ১৯৫৩-৫৪ মৌসুমে ২২টি প্রথম-শ্রেণীর ক্রিকেটে অংশ নেয়ার জন্য ভারত সফর করে। ১৯৬৪-৬৫ মৌসুমে পিটার রিচার্ডসনের নেতৃত্বে কমনওয়েলথ দল ভারতের বিপক্ষে একটিমাত্র খেলায় অংশগ্রহণ করে। কিন্তু পাকিস্তান সফরে তারা ১৪ খেলায় অংশ নেয়। ১৯৬৭-৬৮ মৌসুমে রিচি বেনো’র দল পাকিস্তান সফরে যায়। তন্মধ্যে কিছু খেলায় রজার প্রাইডক্স ও টনি লুইস দলের অধিনায়ক ছিলেন।


title: কানু ঘোষ

text: কানু ঘোষ ১৯৪৭ খ্রিস্টাব্দে বিখ্যাত সুরকার অনিল বিশ্বাসের ডাকে মুম্বাই গিয়ে প্রথমে গণনাট্য সঙ্ঘ এবং ইয়ুথ কয়ার এ যোগ দেন । এর পাশাপাশি তিনি সলিল চৌধুরীর সহকারী হিসাবে চলচ্চিত্র ও অন্যান্য ক্ষেত্রে সঙ্গীত পরিচালনার কাজ করতে থাকেন । ষাটের দশক থেকে তিনি অল ইন্ডিয়া রেডিওর সম্মেলক গানের সাথে যুক্ত ছিলেন এবং সেই বিষয়ে গবেষণা করেছিলেন । তিনি এনসিআরটিই -র কোরাস গানের প্রশিক্ষক প্রকল্পে বিভিন্ন রাজ্যে ঘুরে ঘুরে জাতীয় সংহতির উপর বহু গানের প্রশিক্ষণ দিয়েছেন ।


title: আনোয়ার উদ্দিন খান

text: খান ১৯৬১ সালে একটি ব্যাংকে চাকরিতে যোগদান করেন। পাশাপাশি তিনি সাংস্কৃতিক আন্দোলনের সাথে জড়িয়ে পড়েন। কবি-গীতিকার আবু হেনা মোস্তফা কামাল ও তার যুগলবন্দী বাংলা গানকে সমৃদ্ধ করতে ভূমিকা পালন করে। তার কণ্ঠদান করা প্রথম চলচ্চিত্র "অপরাজিতা"। চলচ্চিত্রে গান গাওয়ার পাশাপাশি তিনি চলচ্চিত্রে সঙ্গীত পরিচালক হিসেবে কাজ করেছেন। তার সুরারোপিত চলচ্চিত্রের মধ্যে উল্লেখযোগ্য হল "বাল্যবন্ধু", ও "মায়ার সংসার" (১৯৬৯)। এছাড়া তিনি "ময়না মতি" (১৯৬৯) চলচ্চিত্রের গানে কণ্ঠ দেন। তার লেখা গানের মধ্যে রয়েছে "লোকে বলে প্রেম", "পুরাতন মনটাতে আর সয়না কোন নতুন জ্বালাতন", "কচি পাতার টিয়া রং" এবং "জড়োয়া অলংকারে"।


title: হেনরি কুপার

text:
কুপার দুইবার ক্যাসিয়াস ক্লে (পরবর্তীতে মুহাম্মদ আলী নামে পরিচিত)-এর মুখোমুখি হন।
শিরোপা নির্ধারণবিহীন প্রথম খেলাটি ১৯৬৩ সালে ওয়েম্বলী স্টেডিয়ামে অনুষ্ঠিত হয়। ঐ সময় কুপারের কোন ট্রেইনার ছিল না। তাই চমৎকার নৈপুণ্য প্রদর্শন করা স্বত্ত্বেও তিনি জয়লাভ করতে পারেননি।
যখন হেনরি কুপার মুহাম্মদ আলীকে ভূপাতিত করেন, তখন ২৭ পাউন্ড ওজন কম নিয়ে জয়ী হওয়ায় ভাষ্যকার হ্যারি কার্পেন্টার তাদের ওজন নিয়ে শুরুতে করা বক্তব্যকে স্মরণ করিয়ে দেন। ৫ম রাউন্ডে ক্লে ক্ষীপ্রগতিতে হেনরি কুপারকে আক্রমণ করেন এবং রক্তাক্ত করে ফেলেন। রেফারী টমি লিটিল আমেরিকান ক্লে'র হাত উচিয়ে দ্রুত খেলা বন্ধের ঘোষণা দেন ও বিজয়ী ঘোষণা করেন। যদিও স্কোরের দিক দিয়ে ক্লে'র চেয়ে বেশ এগিয়ে ছিলেন কুপার।


title: জন স্নো

text: ব্রায়ান ক্লোজের স্থির দৃষ্টিভঙ্গী কখনো লর্ডসে প্রতিষ্ঠা পায়নি। ফলশ্রুতিতে, অমায়িক প্রকৃতির অধিকারী কলিন কাউড্রেকে দলের নেতৃত্বে নিয়ে আসা হয়। তিনি ১৯৬৭-৬৮ মৌসুমে এমসিসি দলের অধিনায়ক হিসেবে ওয়েস্ট ইন্ডিজ সফরে যান। এখানেই প্রকৃতপক্ষে আন্তর্জাতিক ক্রিকেটে স্নো তাঁর অপূর্ব ক্রীড়াশৈলী প্রদর্শনের সুযোগ পান। ড্র হওয়া প্রথম টেস্টে তাঁকে খেলার সুযোগ না দেয়া হলেও দ্বিতীয় টেস্টে পূর্ণাঙ্গভাবে এ সুযোগ গ্রহণ করেন। জ্যামাইকায় অনুষ্ঠিত টেস্টটিতে ৭/৪৯ বোলিং পরিসংখ্যান গড়েন। উদ্বোধনী ব্যাটসম্যান স্টিভ কামাচো, রোহন কানহাই, গ্যারি সোবার্স, বাসিল বুচার, ডেভিড হলফোর্ড, চার্লি গ্রিফিথ ও ওয়েস হল তাঁর শিকারে পরিণত হলে ওয়েস্ট ইন্ডিজ ১৪৩ রানে তাদের ইনিংস গুটিয়ে ফেলতে বাধ্য হয়। তন্মধ্যে, গ্যারি সোবার্সকে এলবিডব্লিউ’র ফাঁদে ফেলে প্রথম বলেই শূন্য রানে বিদায় করেন।


title: বিশ্ব সিরিজ ক্রিকেট

text: অধিকাংশের কাছে অপরিচিত কেরি প্যাকার ১৯৭৭ সালের মে মাসের শেষদিকে লন্ডনে গমন করেন। ডেভিড ফ্রস্টের পরিচালনায় দ্য ফ্রস্ট প্রোগ্রামে অংশ নেন। তাঁর ধারনার বিষয়ে ধারাভাষ্যকার জিম লেকার ও রবিন মারলারের সাথে বিতর্কে অংশগ্রহণ করেন। মারলারের ভূমিকা ছিল বেশ আক্রমণাত্মক। প্যাকারের তাঁর লক্ষ্য বাস্তবায়নে রসাত্মক ও আত্মবিশ্বাসী ভূমিকায় স্পষ্ট জবাবে তিনি বেশ রুষ্ট হন। এ অনুষ্ঠানের মাধ্যমে কেরি প্যাকারের পরিচিতিকে আরও বাড়িয়ে তুলে এবং তাঁর চিন্তাধারাকে আরও সামনের দিকে এগিয়ে যেতে সাহায্য করে। এ সফরে তাঁর প্রধান উদ্দেশ্য ছিল খেলা আয়োজকদের সাথে সাক্ষাৎ করা ও কিছু সমঝোতা আনয়ণে অগ্রসর হওয়া। তিনি ধূর্ততার সাথে রিচি বেনোকে উপদেষ্টা মনোনয়নে নিশ্চিন্ত হন। রিচি বেনো খেলায় তাঁর অবস্থান তুলে ধরেন ও তাঁর সাংবাদিকতায় অংশগ্রহণের ফলে কেরি প্যাকারকে খেলার রাজনীতিতে শক্ত ভূমিকা রাখে।


title: খান আতাউর রহমান

text: খান আতা সঙ্গীত পরিচালক হিসেবে প্রথম কাজ করেন এহতেশাম পরিচালিত "এ দেশ তোমার আমার" চলচ্চিত্রে। পরে ১৯৬২ সালে "সূর্যস্নান" ছায়াছবিতে তিনি উপহার দেন "পথে পথে দিলাম ছড়াইয়া রে" এর মতো গান। যাতে কন্ঠ দেন কলিম শরাফী। ১৯৬৩ সালে জহির রায়হানের "কাঁচের দেয়াল" ছায়াছবিতে তিনি নিয়ে আসেন "শ্যামল বরণ মেয়েটি" শীর্ষক একটি জনপ্রিয় গান। "সূর্যস্নান" ছবির জন্য শ্রেষ্ঠ গীতিকার হিসেবে এবং কাচের দেয়াল ছবির জন্য শ্রেষ্ঠ সঙ্গীত পরিচালক হিসেবে ১৯৬৫ সালে পাকিস্তান চলচ্চিত্র উৎসব-এ তিনি পুরস্কার লাভ করেন। এছাড়া সঙ্গীত পরিচালক ছিলেন "বাহানা", "সাগর", "আখেরি স্টেশান", "মালা" প্রভৃতি উর্দু ছবিতে। ১৯৭০ সালে জহির রায়হান পরিচালিত জীবন থেকে নেয়াতে তিনি "এ খাঁচা ভাংবো আমি কেমন করে" শীর্ষক গানের কথা লিখেন এবং নিজেই কন্ঠ দেন। ’৭০ এবং ’৮০'র দশকে উপহার দেন সাবিনা ইয়াসমীনের কন্ঠে "এ কি সোনার আলোয়", শহনাজ রহমতুল্লাহের কন্ঠে "এক নদী রক্ত পেরিয়ে" এর মতো গান। খান আতাউর রহমান প্রায় ৫০০ গানের গীতিকার। "এখনো অনেক রাত" চলচ্চিত্রের জন্য তিনি ২২তম জাতীয় চলচ্চিত্র পুরস্কারে শ্রেষ্ঠ সঙ্গীত পরিচালক ও শ্রেষ্ঠ গীতিকারের পুরস্কার অর্জন করেন।


title: জন লেনন

text: ১৯৫৭ সালের মার্চ মাসে লেনন দ্য কোয়ারিমেন নামে একটি ব্যান্ড দল গঠন করেন। এসময় তিনি কোয়ারি ব্যাংক গ্রামার স্কুলে পড়তেন। তাদের প্রথম অনুষ্ঠান ছিল ১৯৫৭ সালের ৯ জুন তারিখে "মি. স্টার মেকার" নামে ক্যারোল লিউইস এর একটি অডিশনে। কয়েক সপ্তাহ পরে ১৯৫৭ সালের ৬ জুলাই, লেনন ও কোয়ারিমেনের সাথে পল ম্যাককার্টনির দেখা হয় সেন্ট পিটার্স চার্চের উল্টন গার্ডেনে। ম্যাককার্টনির পিতা পরে দ্য কোয়ারিমেনকে তাদের ২০ ফোর্থলিন রোডের বাসায় অনুশীলন করার অনুমতি দেন। তাদের বন্ধুত্বের প্রথমদিকে লেনন ম্যাককার্টনিকে সিগারেট, মিস্টি বা বই প্রভৃতি দোকান থেকে চুরি করতে অনুপ্রানিত করেছিলেন, এবং তারা তাদের ব্যান্ডের সদস্য ও শিক্ষকদের নিয়ে নানা কৌতুক করতে মজা পেতেন। এই সময়েই মূলত লেনন ও ম্যাককার্টনি একত্রে এবং আলাদাভাবে গান লিখতে শুরু করেন। লেনন আঠারো বছর বয়সে প্রথম গান লেখেন যার শিরোনাম "হ্যালো লিট্‌ল গার্ল"। এই গানটি পরবর্তীতে ব্যাপক জনপ্রিয়তা পায়।


title: কৌতুকাভিনয়

text: ১৯শ শতাব্দীর প্রথম দিকে পুতুলনাচ এর বর্তমান রূপ ধারণ করে। এই ধরনের স্ল্যাপস্টিক কমেডির প্রথম মূলধারার সঙ ছিলেন জোসেফ গ্রিমাল্‌দি। ১৮৫০-এর দশকে ব্রিটিশ সঙ্গীত থিয়েটারসমূহে কৌতুকাভিনয় জনপ্রিয় হয়ে ওঠে। সঙ্গীত হলের সম্মানিত ব্রিটিশ কৌতুকাভিনেতাগণ ছিলেন চার্লি চ্যাপলিন, স্ট্যান লরেল, ও ড্যান লিনো। ইংরেজ সঙ্গীত হলের কৌতুকাভিনেতা ও থিয়েটারে জলসার পরিচালক ফ্রেড কার্নো ১৮৯০-এর দশকে সংলাপহীন এক ধরনের স্কেচ কমেডির সৃষ্টি করেন এবং চ্যাপলিন ও লরেন তার পরিচালনায় অভিনয় করতেন। মার্কিন চলচ্চিত্র প্রযোজক হাল রোচ বলেন, "ফ্রেড কার্নো শুধুমাত্র একজন প্রতিভাবান ছিলেন তা নয়, তিনি স্ল্যাপস্টিক কমেডিও উদ্ভাবন করেন। আমরা যারা হলিউডে আছি তারা তাঁর কাছে ঋণী।" মার্কিন বিচিত্রানুষ্ঠান ১৮৮০-এর দশকে শুরু হয় এবং ১৯৩০-এর দশক পর্যন্ত জনপ্রিয় ছিল। এসব অনুষ্ঠানে ডব্লিউ. সি. ফিল্ডস, বাস্টার কিটন ও মার্ক্স ভাতৃদ্বয় অভিনয় করতেন।


title: রামচন্দ্র চট্টোপাধ্যায়

text:
রামচন্দ্র চট্টোপাধ্যায়ের এই সাহসী কার্যকলাপ প্রবোধ চন্দ্র লাহাকে এই রোমাঞ্চকর খেলার দিকে চালিত হতে উদ্বুদ্ধ করে। তিনি ১৮৯০সালের ১৫ই ফেব্রুয়ারি স্পেন্সারকে সাথে নিয়ে 'দ্য সিটি অফ ইয়র্ক' নামক বেলুনে চড়ে কলকাতা থেকে আকাশে আরোহণ করেন। এরপর তিনি ৮ই মার্চ স্পেন্সারের থেকে ক্রীত 'দ্য ভাইসরয় অফ ইন্ডিয়া' নামক বেলুনে চড়ে একক উড্ডিয়ন করেন এবং ১৮৯২ এর মার্চ মাসে কানপুর থেকে সাফল্যের সাথে তাঁর পরবর্তী প্রচেষ্টা সম্পাদন করেন।
তৃতীয় ব্যোমযান আরোহী হলেন বিখ্যাত ব্যারিস্টার এবং মেট্রোপলিটন কলেজের অধ্যাপক যোগেশ চন্দ্র চৌধুরী। প্রসঙ্গত উল্লেখ্য তিনি সুরেন্দ্রনাথ ব্যানারজীর জামাতা ছিলেন। তবে তিনি শুধুমাত্র রোমাঞ্চের জন্য নয়, বৈজ্ঞানিক কাজের উদ্দেশে শূন্যে আরোহণ করেছিলেন।
দীর্ঘদিন কলকাতায় বসবাসকারী মেজর হ্যারি হবস নাম্নী এক ব্যক্তি তাঁর স্মৃতিকথায় উল্লেখ করেছিলেন যে রামচন্দ্র চট্টোপাধ্যায়ের কন্যা তাঁরই মত সাহসিনী ছিলেন যিনি বহুবার ব্যোমযানে আরোহণ করে শূন্যে বহু দূরত্ব অতিক্রম করেছিলেন।


title: ৫ ইউরো নোট

text:
পাঁচ ইউরোর নোটটি (প্রতীক: € ৫) ইউরোর নোটের সর্বনিম্ন মূল্য ব্যাংকনোট যা ২০০২ সালে ইউরোর (এর নগদ রূপে) প্রচালন থেকে ব্যবহার করা হচ্ছে। ২৫টি দেশ (আইনগতভাবে ২৩টি) তাদের একমাত্র মুদ্রা হিসেবে ব্যবহার করে আচ্ছে। ২০১৫ সাল অনুযায়ী যার জনসংখ্যার ৩৩৮ মিলিয়নের বেশি। এটা ইউরো নোটের সবচেয়ে ছোট যার আকৃতি ১২০ x ৬২মিমি এবং একটি ধূসর রঙের রেখাচিত্র রয়েছে।
পাঁচ ইউরোর ব্যাংক নোটের ধ্রুপদী স্থাপত্যের (পঞ্চম শতাব্দী পর্যন্ত) সেতু এবং ধনুকাকৃতি খিলান / প্রবেশপথ অঙ্কন করা রয়েছে। পাঁচ ইউরোর ব্যাংকনোটে বিভিন্ন যেমন, জলছাপ, অদৃশ্য কালি, হলোগ্রাম এবং মাইক্রোপ্রিন্টিং যা নথির নির্ভেজালত্ব প্রমাণসহ জটিল নিরাপত্তা বৈশিষ্ট্য রয়েছে। সেপ্টেম্বর ২০১৫ সালে, ইউরোজোনে প্রায় ১,৭০৮,৪৮৪,২২৭টি পাঁচ ইউরোর ব্যাংকনোট রয়েছে।


title: রুপি

text: ১৯ শতকের শুরুর দিকে ইস্ট ইন্ডিয়া কোম্পানির রুপিগুলো অস্ট্রেলিয়ায় সীমিত সময়ের জন্যে ব্যবহৃত হয়েছিল। মুদ্রার দশমিকায়ন করা হয় সিলনে (শ্রীলঙ্কা) ১৯৬৯ সালে, ভারতে ১৯৫৭ সালে এবং পাকিস্তানে ১৯৬১ সালে। এভাবে, একটি ভারতীয় রুপিকে এখন ১০০ পয়সায় ভাগ করা যায়। এই পয়সাকে প্রায়ই বলা হয় "নয়া পয়সা", মানে "নতুন টাকা"। ভারতীয় মুদ্রার প্রচলন নিয়ন্ত্রণ করে ভারতীয় রিজার্ভ ব্যাঙ্ক এবং পাকিস্তানে স্টেস ব্যাঙ্ক অফ পাকিস্তান। রুপির সবচেয়ে বেশি ব্যবহৃত প্রতীক হলো "Rs"। তবে ভারত ২০১০ সালের ১৫ জুলাই রুপির জন্য নতুন একটি প্রতীক গ্রহণ করেছে।


title: রুপি

text: রুপি মুদ্রা তখন থেকেই ব্যবহৃত হচ্ছে, এমনকি ব্রিটিশ ভারতেও, যখন এতে থাকত ৯১.৭% রুপার ১১.৬৬ গ্রাম এবং এক ট্রয় আউন্সের ০.৩৪৩৭ গ্রামের এএসইউ (বর্তমান মূল্যে ১০ মার্কিন ডলারের সমান)। ১৯ শতকের শেষাংশে, স্বর্ণ বিনিময় স্ট্যান্ডার্ড অনুসারে ভারতীয় একটি রৌপ্য রুপির মূল্য স্থির করা হয় এক শিলিং এশং চার পেন্স ব্রিটিশ মুদ্রা, অর্থাৎ ১৫ রুপিতে এক পাউন্ড স্টার্লিং।


title: রুপি

text: আগে রুপিকে (11.66 g, .917 খাঁটি রুপা) ভাগ করা হতো ১৬ আনা, ৬৪ পয়সা বা ১৯২ পাইতে। রুপিকে দশমিকে রূপান্তরের পূর্বপর্যন্ত ব্রিটিশ ভারতের সব মুদ্রারই ভিন্ন ভিন্ন নাম ছিল। এক পয়সা সমান ছিল দুই ঢেলা, তিন পাই এবং ছয় দামারিস। দুই পয়সা (টাকা), দুই আনা (দাওয়ান্নি), চার আনা (চাওয়ান্নি, বা রুপির এক-চতুর্থাংশ), আট আনা (আটানি, বা অর্ধ রুপি) প্রভৃতি ব্যাপকভাবে ব্যবহৃত হয়েছে ১৯৬১ সালে দশমিকায়ন করার পূর্বে। এসব মুদ্রার নামগুলো দিয়ে উর্দু আনাতে তাদের মূল্যমান বোঝা যায়, টাকা (দুই পয়সা বা অর্ধ আনা) বাদে। পূর্ব পাকিস্তানে (বর্তমান বাংলাদেশ) "রুপি"র বদলে "টাকা" শব্দটি ব্যবহার করা হতো, কিন্তু পশ্চিম পাকিস্তানে টাকা বলতে বোঝানো হতো দুই পয়সা।


title: ২০ ইউরো নোট

text: একটি নিম্ন মান নোট হওয়ায় বিশ ইউরো নোটের নিরাপত্তা বৈশিষ্ট্য অন্যান্য ইউরোর মত এত উচ্চ না। যাইহোক, এটি এইগুলো দ্বারা সুরক্ষিত:সেপ্টেম্বর ২০১৫ সালে, ইউরোজোনে প্রায় ৩,২৬৫,১১৫.১২৭টি বিশ ইউরোর ব্যাংকনোট রয়েছে যার মূল্য হচ্ছে প্রায় ৬৫,৩০২,৩০২.৫৪ ইউরো। ইউরোপীয় কেন্দ্রীয় ব্যাংক ইউরো কয়েন এবং ব্যাংকনোট স্টক নিবিড়ভাবে প্রচলন পর্যবেক্ষণ করছেন। ইউরোসিস্টেমের কাজ হচ্ছে ইউরো নোটের একটি কার্যকর এবং মসৃণ সরবরাহ নিশ্চিত করা এবং ইউরো অঞ্চল জুড়ে তাদের নীতিনিষ্ঠা বজায় রাখা।


title: ৫০০ ইউরো নোট

text: বস্তুত, যুক্তরাজ্যের ঐতিহাসিক ব্যাংকনোটসমূহ € ৫০০ নোট থেকে উচ্চ মূল্যের ছিল, এমনকি নাগরিকদের হাতে প্রচলন £ ১,০০০ পর্যন্ত। ডলার মত অন্যান্য ব্যাংকনোটসমূহ, যে গুলো সাধারণত কম মূল্যের নোট রয়েছে সেগুলোও অর্থশোধন থেকে বিরত নয়, উদাহরণস্বরূপ, মেক্সিকো সিটিতে $ ২০৭ মিলিয়ন নগদ পাওয়া গিয়েছে। এছাড়াও আজকাল ব্যাংক অ্যাকাউন্ট এবং আধুনিক অর্থশোধন পরিকল্পনা দেখায় যা বাজার থেকে নগদ অর্থ বের হওয়া চলমান অপরাধ প্রতিরোধীর সমান নয়, উদাহরণস্বরূপ, শীর্ষ বাজারে জড়িত ২০০০-দশকের কেলেঙ্কারি, ব্যাংকসমূহ আইনগতভাবে কাজ করে।


title: ১০০ ইউরো নোট

text: একশো ইউরোর নোটটি (প্রতীক: € ১০০) ইউরো ব্যাংকনোটের উচ্চ মূল্যের একটি ব্যাংকনোট যা ২০০২ সালে ইউরোর (এর নগদ রূপে) প্রচালন থেকে ব্যবহার করা হয়ে হচ্ছে। ২৩টি দেশ (আইনগতভাবে ২২টি) তাদের একমাত্র মুদ্রা হিসেবে ব্যবহার করে যাচ্ছে। ২০১৫ সাল অনুযায়ী যার জনসংখ্যার ৩৩৮ মিলিয়নের বেশি। এটা ইউরো নোটের তৃতীয় বৃহত্তম নোট যার আকৃতি ১৪৭ x ৮২মিমি এবং একটি সবুজ রঙের রেখাচিত্র আছে। একশো ইউরোর ব্যাংকনোটে বারোক এবং রকোকো (১৭শ-১৮শ শতাব্দী পর্যন্ত) স্টাইলের সেতু এবং খিলান / প্রবেশপথ অঙ্কন করা রয়েছে।


title: ৫০০ ইউরো নোট

text:
পাঁচশ ইউরোর নোটটি (প্রতীক: € ৫০০) ইউরো ব্যাংকনোটের সর্বোচ্চ মূল্যের একটি নোট যা ২০০২ সালে ইউরোর (এর নগদ রূপে) প্রচালন থেকে ব্যবহার করা হয়ে হচ্ছে।
২৩টি দেশ (আইনগতভাবে ২২টি) তাদের একমাত্র মুদ্রা হিসেবে ব্যবহার করে যাচ্ছে। ২০১৫ সাল অনুযায়ী যার জনসংখ্যার ৩৩৮ মিলিয়নের বেশি। এটা ইউরো নোটের বৃহত্তম নোট যার আকৃতি ১৬০ x ৮২মিমি এবং একটি সবুজ রঙের রেখাচিত্র আছে। পাঁচশ ইউরোর ব্যাংকনোটে আধুনিক স্থাপত্যের (২০শ-শতকের কাছাকাছি) সেতু এবং খিলান / প্রবেশপথ অঙ্কন করা রয়েছে।


title: ৫০ ইউরো নোট

text: ৫০ ইউরো নোটটি সবচেয়ে বেশি ব্যবহৃত ব্যাংকনোট হয়। সেপ্টেম্বর ২০১৫ সালে, ইউরোজোনে প্রায় ৮,০২১,৭৯৮.০৫৬ টি পাঁচ ইউরোর ব্যাংকনোট রয়েছে যার মূল্য হচ্ছে প্রায় ৪০১,০৮৯,৯০২.৮ ইউরো। ইউরোপীয় কেন্দ্রীয় ব্যাংক ইউরো কয়েন এবং ব্যাংকনোট স্টক নিবিড়ভাবে প্রচলন পর্যবেক্ষণ করছেন। ইউরোসিস্টেমের কাজ হচ্ছে ইউরো নোটের একটি কার্যকর এবং মসৃণ সরবরাহ নিশ্চিত করা এবং ইউরো অঞ্চল জুড়ে তাদের নীতিনিষ্ঠা বজায় রাখা। ২০১৩ সালের শেষে, ৭ বিলিয়ন € ৫০ ব্যাংকনোট প্রচলন ছিল। প্রচালিত € ৫০ সব ব্যাংকনোটের প্রায় ৪২% এবং যা ব্যাংকনোটের মোট মূল্যের অধিক এক তৃতীয়াংশ।


title: ৫০ ইউরো নোট

text: পঞ্চাশ ইউরোর নোটটি (প্রতীক: € ৫০) ইউরো ব্যাংকনোটের মধ্যম মূল্য একটি ব্যাংকনোট যা ২০০২ সালে ইউরোর (এর নগদ রূপে) প্রচালন থেকে ব্যবহার করা হয়ে হচ্ছে। ২৩টি দেশ (আইনগতভাবে ২২টি) তাদের একমাত্র মুদ্রা হিসেবে ব্যবহার করে যাচ্ছে। ২০১৫ সাল অনুযায়ী যার জনসংখ্যার ৩৩৮ মিলিয়নের বেশি। এটা ইউরো নোটের চতুর্থ ছোট নোট যার আকৃতি ১৪০ x ৭৭মিমি এবং একটি কমলা রঙের রেখাচিত্র আছে। পঞ্চাশ ইউরোর ব্যাংকনোটে রেনেসাঁ স্থাপত্যের (১৫শ-১৬শ শতাব্দী পর্যন্ত) সেতু এবং খিলান / প্রবেশপথ অঙ্কন করা রয়েছে। পঞ্চাশ ইউরোর ব্যাংকনোটে বিভিন্ন যেমন, জলছাপ, অদৃশ্য কালি, হলোগ্রাম এবং ক্ষুদ্রছাপা যা নোটের নির্ভেজালত্ব প্রমাণসহ জটিল নিরাপত্তা বৈশিষ্ট্য রয়েছে। সেপ্টেম্বর ২০১৫ সালে, ইউরোজোনে প্রায় ৮,০২১,৭৯৮.০৫৬টি পঞ্চাশ ইউরোর ব্যাংকনোট বাজারে রয়েছে।


title: সিটি ব্যাংক টাওয়ার

text: সিটি ব্যাংক টাওয়ার () হল একটি ঢাকা, বাংলাদেশে অবস্থিত লম্বা আকাশচুম্বী ভবন। এটা মহানগরীর কেন্দ্রীয় ব্যবসাভিত্তিক জেলা মতিঝিল অবস্থিত। এটি গঠিত ১০৯,৩৩ মিটার (৩৫৮.৬৯ ফুট) উচ্চতা পর্যন্ত ভবন এবং মোট ৩৪টি মেঝে বা তলাবিশিষ্ট। এটা দেশের প্রধান আর্থিক প্রতিষ্ঠান সিটি ব্যাংকের সদর দপ্তর ঘর। সিটি ব্যাংক টাওয়ার শহর লাভ করেছে শহরের সবচেয়ে লম্বা উচ্চ বিশিষ্ট ভবনগুলোর মধ্যে একটির মর্যাদা। বর্তমানে, এটি ঢাকার দ্বিতীয় বৃহত্তম লম্বা আকাশচুম্বী ভবনের তালিকায় রয়েছে।


title: স্পেন

text: স্পেন ( "এস্‌পাঞা") বা স্পেন রাজ্য () ইউরোপ মহাদেশের দক্ষিণ-পশ্চিম কোণে অবস্থিত একটি রাষ্ট্র। শাসনব্যবস্থার ধরন অনুযায়ী দেশটি একটি সংসদীয় গণতান্ত্রিক রাজতন্ত্র। এটি ইবেরীয় উপদ্বীপের প্রায় ৮৫% এলাকা জুড়ে অবস্থিত। উপদ্বীপটির বাকী অংশে স্পেনের ক্ষুদ্রতর প্রতিবেশী রাষ্ট্র পর্তুগাল এবং ব্রিটিশ প্রশাসনিক অঞ্চল জিব্রাল্টার অবস্থিত। স্পেনের আয়তন ; আয়তনের বিচারে রাশিয়া, ইউক্রেন ও ফ্রান্সের পরে স্পেন ইউরোপের ৪র্থ বৃহত্তম এবং দক্ষিণ ইউরোপের বৃহত্তম দেশ। মাদ্রিদ স্পেনের বৃহত্তম শহর ও রাজধানী। বার্সেলোনা, বালেন্সিয়া, সেবিইয়া, বিলবাও এবং মালাগা অন্যান্য কয়েকটি গুরুত্বপূর্ণ শহর।


title: দ্য ব্রংক্‌স

text: ভৌগোলিকভাবে দ্য ব্রংক্‌স নিউ ইয়র্ক শহরের সর্ব-উত্তরে অবস্থিত বরো। কেবল এই বরোটিই মার্কিন যুক্তরাষ্ট্র তথা উত্তর আমেরিকা মহাদেশের মূল ভূখণ্ডে, নিউ ইয়র্ক অঙ্গরাজ্যের ওয়েস্টচেস্টার কাউন্টির ঠিক দক্ষিণে অবস্থিত। অবশ্য এর তিন দিকেও জলাশয় রয়েছে: পূর্বে লং আইল্যান্ড সাউন্ড, দক্ষিণে হারলেম নদী ও ইস্ট নদী এবং পশ্চিমে হাডসন নদী। অন্যান্য বরোগুলির সাথে তুলনা করলে দ্য ব্রংক্‌স বরোটি ম্যানহাটন বরোর উত্তরে ও পূর্বে (হারলেম নদী দিয়ে আলাদা), এবং কুইন্‌স বরোর উত্তর (ইস্ট নদী দিয়ে আলাদা) অবস্থিত।


title: সুইস রেডক্রস

text: সুইস রেডক্রস সুইজারল্যান্ডের জাতীয় রেডক্রস সংঘ। এটি ১৮৬৬ সালে সুইজারল্যান্ডের বার্নে প্রতিষ্ঠিত হয়। এই সংস্থা আন্তর্জাতিক রেড ক্রস ও রেড ক্রিসেন্ট ফেডারেশনের সদস্য। ২৪টি ক্যান্টোনাল লিগ, ৫টি উদ্ধারকর্মী সংগঠন, ৩টি ফাউন্ডেশন ও ২টি সংঘ নিয়ে গঠিত এই সংস্থাটি সুইজারল্যান্ডের প্রাচীনতম ও বৃহত্তম ত্রাণ সংস্থা।


title: ফেডারেল রিজার্ভ ব্যাংক অফ নিউ ইয়র্ক

text: যুক্তরাষ্ট্রের ফেডারেল রিজার্ভ ব্যাংক ১২ফেডারেল রিজার্ভ ব্যাঙ্কগুলির মধ্যে একটি। এটি ৩৩লিবার্টি স্ট্রিট, নিউ ইয়র্ক, এনওয়াই এ অবস্থিত। এটি ফেডারেল রিজার্ভ সিস্টেমের দ্বিতীয় জেলার জন্য দায়ী, যা নিউইয়র্ক স্টেট, নিউ জার্সির ১২ উত্তর কাউন্টিকে, কানেকটিকাটের ফেয়ারফিল্ড কাউন্টি, পুয়ের্তো রিকো এবং মার্কিন ভার্জিন দ্বীপপুঞ্জের অন্তর্ভুক্ত। ফেডারেল রিজার্ভ সিস্টেমের মধ্যে কাজ করে, নিউ ইয়র্ক ফেডারেল রিজার্ভ ব্যাংক আর্থিক নীতি প্রয়োগ করে, আর্থিক প্রতিষ্ঠানগুলি তত্ত্বাবধান ও নিয়ন্ত্রণ করে এবং দেশের অর্থ প্রদান ব্যবস্থা বজায় রাখতে সহায়তা করে।


title: ফিলিপাইন–সুইজারল্যান্ড সম্পর্ক

text: সুইজারল্যান্ডের সাথে বাণিজ্য ও বিনিয়োগ খাতে সম্পর্কের উন্নয়ন ঘটে, কারণ ফিলিপাইনের প্রথম সারির দশটি বিনিয়োগকারী প্রতিষ্ঠান হল ৬০টি সুইস কোম্পানি, যা মোট ১৫,০০০ ফিলিপিনোকে চাকরি দেয়। এ প্রতিষ্ঠানগুলো দক্ষিণপুর্ব অঞ্চলে অবস্থিত। ভিয়েতনামের লাওসে ৯ম এশিয়া-ইউরোপ বৈঠক চলাকালীন ফিলিপাইনের রাষ্ট্রপতি বেনিঙ্গো তৃতীয় অ্যাকুইনো এবং সুইজারল্যান্ডের রাষ্ট্রপতি এভালিন উইডমের-স্কালাম্ফ সাক্ষাৎ করেন, যেখানে ফিলিপাইন ও সুইজারল্যান্ডের পারস্পরিক বাণিজ্যিক সম্পর্কের ব্যাপারে দ্বিপাক্ষিক বৈঠক অনুষ্ঠিত হয়। এ দুই নেতা ফিলিপাইন–সুইজারল্যান্ড একত্রিত অর্থনৈতিক সংস্থা গঠনের ব্যাপারেও সম্মত হন। এ সংস্থার মাধ্যমে বাণিজ্য ও বিনিয়োগ খাতে সহযোগিতা বৃদ্ধি করা সম্ভব।


title: স্‌ভালবার্দ

text: স্‌ভালবার্দ () উত্তর মহাসাগরে অবস্থিত একটি নরওয়েজীয় দ্বীপপুঞ্জ। এটি ইউরোপ মহাদেশের মূল ভূখণ্ডের উত্তরে, নরওয়ে ও উত্তর মেরুর মাঝামাঝি একটি স্থানে, নরওয়ে থেকে প্রায় ১ হাজার কিলোমিটার দূরত্বে, ৭৪° থেকে ৮১° উত্তর অক্ষাংশের মধ্যে অবস্থিত। দ্বীপগুলির মধ্যে সবচেয়ে বড়টির নাম ষ্পিৎসবের্গেন। প্রশাসনিকভাবে দ্বীপপুঞ্জটি কোনও নরওয়েজীয় কাউন্টির অন্তর্গত নয়। এটি একটি অ-একত্রীভূত অঞ্চল যেটিকে নরওয়েজীয় সরকার কর্তৃক নিযুক্ত একজন প্রশাসক শাসন করেন। ২০০২ সাল থেকে স্‌ভালবার্দের মূল লোকালয় লোঙিয়ের্বিয়েন একটি নির্বাচিত স্থানীয় সরকারের অধীনে অবস্থিত, যা মূল নরওয়েজীয় ভূখণ্ডতে অবস্থিত পৌর এলাকাগুলির সাথে সাদৃশ্যপূর্ণ। ষ্পিৎসবের্গেন দ্বীপের উত্তরে অবস্থিত ন্যু-অলেসুন্দ বসতিটি (মূলত গবেষকদের একটি কেন্দ্র) বিশ্বের সর্বউত্তরে অবস্থিত বেসামরিক লোকালয়।


title: দক্ষিণ এশীয় আঞ্চলিক সহযোগিতা সংস্থা

text: দক্ষিণ এশীয় আঞ্চলিক সহযোগিতা সংস্থা (সংক্ষেপে সার্ক) দক্ষিণ এশিয়ার একটি সরকারি সংস্থা। এর সদস্য দেশগুলো বাংলাদেশ, ভারত, পাকিস্তান, শ্রীলংকা, নেপাল, মালদ্বীপ, ভুটান এবং আফগানিস্তান। গণচীন ও জাপানকে সার্কের পর্যবেক্ষক হিসেবে নির্বাচিত করা হয়েছে। সার্ক ১৯৮৫ সালের ৮ই ডিসেম্বর প্রতিষ্ঠিত হয়েছিল। যখন বাংলাদেশ,ভারত, পাকিস্তান, নেপাল, ভুটান, মালদ্বীপ ও শ্রীলংকা নেতারা দক্ষিণ এশিয়ার আঞ্চলিক,অর্থনৈতিক, সামাজিক ও সাংস্কৃতিক উন্নয়ন এবং অন্যান্য উন্নয়নশীল দেশসমূহের সাথে বন্ধুত্বপূর্ণ সম্পর্ক ও সহযোগিতা করার লক্ষ্যে এক রাজকীয় সনদপত্রে আবদ্ধ হন । এটি অর্থনৈতিক, প্রযুক্তিগত, সামাজিক, সাংস্কৃতিক এবং উন্নয়নের যৌথ আত্মনির্ভরশীলতা জোর নিবেদিত । সার্কের প্রতিষ্টাতা সদস্য সমূহ হল বাংলাদেশ, ভারত, পাকিস্তান, শ্রীলংকা, নেপাল, মালদ্বীপ, ভুটান এবং ২০০৭ সালে আফগানিস্তান সার্কেরসদস্য পদ লাভ করে । রাষ্ট্রের শীর্ষ মিটিং সাধারণত বাৎসরিক ভিত্তিতে নির্ধারিত এবং পররাষ্ট্র সচিবদের সভা দুই বছর পর পর অনুষ্টিত হয় । নেপালের কাঠমান্ডুতে সার্কের সদর দফতর অবস্থিত ।


title: সুইজারল্যান্ড

text: সুইস বা সুইজারল্যান্ড ( "ডি শ্বাইৎস", "লা স্যুইস্", "স্বিৎস্স্রা", "স্বিৎস্রা") ইউরোপ মহাদেশে অবস্থিত একটি রাষ্ট্র। তবে এটি ইউরোপীয় ইউনিয়নের সদস্য নয়। এর মুদ্রার নাম সুইস ফ্রাংক এবং বাৎসরিক স্থূল দেশজ উৎপাদের পরিমাণ ৫১২.১ বিলিয়ন সুইস ফ্রাংক (২০০৭ খ্রিস্টাব্দ)। এটি পৃথিবীর ধনী রাষ্ট্রসমূহের অন্যতম।


title: স্ট্যান্ডার্ড চার্টার্ড

text: স্ট্যাডার্ড চার্টার্ড পিএলসি একটি বৃটিশ বহুজাতিক ব্যাংকিং এবং আর্থিক প্রতিষ্ঠান যার হেডকোয়ার্টাস লন্ডনে অবস্থিত। এটি ৭০টি দেশে ১,২০০ টি শাখা এবং আউটলেট (এদের মধ্যে সাবসিডিয়ারি,সহযোগী এবং যৌথ মূলধনী সহ)এবং ৮৭,০০০ হাজার কর্মী রয়েছে।ব্যাংকটি কনজ্যুমার, কর্পোরেট এবং প্রাতিষ্ঠানিক সেবা দিয়ে বিশ্বব্যাপি অবস্থান করছে। ব্যাংকটি যুক্তরাজ্য ভিত্তিক হওয়া সত্বেও এটি সেখানে রিটেইল ব্যাংকিং করে না এবং এর ৯০% মুনাফা আসে এশিয়া,আফ্রিকা এবং মধ্যপ্রাচ্য থেকে।


title: মোবাইল টেলিফোনি

text:
১৯৯৭ সালে বেল ল্যাবরেটরি প্রথম সেলুলার রেডিও টেলিফোন নেটওয়ার্ক প্রস্তাব করে। কল সুইচিং অবকাঠামো দ্বারা সমর্থিত অধিক্রমণকারী ছোট সেল সাইটের উন্নয়ন ছিল এর প্রাথমিক উদ্ভাবন। যা কিনা ব্যবহারকারীকে এক সেল সাইট থেকে অন্য সেল সাইটে যাওয়ার সময় কল ড্রপ থেকে রক্ষা করে। ১৯৫৬ সালে প্রথমে সুইডেনে এমটিএ সিস্টেম চালু হয়। মোবাইল টেলিফোনি উন্নয়নের প্রচেষ্টা শুরুর দিকে দুটি গুরুত্বপূর্ণ চ্যালেঞ্জের মুখে পড়েঃ একসঙ্গে কয়েকটি তুলনামূলক কম উপলব্ধ ফ্রিকোয়েন্সি ব্যবহার করা এবং ব্যবহারকারীকে তাদের কলগুলি বাদ না দিয়ে এক স্থান থেকে অন্য স্থানে স্থানান্তর করার অনুমতি প্রদান করা। উভয় সমস্যাগুলি বেল ল্যাবসের কর্মচারী আমোস জোয়েলের দ্বারা সমাধান করা হয়েছিল এবং ১৯৭০ সালে মোবাইল যোগাযোগ ব্যবস্থার জন্য একটি পেটেন্ট নিবন্ধন করা হয়েছিল।
পরে এটিটি এর ভাঙ্গন ব্যবস্থার অংশ হিসেবে, এএমপিএস প্রযুক্তি স্থানীয় টেলকোসের কাছে হস্তান্তর করা হয়েছিলো। প্রথম বাণিজ্যিক ব্যবস্থা অক্টোবর ১৯৮৩ সালে শিকাগোতে চালু হয়। মটোরোলা দ্বারা ডিজাইন করা একটি ব্যবস্থা ১৯৮২ সালের গ্রীষ্মকাল থেকে ওয়াশিংটন ডি.সি. / বল্টিমোর এলাকায় পরিচালিত হয় এবং পরের বছর থেকে পরিপূর্ণ ভাবে জনসাধারণকে সেবা দেয়া শুরু করে। ১৯৭৮ সালে এনটিটি দ্বারা জাপানের প্রথম বাণিজ্যিক রেডিও টেলিফোনি পরিষেবাটি চালু করা হয়।


title: ইন্টিগ্রেটেড সার্ভিসেস ডিজিটাল নেটওয়ার্ক

text:
প্রাথমিক পর্যায়ে টেলিফোন নেটওয়ার্ক ছিল পুরোপুরি অ্যানালগ ব্যবস্থা দিয়ে তৈরি। ধাতব তার ব্যবহারের মাধ্যমে তৈরি যান্ত্রিক সংযোগের সাহায্যে ব্যবহারকারীরা এই ব্যবস্থাতে যংযুক্ত হতেন। এই অদক্ষ ব্যবস্থায় নানারকম সমস্যা দেখা গিয়েছিল। ১৯৬০ সালের শুরু হতে টেলিফোন ব্যবস্থাতে ধীরে ধীরে অভ্যন্তরীণ সংযোগের ক্ষেত্রে প্যাকেট নির্ভর ডিজিটাল সুইচিং ব্যবস্থা প্রয়োগের প্রক্রিয়া শুরু হয়।
আন্তর্জাতিক টেলিযোগাযোগ ইউনিয়ন এর পূর্ব নাম ছিল আন্তর্জাতিক টেলিফোন এবং টেলিযোগাযোগ কনসাল্টেটিভ কমিটি । ১৯৮৪ সালে এদের একটি প্রস্তাবনা আই-১২০ এ সর্বপ্রথম আইএসডিএন ব্যবস্থা বাস্তবায়নের প্রাথমিক কিছু নির্দেশনা দেয়া হয়।
৯০ এর দশকের শুরুর দিকে বৃহৎ আকারে মার্কিন যুক্তরাষ্ট্রে এর প্রয়োগের প্রক্রিয়া শুরু হয়। অনেক বাণিজ্যিক প্রতিষ্ঠান একসাথে মিলে জাতীয় আইএসডিএন ১ নামের এক প্রামাণ্য ব্যবস্থা গড়ে তোলার প্রস্তুতি নেয়। এই উদ্যোগে অনেক সমস্যা দেখা দিলেও পরে আইএসডিএন -২ নামে আরেকটি প্রামাণ্য রূপ গড়ে তোলার উদ্যোগ নেয়া হয়।


title: টেলিফোন

text:
১৮৭৬ সালে মার্কিন উদ্ভাবক আলেকজান্ডার গ্রাহাম বেল বৈদ্যুতিক তারের মাধ্যমে মুখের কথা পাঠানোর যন্ত্রের জন্য মার্কিন যুক্তরাষ্ট্রের প্যাটেন্ট বা সরকারি সনদ লাভ করেন। এর ২০ বছরের মধ্যে টমাস ওয়াটসন, এমিল বার্লিনার, টমাস আলভা এডিসন ও অন্যান্যদের গবেষণার ফলশ্রুতিতে টেলিফোন যন্ত্রের নকশা এমন একটি স্থিতিশীল রূপ নেয় যা পরবর্তী প্রায় এক শতাব্দীরও বেশি সময় ধরে মৌলিকভাবে অপরিবর্তিত থাকে। ১৯৪৭ সালে ট্রানজিস্টরের আবির্ভাবের পর ধাতব তার ও ভারী ওজনের যন্ত্রপাতির পরিবর্তে হালকা ওজনের ও ঘনবিন্যস্ত বর্তনীসমৃদ্ধ টেলিফোন তৈরি করা শুরু হয়। ইলেকট্রনিক প্রযুক্তিতে উন্নতির সাথে সাথে আরও বেশ কিছু "বুদ্ধিমান" বৈশিষ্ট্য টেলিফোনে যুক্ত হয়। যেমন স্বয়ংক্রিয়ভাবে পুনঃসংযোগ স্থাপন করা, টেলিফোনে ডাকদাতার নম্বর শনাক্তকরণ, টেলিফোনে ডাকদাতাকে অপেক্ষা করানো, টেলিফোনের ডাক নতুন কাউকে হস্তান্তর করা, তারহীন সম্প্রচার, দৃশ্যমান উপাত্ত পর্দা, ইত্যাদি। এই সবগুলি বৈশিষ্ট্যই টেলিফোনের মূল নকশার কোন পরিবর্তন আনেনি, বরং সম্পূরক ভূমিকা পালন করেছে। শুরুর দিকে টেলিফোনের তার ব্যবস্থা ব্যবহার করেই ইন্টারনেটে সংযুক্ত হতে হত।
উদ্ভাবনের শুরু থেকে আজ পর্যন্ত একটি তারভিত্তিক টেলিফোন যন্ত্র মূলত সাতটি যন্ত্রাংশ নিয়ে গঠিত: শক্তির উৎস, সুইচ আংটা (বৈদ্যুতিক সংযোগস্থাপক ও বিচ্ছিন্নকারক), নম্বর প্রবিষ্টকারক, ঘণ্টাবাদক, প্রেরক, গ্রাহক এবং একটি পার্শ্বস্বররোধী বর্তনী।


title: টেলিফোন

text: অতীতে টেলিফোনের গ্রাহকটি একটি আংটায় ঝোলানো থাকত, যেটি বৈদ্যুতিক সুইচের মত কাজ করত। আংটায় ঝোলানো অবস্থায় স্থানীয় বৈদুতিক চক্র থেকে টেলিফোনটি বিচ্ছিন্ন হয়ে থাকত। যখন গ্রাহকটিকে আংটা থেকে তুলে নেওয়া হত, তখন টেলিফোন যন্ত্রটি স্থানীয় বৈদ্যুতিক চক্রের সাথে সংযুক্ত হত এবং এর মধ্য দিয়ে বিদ্যুৎ প্রবাহিত হত। এভাবে আংটাটি বৈদ্যুতিক সংযোগ স্থাপনকারী ও বিচ্ছিন্নকারী সুইচের ভূমিকা পালন করত। পরবর্তীতে উল্লম্বভাবে আংটায় ঝোলানোর বদলে টেলিফোনের গ্রাহককে স্প্রিংযুক্ত সুইচের উপরে শুইয়ে রাখা হয়। কিন্তু কাজের মূলনীতি একই থাকে। গ্রাহক সুইচের উপরে শুয়ে থাকলে সুইচটি নিচে অবনমিত থাকে এবং সংযোগ বিচ্ছিন্ন হয়ে থাকে। টেলিফোন ওঠালে সুইচটি স্প্রিংয়ের বদৌলতে উপরে উঠে আসে, ফোনটি স্থানীয় বৈদ্যুতিক চক্রের সাথে সংযুক্ত হয়। বৈদ্যুতিক সংযোগ স্থাপিত হবার পর এর উপস্থিতি জানান দেওয়ার জন্য টেলিফোন কার্যালয় থেকে নিম্ন কম্পাঙ্কের একটি ধ্বনি প্রেরণ করা হয়। ধ্বনিটিতে একই সাথে ৩৫০ ও ৪৪০ হার্জ কম্পাঙ্কের দুইটি ধ্বনি মিশ্রিত থাকে। এই ধ্বনিটিকে ইংরেজিতে ডায়াল টোন বলে। এটি জানান দেয় যে টেলিফোনটি তার ব্যবস্থার সাথে যুক্ত হয়েছে এবং নম্বর প্রবেশ করার উপযুক্ত সময় হয়েছে।


title: সমন্বিত বর্তনী

text: ১৯৪৭ সালে আমেরিকান টেলিফোন অ্যান্ড টেলিগ্রাফ কোম্পানির বেল ল্যাবরেটরিস পরীক্ষাগারে উইলিয়াম শকলি ও তাঁর সহযোগীদের উদ্ভাবিত ট্রানজিস্টর নামক যন্ত্রাংশ হচ্ছে সমন্বিত বর্তনীর আদি উৎস। শকলি ও তাঁর দল (জন বার্ডিন ও ওয়াল্টার ব্র্যাটেইন যার অন্যতম সদস্য ছিলেন) বের করেন যে সঠিক পরিস্থিতিতে ইলেকট্রনগুলি কিছু কেলাসের পৃষ্ঠতলে প্রতিবন্ধকতার সৃষ্টি করে। এই প্রতিবন্ধকতাকে নিয়ন্ত্রণ করে কীভাবে কেলাসের ভেতর দিয়ে ইলেকট্রন প্রবাহ নিয়ন্ত্রণ করা যায়, সে ব্যাপারে তারা জ্ঞান অর্জন করেন। এভাবে কেলাসের ভেতর দিয়ে ইলেকট্রন প্রবাহ নিয়ন্ত্রণ করে তারা এমন একটি যন্ত্রাংশ সৃষ্টি করতে সক্ষম হলেন, যা কিছু নির্দিষ্ট বৈদ্যুতিক কাজ সম্পাদন করতে পারত, যেমন সংকেত বা সিগনালের বৃহদীকরণ। এই কাজগুলি তার আগে ভ্যাকুয়াম টিউব তথা বায়ুশূন্য নলের মাধ্যমে সম্পাদন করা হত। তারা এই নতুন যন্ত্রাংশের নাম দিলেন ট্রানজিস্টর। ট্রানজিস্টর শব্দটি ছিল ট্রান্সফার (হস্তান্তর) এবং রেজিস্টর (রোধক) –এই দুই ইংরেজি শব্দের যোগফল। এভাবে কঠিন উপাদান-পদার্থ ব্যবহার করে ইলেকট্রনিক যন্ত্রাংশ তৈরি করার যে বৈজ্ঞানিক ক্ষেত্রটি তৈরি হল, তার নাম দেওয়া হল কঠিন-অবস্থার ইলেকট্রনিকস। কঠিন-অবস্থার যন্ত্রাংশগুলি বায়ুশূন্য নল বা ভ্যাকুয়াম টিউবের তুলনায় অনেক দৃঢ়, সহজে ব্যবহারযোগ্য, বেশি নির্ভরযোগ্য, অনেক ক্ষুদ্রাকার ও অনেক কম ব্যয়বহুল ছিল। ট্রানজিস্টর তৈরির মূলনীতি ও একই উপাদান ব্যবহার করে প্রকৌশলীরা শীঘ্রই রোধক,ধারক ও অন্যান্য ইলেকট্রনিক যন্ত্রাংশ উদ্ভাবন করেন। এর ফলে ইলেকট্রনিক যন্ত্রগুলি এত ক্ষুদ্র হয়ে যায় যে সেগুলির মধ্যকার বিদঘুটে সংযোগস্থাপক তারগুলিই ছিল বর্তনীর সিংহভাগ আয়তন দখলকারী অংশ।


title: সৌরালোকে একটি ঠাঁই

text: সৌরালোকে একটি ঠাঁই উক্তিটি দিয়ে ১৯শ শতকে ইউরোপীয় ঔপনিবেশিক সাম্রাজ্যগুলির অধিকৃত ভূভাগগুলিকে বোঝানো হত। জার্মান সম্রাট দ্বিতীয় ভিলহেল্ম প্রথম ১৯০১ সালে উক্তিটি করেন বলে মনে করা হয়। বেশির ভাগ ইউরোপীয় শক্তি এসময় সামরিক অভিযান চালিয়ে মূলত আফ্রিকা ও এশিয়ার বিভিন্ন জায়গা করায়ত্ত করে ও নিজ নিজ সাম্রাজ্যের অধীনে আনে। এভাবে কোন ইউরোপীয় জাতি কে ভূপৃষ্ঠের কত বেশি স্থান দখল করতে পারে ও সেই জায়গাগুলির প্রাকৃতিক সম্পদ আহরণ করতে পারে, তা সেসময় একটি মর্যাদার ব্যাপার ছিল। "সৌরালোকে একটি ঠাঁই" (জার্মান ভাষায় মূল বক্তৃতায় "Platz an der Sonne") -- এই আপাত-বিনয়ী উক্তিটি জার্মান সম্রাট ঔপনিবেশিক সাম্রাজ্য বিস্তারের প্রেক্ষাপটেই উচ্চারণ করেছিলেন। পরে এই উক্তিটি ইংরেজিতে "A Place in the Sun" নামে জনপ্রিয়তা অর্জন করে।


title: মোবাইল টেলিফোনি

text: প্রথম সম্পূর্ণ স্বয়ংক্রিয় প্রথম প্রজন্মের নেটওয়ার্ক ছিল নর্ডিক মোবাইল টেলিফোন (এনএমটি) সিস্টেম, যা একযোগে ডেনমার্ক, ফিনল্যান্ড, নরওয়ে এবং সুইডেনে ১৯৮১ সালে চালু হয়। এনএমটি হল প্রথম মোবাইল ফোন নেটওয়ার্ক যা আন্তর্জাতিক রোমিং করতে সক্ষম হয়। সুইডিশ তড়িৎ প্রকৌশলী অস্ট মাকিতালো (Öst Mäkitalo) ১৯৬৬ সালে এই দৃষ্টিভঙ্গিতেই কাজ শুরু করেন, এবং তিনি এনএমটি সিস্টেমের জনক হিসেবে বিবেচিত হন এবং কেউ কেউ তাকে সেলুলার সিস্টেমের জনকও বলে।


title: টেলিযোগাযোগ

text: ১৮৭৮ ও ১৮৭৯ সালে আটলান্টিকের উভয় পারে নিউ হ্যাভেন ও লন্ডোন শহরে বানিজ্যিক টেলিফোন ব্যবস্থা চালু হয়। এই ব্যবস্থা চালু করার জন্য আলেক্সান্ডার বেল উভয় দেশেই পেটেন্ট লাভ করেন। এরপর অতি দ্রুত প্রযুক্তির প্রসারণ হয়। ১৮৮০ সালের মধ্যে যুক্তরাষ্ট্রের প্রধান শহরগুলোতে এক্সচেঞ্জ এবং আন্তঃশহর টেলিফোন লাইন স্থাপিত হয়। সংযোগ স্থাপন করার জন্য সুইচিং প্রযুক্তিও উন্নত হয়। তা সত্বেও আটলান্টিকের দু'পারের মাঝে কন্ঠ আদান প্রদান করা সম্ভব ছিল না। ১৯২৭ সালের ৭ই জানুয়ারি প্রথম বেতার সংযোগের মাধ্যমে কন্ঠ যোগাযোগ স্থাপিত হয়। ১৯৫৬ সালের ২৫শে সেপ্টেম্বর ট্রান্স-আটলান্টিক-টেলিফোন লাইন স্থাপিত হওয়ার আগ পর্যন্ত দুই ভুখন্ডের মাঝে কোন তার সংযোগ ছিল না। এই টেলিফোন লাইন্টিতে ৩৬টি টেলিফোন সার্কিট ছিল।


title: বেতার দূরবীক্ষণ যন্ত্র

text: জ্যোতির্বৈজ্ঞানিক বেতার উৎস চিহ্নিত করার কাজে ব্যবহৃত প্রথম বেতার এন্টেনা তৈরি করেছিলেন কার্ল গাথ জান্‌স্কি। বেল টেলিফোন গবেষণাগারে কর্মরত এই প্রকৌশলী ১৯৩১ সালে এ ধরনের একটি এন্টেনা তৈরি করেন। জান্‌স্কির দায়িত্ব ছিল বেতার টেলিফোন সার্ভিসে ব্যাঘাত ঘটায় এমন ধরনের স্থির তরঙ্গের উৎসকে চিহ্নিত করা। তার এন্টেনাটি ২০.৫ মেগাহার্জে এবং ১৪.৬ মিটার তরঙ্গদৈর্ঘ্যে স্বল্প তরঙ্গের বেতার সংকেত গ্রহণের উপযোগী করে তৈরি করা হয়েছিল। একটি ঘূর্ণনক্ষম টেবিলের উপর স্থাপন করার কারণে একে যেকোন দিকে প্রয়োজনমত ঘোরানো যেত। তাই এই যন্ত্রটির নাম হয়ে গিয়েছিল "জানস্কি'স মেরি-গো-রাউন্ড"। এর ব্যাস ছিল আনুমানিক ১০০ ফুট (৩০ মিটার) এবং দৈর্ঘ্য ছিল ২০ ফুট (৬ মিটার)। চারটি ফোর্ডের মডেল-টি টায়ারের মাধ্যমে একে যেকোন দিকে ঘোরানো যেত। এভাবে ঘুরিয়ে ঘুরিয়ে গৃহীত ব্যতিচার হয়ে আসা স্থির বেতার উৎসের দিক নির্ধারণ করা যেত। অ্যান্টেনার একপাশে একটি অ্যানালগ কাগজ-কলমের ব্যভস্থা ছিল যার মাধ্যমে উপাত্ত জমা করে রাখা যেত। কয়েক মাস ধরে বিভিন্ন দিক থেকে বেতার সংকেত ধারণ এবং সংগ্রহ করে রাখার পর জান্‌স্কি সেগুলোকে তিনটি স্থির তরঙ্গে বিভক্ত করেন:


title: টমাস আউগুস্তুস ওয়াটসন

text: টমাস আউগুস্তুস ওয়াটসন () (১৮ই জানুয়ারি, ১৮৫৪ - ১৩ই ডিসেম্বর, ১৯৩৪) ছিলেন একজন আমেরিকান যিনি আলেকজান্ডার গ্রাহাম বেলের সহায়ক ছিলেন এবং ১৮৭৬ সালের টেলিফোন আবিষ্কারের অন্যতম প্রবর্তক হিসেবে সীকৃত। তিনি অতি পরিচিত কারণ তার নাম টেলিফোনের প্রথম শব্দ হিসেবে উচ্চারিত করা হয়। গ্রাহাম বেলের গবেষণাগারের নোট বই অনুসারে, গ্রাহাম বেল তার নতুন আবিষ্কার দিয়ে প্রথম শব্দ বলেছিলেন, "মিস্টার ওয়াটসন, এদিকে আসুন - আপনাকে আমি দেখতে চাই"।


title: এইচ-ওয়াই এন্টিজেন

text: মানুষের মধ্যে দেখা গিয়েছে যে, যেসব পুরুষের বড় ভাই আছে, তাদের সমকামী হবার উচ্চতর সম্ভাবনা আছে। প্রকৃতপক্ষে, প্রত্যেক বড় ভাই থাকার জন্য ছোট ভাইয়ের সমকামী হবার সম্ভাবনা ৩৩% বৃদ্ধি পায়। একটি তত্ব এইচ-ওয়াই এন্টিজেনকে ব্যাখ্যা করেছে এইভাবে যে, মায়ের রোগ-প্রতিরোধ ব্যবস্থা এই এন্টিজেনের বিপক্ষে প্রতিক্রিয়া দেখায়। ব্যাপক অর্থে বলা যায়, এই ব্যবস্থা পুরুষের মস্তিষ্কে পৌরুষত্বের বৈশিষ্ট্য তৈরীতে প্রতিরোধ সৃষ্টি করে এবং এভাবে ধারাবাহিকভাবে যত পুরুষ ফিটাস মাতৃগর্ভে তৈরী হয়, তার বিপক্ষে মায়ের প্রতিক্রিয়া(মায়ের এন্টিবডি) প্রতিটা ছেলে সন্তান জন্মের সময়, দিনকে দিনকে শক্তিশালী হয়। বর্তমানে ধারণা করা হয়, মস্তিষ্কে এভাবে পুরুষ বৈশিষ্ট্য তৈরীতে অতিরিক্ত বাধা পড়লে( inhibitory effect), তা যৌন অভিমুখিতায় প্রভাব ফেলে। এই প্রকল্পটি বিভিন্ন প্রমাণ দ্বারা সমর্থিত, এবং এখানে বলা হয়েছে, যদি বড় বোন থাকে, তাহলে পরবর্তীতে জন্মানো ছেলে সন্তানে;র যৌন-অভিমুখিতার উপর প্রভাব পড়ার সম্ভাবনা কম।


title: অ্যাভেঞ্জার্স: ইনফিনিটি ওয়ার

text: ওয়াকান্ডাতে, রজার্স থ্যানোসের সৈন্যবাহিনীর আক্রমণ করার পূর্বে বাকি বার্ন্সের সাথে পুনর্মিলিত হয়। অ্যাভেঞ্জার্স, টি'চাল্লা এবং ওয়াকান্ডান বাহিনীর পাশাপাশি, একটি প্রতিরক্ষা গড়ে তুলে অন্যদিকে সুরি ভিশন থেকে মাইন্ড মনি আহরণের জন্য কাজ করে। ব্যানার, হাল্কে রুপান্তরিত হতে অক্ষম, স্টার্কের হাল্কবাস্টার কবচের ভিতরে থেকে লড়াই করে। থর, রকেট এবং গ্রুট অ্যাভেঞ্জার্সকে জোরদার করার জন্য পৌঁছান; মিডনাইট, অবসিডিয়ান এবং গ্ল্যাভ সেখানেই মারা যায় এবং তাদের সৈন্যবাহিনী নাস্তানাবুদ হয়। থ্যানোস সেখানে পৌঁছান এবং মাক্সিমোফের মাইন্ড মনি ধ্বংস করার চেষ্টাকে ব্যর্থ করে, ভিশনের মাথা থেকে মনিটিকে সরিয়ে নেয়, যাতে তিনি তাকে হত্যা করে।


title: কফি আনান

text: আনান তার বই "ইন্টারভেনশনস: এ লাইফ ইন ওয়ার অ্যান্ড পিস"-এ লেখেন যে রুয়ান্ডার গণহত্যা সম্পর্কে সচেতনতা বাড়ানোর জন্য ডিপিকেও গণমাধ্যমকে আরো ভালোভাবে ব্যবহার করতে পারতো এবং সংকটে হস্তক্ষেপ করতে প্রয়োজনীয় সংখ্যক সৈন্য সরবরাহ করতে সরকারগুলোর ওপর চাপ প্রয়োগ করতে পারতো। আনান ব্যাখ্যা করেন, সোমালিয়ার ঘটনা এবং সেখানে জাতিসংঘ মিশনের ব্যর্থতার ফলে শক্তিশালী শান্তিরক্ষা মিশন অনুমোদন করতে জাতিসংঘের সদস্য রাস্ট্রগুলোর মধ্যে দ্বিধা সৃষ্টি করছিল। ফলতঃ যখন যুদ্ধ শুরুর দিনকতকের মধ্যেই রুয়ান্ডার ইউএন মিশন অনুমোদিত হলো তখন সৈন্যসংখ্যা ও সরবরাহের অপর্যাপ্ততা এবং কার্যকরভাবে অপারেশন করার আদেশের অপ্রাপ্যতা দেখা গেলো।


title: আ গেম অব থ্রোনস

text: ওয়েস্টেরসের পূর্বের মহাদেশ এসোসের একটি শহর পেন্টোসে মূল রাজবংশের রাজার পুত্র ভিসেরিস টার্গেরিয়ান তার বোন ডিনেরিসের সাথে যাযাবর ডথোরাকি সর্দার খাল ড্রগোর সাথে বিয়ের চুক্তি করে যে সে তার সৈন্যদল নিয়ে তাকে ওয়েস্টেরসে তার সিংহাসন দখলে সাহায্য করবে। ধনী ব্যবসায়ী ইলিরিও কপর্দকহীন টার্গেরিয়ানদের এই বিয়েতে সহযোগিতা করে এবং বিয়ের উপহার হিসেবে ডিনেরিসকে তিনটি ড্রাগনের ডিম প্রদান করে। ওয়েস্টেরস থেকে নির্বাসিত নাইট জোরাহ মোরমন্ট ভিসেরিসের পরামর্শক হিসেবে যোগ দেন।উপন্যাসটি বিভিন্ন ভাষায় অনূদিত হয়েছে এবং হার্ডকভার, পেপারব্যাক, ই-বুক এবং অডিও বই রূপে এর বেশ কিছু সংস্করণ প্রকাশিত হয়েছে। ২০০০ সালের জুনে মেইশা মার্লিন এই বইয়ের একটি সংক্ষিপ্ত সংস্করণ প্রকাশ করে এবং পুরো বইয়ের চিত্রাঙ্কন করেন জেফ্রি জোনস।


title: জেমস পি. এলিসন

text: জেমস পি এলিসন (জন্ম ৭ আগস্ট ১৯৪৮) হচ্ছেন আমেরিকান প্রতিষেধকবিশেষজ্ঞ। তিনি এম.ডি এন্ডারসন ক্যান্সার সেন্টার এর প্রতিষেধক-থেরাপি এর কার্যনির্বাহী সম্পাদক এবং প্রতিষেধক বিভাগের প্রধান ও অধ্যক্ষ। তার আবিষ্কার প্রাণঘাতী ক্যান্সারের বিরুদ্ধে নব চিকিৎসার সুচনা করে। তিনি ক্যান্সার রিসার্চ ইন্সটিউট বিজ্ঞান পরিষদ কাউন্সিলের পরিচালক। তিনি প্রথম টি-কোষ এন্টিজেন রিসেপ্টর কমপ্লেক্স প্রোটিনকে পৃথক করেন। তিনি ২০১৪ ও ২০১৮ তে তাসাকু হনজো এর সাথে যুগ্নভাবে যথাক্রমে ঔষুধপ্রস্তুত বিজ্ঞানে ট্যাঙ পুরস্কার এবং চিকিৎসা বিজ্ঞানে নোবেল পুরস্কার পান।


title: আইজাক নিউটন

text: সম্ভবত রাজার এটর্নি হিসেবে নিউটনের সবচেয়ে বড় সাফল্য এসেছিল উইলিয়াম ক্যালোনারের বিরুদ্ধে। ক্যালোনারের নীল নকশার মধ্যে একটি ছিল ক্যাখলিকদের মধ্যে ষড়যন্ত্রের বীজ বুনে দেয়া এবং পরবর্তীতে দুর্ভাগা ষড়যন্ত্রকারীদেরকে বিপদে ফেলা যাদেরকে মূলত সে-ই ফাঁদে ফেলেছিল। ক্যালোনার এতোটাই ধনী হয়ে উঠেছিল যে তাকে সবাই ভদ্রলোক হিসেবেই জ্ঞান করতো। সে আইনসভায় একটি পিটিশন দেয় এই বলে যে, রয়েল মিন্ট জাল মুদ্রা প্রস্তুতকারকদের বিভিন্ন উপকরণ দিয়ে সাহায্য করছে। অন্য আরও কয়েকজন এই পিটিশন দিয়েছিল। ক্যালোনার প্রস্তাব করে মিন্টের কর্মক্ষমতা বাড়ানোর জন্য তাকে মিন্টের কার্যপ্রণালী নিয়মিত পর্যবেক্ষণ করার সুযোগ দেয়া হোক। একই সাথে সে জাল মুদ্রা বানানোর সাথেও জড়িত ছিল। এতে নিউটন ক্ষুব্ধ হয়ে উঠেন এবং ক্যালোনারের সব কুকর্ম প্রকাশের জন্য মরিয়া হয়ে উঠেন। বিভিন্ন সাক্ষ্যপ্রমাণের মাধ্যমে তিনি জানতে পারেন, ক্যালোনার মুদ্রা জাল করার কাজে জড়িত আছে। অবিলম্বে তিনি ক্যালোনারকে বিচারের সম্মুখীন করেন। কিন্তু উচ্চ পর্যায়ে প্রচুর বন্ধু থাকার সুবাদে সে ছাড়া পেয়ে যায়। দ্বিতীয় আরেকবার নিউটন তাকে বিচারের সম্মুখীন করে এবং এ সময় নিউটনের হাতে চূড়ান্ত প্রমাণ ছিল। এর ফলে ক্যালোনারকে অভিযুক্ত করা হয় এবং ১৬৯৯ সনের মার্চ ২৩ তারিখে লন্ডনের টাইবার্নে তাকে ফাঁসির কাষ্ঠে ঝুলানো হয়।


title: নিডারমায়ার-হেন্টিগ অভিযান

text: প্রতিপক্ষ মিত্র শক্তি ও তাদের সাম্রাজ্যাধীন মুসলিম অঞ্চলগুলিকে প্রতিহত করতে যুদ্ধে তুরস্ক জার্মানীর সাথে হাত মেলায়। এনভার পাশার চাপে সুলতান জিহাদের ঘোষনা দেন। পাশার উদ্দেশ্য ছিল প্ররোচনা আর সাহায্যের মাধ্যমে মুসলিমদের মধ্যে বিপ্লব ঘটানো, বিশেষত ভারতে। ঘোষনাটির ভাষান্তর করে মিত্র শক্তির মুসলিম সেনাদের মাঝে প্রচারের জন্য বার্লিনে পাঠানো হয়। কিন্তু প্রচারের প্রসার প্রশ্নাতীত ভাবে সফল হলেও এর উদ্দেশ্য- পৃথিবীর মুসলিম সাম্যাজ্যকে তুরস্ক বা কেন্দ্রীয় শক্তির পক্ষে একত্রীকরণে সম্পূর্ণ ব্যর্থ হয়।


title: অ্যাভেঞ্জার্স: ইনফিনিটি ওয়ার

text: এডিনবার্গে, মিডনাইট এবং গ্ল্যাভ ভিশনের কপালে মাইন্ড (Mind) মনি আহরণের উদ্দেশ্যে ওয়ান্দা মাক্সিমোফ এবং ভিশনকে আক্রমণ করে। রজার্স, নাতাশা রোমানোফ এবং স্যাম উইলসন তাদের উদ্ধার করেন এবং অ্যাভেঞ্জার্স চত্বরে জেমস রোডস এবং ব্যানারের সাথে আশ্রয় নেন। ভিশন থ্যানোসের মাইন্ড মনি আহরণের থেকে বাধা দিতে মাক্সিমোফের এটি ধ্বংসের দ্বারা তার নিজেকে ত্যাগ করার সম্মতি দেয়। রজার্স তাদের ওয়াকান্ডায় যাওয়ার জন্য সুপারিশ দেন, যা তিনি বিশ্বাস করেন ভিশনকে ধ্বংস না করে মনিটিকে সরানোর জন্য সম্পদ আছে।


title: বীর্য

text: কিছু মহিলার দেহে অ্যান্টিবডির কারণে বন্ধ্যাত্ব, খিচুনি এবং মৃত সন্তান হয়। ওরাল সেক্স এবং বীর্য খাওয়ার মাধ্যমে মহিলারা তার সঙ্গীর এন্টিজেন খেয়ে নেয় যা অধিকতর নিরাপদ ও সফল গর্ভধারণে সাহায্য করে।


title: আলসেস্টিস

text: আলসেস্টিস যৌবনে পদার্পণ করলে অনেক পাণিপ্রার্থী তার পিতা রাজা পেলিয়াসের কাছে উপস্থিত হয় । যে ব্যক্তি রথের সাথে সবার আগে একটা সিংহ আর একটা শূকর যুক্ত করতে পারবে সে আলসেস্টিসকে পাবে এমন শর্ত ধার্য করা হয় । অ্যাডমেটাস তার বন্ধু দেবতা অ্যাপোলোর সাহায্যে এই দুঃসাধ্য কাজ সম্পন্ন করে । কিন্তু বিবাহের পরে দেবী আর্তেমিসের কাছে বলি উৎসর্গ করতে ভুলে যাওয়ায় নিজের বিছানা সাপে ঢাকা অবস্থায় পায় । পুনরায় অ্যাপোলো তাকে সাহায্য করেন । তিনি নিয়তিকে মাতাল করে এই সংবাদ আনেন যে, কেউ যদি অ্যাডমেটাস এর পরিবর্তে মরতে রাজি হয় তবে অ্যাডামেটাস রক্ষা পাবে । কেউ রাজি না হওয়ায় আলসেস্টিস এগেয়ে আসে । তবে হারকিউলেস অ্যাডমেটাসের পূর্ব সমাদরের প্রতিদান স্বরূপ আলসেস্টিসকে শীঘ্রই পাতালপুরী থেকে উদ্ধার করে আনেন ।


title: পৃথিবীর বিস্ময়

text: ২০০১ সালে বর্তমানে বিদ্যমান ২০০ লাভজনক স্মৃতিসৌধগুলি থেকে বিশ্বের নতুন সপ্তাশ্চর্য্য নির্ধারণের জন্য সুইস কর্পোরেশনের নিউ7ওয়ান্ডার্স ফাউন্ডেশন এক পদক্ষেপ গ্রহণ করে। ১লা জানুয়ারি, ২০০৬ সালে একুশটি চুড়ান্ত প্রতিযোগির নাম ঘোষিত হয়। মিশর, পৃথিবীর একমাত্র আসল বিস্ময়টিকেও অন্যান্য দর্শনিয় স্থান যেমন, স্ট্যাচু অফ লিবার্টি, সিডনী অপেরা হাউস প্রভৃতির সঙ্গে প্রতিযোগিতার সন্মুখীন হবার ঘটনাটিতে অসন্তুষ্ট হয় এবং এই প্রকল্পটিকে হাস্যকর বলে। এই সমস্যার সমাধানের উদ্দেশ্যে, গিজাকে সান্মানিক প্রতিযোগির আখ্যা দেওয়া হয়। ৭ই জুলাই, ২০০৭ সালে পর্তুগালের লিসবনের বেনফিকাসের খেলার মাঠে এক বৃহৎ অনুষ্ঠানে ফলাফল ঘোষণা করা হয়।


title: আরেসিবো মানমন্দির

text: আরেসিবো মানমন্দির (ইংরেজি ভাষায়: Arecibo Observatory) মার্কিন যুক্তরাষ্ট্রের অধীনস্থ ক্যারিবীয় দ্বীপ পুয়ের্তো রিকোর আরেসিবো শহরে অবস্থিত একটি বেতার দূরবীক্ষণ যন্ত্র। ৩০৫ মিটার ব্যাসের এই দূরবীক্ষণ যন্ত্রটি পৃথিবীর বৃহত্তম একক এন্টেনা। যুক্তরাষ্ট্রের ন্যাশনাল সায়েন্স ফাউন্ডেশনের (জাতীয় বিজ্ঞান সংস্থা) সহায়তায় ১৯৬০-এর দশক থেকে ২০১১ সাল পর্যন্ত মার্কিন যুক্তরাষ্ট্রের কর্নেল ইউনিভার্সিটি এই মানমন্দিরটি পরিচালনা করে। এর অন্য নাম "ন্যাশনাল অ্যাস্ট্রোনমি অ্যান্ড আয়োনস্ফেয়ার সেন্টার" বা "NAIC", অর্থাৎ "জাতীয় জ্যোতির্বিজ্ঞান ও আয়নমণ্ডল গবেষণাকেন্দ্র"। অবশ্য NAIC একটি সংস্থার নাম যারা মানমন্দির এবং এর সাথে সংশ্লিষ্ট কর্নেল ইউনিভার্সিটির সবগুলো দপ্তর পরিচালনার দায়িত্ব পালন করত।


title: লস আলামস ন্যাশনাল ল্যাবরেটরী

text: লস আলামস ন্যাশনাল ল্যাবরেটরী মার্কিন যুক্তরাষ্ট্রের দুটি গবেষণাগারের একটি যেখানে নিউক্লিয়ার অস্ত্র নিয়ে গোপন গবেষণা হয়। এটি মার্কিন যুক্তরাষ্ট্রের ডিপার্টমেন্ট অব এনার্জি এর একটি গবেষণাগার। এটি নিউ মেক্সিকোতে অবস্থিত। এটি পৃথিবীর অন্যতম বৃহৎ বিজ্ঞান ও প্রযুক্তি প্রতিষ্ঠান। এখানে জাতীয় নিরাপত্তা, মহাকাশ, নবায়নযোগ্য শক্তি, সুপারকম্পিউটিং, ওষুধ, ন্যানোপ্রযুক্তি প্রভৃতি নিয়ে গবেষণা হয়। এই প্রতিষ্ঠানে প্রায় ৯০০০ মানুষ কাজ করে। এর কর্মীদের এক-তৃতীয়াংশ পদার্থবিজ্ঞানের, এক-চতুর্থাংশ প্রকৌশলী, এক-ষষ্ঠাংশ রসায়ন ও ভৌতবিজ্ঞানের এবং অবশিষ্টাংশ গণিত, কম্পিউটার বিজ্ঞান, জীববিজ্ঞান, জীববিজ্ঞান ও ভূবিজ্ঞান নিয়ে কাজ করে।


title: যায়যায়দিন

text: যায়যায়দিন মিডিয়াপ্লেক্স ঢাকার তেজগাঁও বাণিজ্যিক এলাকায় অবস্থিত। কমপ্লেক্সটি দুটি দালান নিয়ে গঠিত। দক্ষিণের দালানটি তিনতলা বিশিষ্ট। এর নিচতলায় প্রকাশনা শাখা, বাণিজ্যিক বিভাগ, বিপনন বিভাগ ও অভ্যর্থনা ডেস্ক অবস্থিত। দ্বিতীয় তলা সর্বসাধারণের জন্য উম্মুক্ত। গোলটেবিল বৈঠকের জন্য "ক্লিনটন রুম" ব্যবহৃত হয়। সাবেক মার্কিন রাষ্ট্রদূত প্যাট্রিসিয়া এ. বিউটেনিস এই কক্ষের উদ্বোধন করেন। বিভিন্ন কর্মশালা আয়োজনের জন্য রয়েছে "মাহাথির রুম"। "মনরো স্টুডিও" পত্রিকার ফটোস্টুডিও ও টেলিভিশন অনুষ্ঠান ধারনের জন্য ব্যবহৃত হয়। "হিচকক হল" হচ্ছে একটি ৪০ আসনের মুভি থিয়েটার। এর পরে আছে "পিকাসো গ্যালারি" এবং "চে ক্যাফে"। এখানে যায়যায়দিনের জনপ্রিয় কলাম "চে ক্যাফেতে দশ মিনিট" আয়োজন করা হয়।


title: পৃথিবী

text:
হিসাব করা যায় যে, পৃথিবীর পৃষ্ঠের আট ভাগের এক ভাগ জায়গা মানুষের বসবাসের জন্য উপযুক্ত – যেহেতু পৃথিবীর উপরিভাগের চার ভাগের তিন ভাগ সমুদ্র দ্বারা পরিবেষ্টিত, এর ফলে এর মাত্র এক ভাগ অংশ হল ভূমি। এই ভূমির অর্ধেক স্থান জুড়ে রয়েছে মরুভূমি (১৪%), উচ্চ পর্বতমালা (২৭%), বা অন্যান্য অনুপযুক্ত খাদ এলাকা। পৃথিবীর সর্বোচ্চ উত্তর দিকের স্থায়ী স্থাপনাটি রয়েছে এলার্টে, যা নুনাভুট, কানাডার এললেসমেয়ার আইল্যান্ডে অবস্থিত (৮২°২৮′ উত্তর), পৃথিবীর সর্বোচ্চ দক্ষিণ দিকের স্থায়ী স্থাপনাটি হল আমুন্ডসেন- স্কট সাউথ পোল স্টেশন, অ্যান্টারটিকায়, একেবারেই প্রায় দক্ষিণ মেরুর কাছাকাছি, (৯০°দক্ষিণ)।
স্বাধীন সার্বভৌম দেশগুলো শুধু মাত্র কিছু অংশ বাদ দিয়ে গ্রহটির প্রায় পুরো ভূমির সবটাই নিজেদের বলে দাবী করে, বাদ দেয়া অংশ গুলোর মধ্যে হল অ্যান্টারটিকার কিছু অংশ, দানিউব নদীর পশ্চিম তীর বরাবর কয়েক খন্ড জমি, মিশর ও সুদানের সীমান্তের অদাবীকৃত এলাকা "বির টাউইল"। , ১৯৩ টি সার্বভৌম রাষ্ট্র রয়েছে পৃথিবীতে যা জাতিসংঘের সদস্য দেশ হিসাবে অন্তর্ভূক্ত, এছাড়াও দুটি পর্যবেক্ষক রাষ্ট্র ও ৭২ টি নির্ভরশীল অঞ্চল এবং সীমিত স্বীকৃতিপ্রাপ্ত রাষ্ট্র রয়েছে। পৃথিবীতে কখনই একটি একক সার্বভৌম সরকার তৈরি হয়নি যার পুরো বিশ্বের উপর কর্তৃত ছিল, যদিও বা কিছু জাতি-রাষ্ট্র বিশ্ব আধিপত্যের জন্য যুদ্ধ করেছে এবং ব্যর্থ হয়েছে।


title: সিয়াচেন হিমবাহ

text: সিয়াচেন হিমবাহ হিমালয়ের পূর্ব কারাকোরাম পর্বতমালার অবস্থান অক্ষাংশে ভারত-পাকিস্তান নিয়ন্ত্রণ রেখার ঠিক পূর্বদিকে অবস্থিত। ৭০ কিমি দীর্ঘ কারাকোরামের বৃহত্তম ও পৃথিবীর দ্বিতীয় বৃহত্তম অমেরুপ্রদেশীয় এই হিমবাহটি ভারতের নিয়ন্ত্রণাধীন। ভারত এখানে পৃথিবীর উচ্চতম হেলিপ্যাডটি নির্মাণ করেছে। সমুদ্রপৃষ্ঠ থেকে ২১,০০০ ফুট উঁচুতে এই হিমবাহেই পৃথিবীর উচ্চতম যুদ্ধক্ষেত্রটি অবস্থিত।


title: মিনি বিগ ব্যাংগ পরীক্ষা (২০১০)

text: এই পরীক্ষায় ব্যবহৃত লার্জ হেইড্রন কোলাইডার (ইংরেজি ভাষায়: Large Hadron Collider) অদ্যাবধি পৃথিবীর বৃহত্তম এবং সবচেয়ে শক্তিশালী "কণা ত্বরক" বা particle accelerator । এটি উদ্ভাবন করেছে ইউরোপের বিজ্ঞান সংস্থা ইউরোপিয়ান অর্গানাইজেশন ফর নিউক্লিয়ার রিসার্চ, সংক্ষেপে "সার্ন" (ইংরেজি ভাষায়: CERN)। এর অবস্থান ফ্রান্স এবং সুইজারল্যান্ড সীমান্তে, জেনিভা শহরের অদূরে মাটির ৩২৮ ফুট (গড়ে ১০০ মিটার) গভীরে ২৭ কিলোমিটার দীর্ঘ একটি উপবৃত্তাকার সুড়ঙ্গের অভ্যন্তরে। ৯ টেরা ইলেকট্রন ভোল্টের প্রোটন সমৃদ্ধ রশ্মির মুখোমুখি সংঘর্ষ ঘটানোর জন্য এটা তৈরি করা হয়েছে। এ ধরণের সংঘর্ষ ঘটানোর মূল উদ্দেশ্য জগৎ সৃষ্টির প্রকৃত রহস্য উন্মোচন করা। ২০০৭ খ্রিস্টাব্দের ১০ই সেপ্টেম্বর প্রথমবারের মত পুরো লার্জ হেইড্রন কোলাইডারে প্রোটন রশ্মি প্রবাহ চালনা করা হয়। এর আগে ৮-১১ই আগস্টের মধ্যে এতে প্রাথমিক কণা রশ্মি ঢোকানো হয়, তাপমাত্রা ধীরে ধীরে ১.৯ কেলভিনে (-২৭১.২৫° সেলসিয়াস) নামিয়ে আনা হয়। এর মধ্যে আনুষ্ঠানিকভাবে প্রথম উচ্চশক্তির সংঘর্ষ ঘটানো হবে ২১শে অক্টোবর। তাই ২১শে অক্টোবরকেই এর উদ্বোধন দিবস আখ্যায়িত করা হয়েছে।


title: পৃথিবীর চৌম্বক ক্ষেত্র

text: পৃথিবীর চৌম্বক ক্ষেত্র (ভূচৌম্বক ক্ষেত্র নামেও পরিচিত) হল এক ধরনের চৌম্বক ক্ষেত্র যা পৃথিবীর অভ্যন্তরভাগ থেকে শুরু করে মহাশূন্য পর্যন্ত বিস্তৃত, যেখানে ক্ষেত্রটি সূর্য থেকে উৎপন্ন সৌর বায়ুর সাথে মিলিত হয়। ভূপৃষ্ঠে এর আয়তন ২৫ থেকে ৬৫ মাইক্রোটেসলা (০.২৫ থেকে ০.৬৫ গস)। এটি পৃথিবীর ঘূর্ণন অক্ষের তুলনায় ১১ ডিগ্রি হেলানো চৌম্বক মেরু ক্ষেত্র। এটি দেখতে মনে হয় যেন পৃথিবীর কেন্দ্রে একটি চুম্বকের দণ্ড দেওয়া আছে। উত্তর ভূচৌম্বক মেরু উত্তর গোলার্ধে গ্রিনল্যান্ডের কাছে অবস্থিত, যা মূলত পৃথিবীর চৌম্বক ক্ষেত্রের দক্ষিণ গোলার্ধে অবস্থিত, অন্যদিকে দক্ষিণ ভূচৌম্বক মেরু উত্তর মেরুতে অবস্থিত। চৌম্বক দণ্ডের মত, পৃথিবীর চৌম্বক ক্ষেত্র সময়ের সাথে সাথে পরিবর্তন হয় কারণ এটি ভূডায়নামোর (গলিত লোহার সংকরের গতি) ফলে উৎপন্ন হয়।


title: বৌদ্ধ ধর্ম সংশ্লিষ্ট টীকাসমূহ

text: পৃথিবীর উত্তরে অবস্থিত মহাদ্বীপের নাম উত্তর কুরু।ইহা ৮ হাজার যোজন বিস্তৃত এবং ইহা পীঠাকৃতি।এখানে কল্পবৃক্ষ হতে ইচ্ছানুযায়ী পোষাক পরিচ্ছেদ ও অলংকারাদি পাওয়া যায়।


title: এডুইন হাবল

text: হাবল আমৃত্যু গবেষণা করেছেন। দক্ষিণ ক্যালিফোর্নিয়ায় অবস্থিত মাউন্ট পালোমার মানমন্দিরের জন্য ২০০-ইঞ্চি (৫০৮-সে.মি.) দূরবীনের (হেল দূরবীন) নির্মাণের কাজে তিনি প্রত্যক্ষভাবে জড়িত ছিলেন। ১৯৪৮ সালে এর নির্মাণকাজ শেষ হয়। এই সময় থেকে শুরু করে ১৯৯০ সাল পর্যন্ত এটি ছিল পৃথিবীর সর্ববৃহৎ দূরবীন। এই সালে হাওয়াইয়ে অবস্থিত মাউনা কিয়া মানমন্দিরের জন্য নির্মীত কেক দূরবীন নির্মীত হয়। এরপর থেকে এটিই সর্ববৃহৎ। হাবল মহাকাশ দূরবীন একটি শক্তিশালী দূরবীক্ষণ যন্ত্র যা পৃথিবীকে কেন্দ্র করে ঘূর্ণায়মান একটি কৃত্রিম উপগ্রহের মাধ্যমে ১৯৯০ সালে মহাকাশে পাঠানো হয়েছে। এই দূরবীনটির নাম বিজ্ঞানী হাবলের নামে রাখা হয়েছে। এছাড়া তিনি বেশ কিছু পুরস্কার পেয়েছেন:


title: রাইড

text: রাইড () দক্ষিণ-পূর্ব অস্ট্রেলিয়ার নিউ সাউথ ওয়েল্‌স রাজ্যের একটি লোকালয়। এটি সিডনি মেট্রোপলিটান এলাকায় অবস্থিত একটি উপশহর। এটি অস্ট্রেলিয়ার তৃতীয় প্রাচীনতম ইউরোপীয় বসতি। লোকালয়টি একটি সবজি উৎপাদনকারী এলাকায় অবস্থিত এবং এখানে জাহাজঘাট, ইটখোলা ও কুমোরপাড়া আছে। লোকালয়টির উত্তরে লেন কোভ নদীর পাড়ে লেন কোভ জাতীয় পার্ক অবস্থিত। লোকালয়টি আগে কিসিং পয়েন্ট, ইস্টারন ফার্ম্‌স, ফিল্ড অফ মার্স, ইত্যাদি নামে পরিচিত ছিল। প্রাক্তন সৈন্যেরা লোকালয়টি পত্তন করেন। এর জনসংখ্যা প্রায় ১ লক্ষ।


title: নিউজিল্যান্ড

text: নিউজিল্যান্ড (ইংরেজি New Zealand "নিউ যীল্যান্ড", মাওরি Aotearoa "আওটেয়ারোয়া") ওশেনিয়ার একটি দ্বীপ রাষ্ট্র। এটি অস্ট্রেলিয়ার দক্ষিণ-পূর্ব দিকে অবস্থিত। এর রাজধানীর নাম ওয়েলিংটন। নিউজিল্যান্ড অসংখ্য ক্ষুদ্র দ্বীপের সমন্বয়ে গঠিত। তবে এদের মধ্যে সবচেয়ে উল্লেখযোগ্য হল স্টুয়ার্ট দ্বীপ এবং চাথাম দ্বীপ। নিউজিল্যান্ডের আদিম অধিবাসীদের ভাষা হল মাওরি। নিউজিল্যান্ড ভৌগোলিকভাবে বিচ্ছিন্ন একটি দেশ। এটি অস্ট্রেলিয়ার প্রায় ২০০০ কিলোমিটার দক্ষিণ-পূর্ব দিকে তাসমান সাগরে মধ্যে অবস্থিত। ফিজি, টোঙ্গা এবং নুভেল কালেদোনি হল নিউজিল্যান্ডের প্রতিবেশি রাষ্ট্র। এদেশের পরিবেশ এবং প্রাণীকুল বৈচিত্রময়। মনুষ্যবসতি প্রতিষ্ঠার পূর্বে এখানে প্রচুর স্থানীয় পাখি ছিল যার মধ্যে অনেক প্রজাতিই জনসংখ্যা বৃদ্ধির সাথে সাথে ক্রমান্বয়ে বিলুপ্ত হয়ে গেছে।


title: অস্ট্রেলিয়ার অর্থনীতি

text:
অস্ট্রেলিয়ার অর্থনীতির প্রায় ৭০ ভাগ সেবা খাত। তবে রপ্তানির সিংহভাগ খনন শিল্প ও কৃষিখাত থেকে আসে।
অস্ট্রেলিয়ার মুদ্রার নাম হল অস্ট্রেলীয় ডলার। চিহ্ন হল AU$, $AU, AUD, $A।অস্ট্রেলিয়া ছাড়াও এই মদ্রা ব্যবহার হয় ক্রিস্টমাস আইল্যান্ড, কোকোস আইল্যান্ড, নোরফল্ক আইল্যান্ড। এছাড়াও স্বাধীন প্যাসিফিক আইল্যান্ড স্টেট কিরিবাটি, নাওরু এবং তুবালুর মুদ্রা হিসেবেও ব্যবহৃত হয় অস্ট্রেলীয় ডলার। অস্ট্রেলিয়ান সিকিউরিটি এক্সচেঞ্জ হল অস্ট্রেলিয়ার সবথেকে বড় স্টক এক্সচেঞ্জ।


title: অস্ট্রেলিয় রাজধানী শহরসমূহের তালিকা

text: অস্ট্রেলিয়াতে আটটি রাজধানী শহর রয়েছে, যার প্রতিটি রাজ্য বা অঞ্চলের নিরধারিত সরকারি সীমানায় কাজ করে। ১৯০১ সালের ফেডারেশন অফ অস্ট্রেলিয়া পর মেলবোর্ন প্রাথমিক রাজধানী ছিল। ১৯২৭ সালে, জাতীয় সরকারের কেন্দ্র নতুনভাবে নির্মিত ক্যানবেরার শহরটিতে স্থানান্তরিত হয় যা জাতীয় রাজধানী হিসাবে কাজ করে চলেছে।


title: পার্থ

text: ১৮২৯ সালে ক্যাপ্টেন জেমস স্টার্লিং এ নগরের গোড়াপত্তন করেন। সোয়ান রিভার কলোনি নামে প্রশাসনিক কেন্দ্র গড়ে তোলেন তিনি। তৎকালীন ব্রিটিশ যুদ্ধ ও উপনিবেশ সংক্রান্ত্র মন্ত্রী স্যার জর্জ মুরের পরামর্শক্রমে স্কটল্যান্ডের পার্থ এলাকার নাম অনুসারে পার্থের নামকরণ করা হয়। ১৮৫৬ সালে পার্থ নগরের মর্যাদা লাভ করে। ঊনবিংশ শতকের শেষদিকে পশ্চিম অস্ট্রেলিয়ায় স্বর্ণপ্রাপ্তির প্রেক্ষিতে নগরের জনসংখ্যা দ্রুত বৃদ্ধি পেতে থাকে। এরফলে অস্ট্রেলিয়ার পূর্বাঞ্চলীয় উপনিবেশ থেকে দলে দলে লোকের সমাগত হতে থাকে এখানে। দ্বিতীয় বিশ্বযুদ্ধে অস্ট্রেলিয়ার জড়িত থাকার প্রেক্ষিতে প্রশান্ত মহাসাগরীয় রণাঙ্গনে সাবমেরিন ঘাঁটি পরিচালিত হতো। যুদ্ধের পর ব্রিটেন, গ্রিস, ইতালি এবং যুগোস্লাভিয়া থেকে অভিবাসীদের আগমনে জনসংখ্যা বৃদ্ধি এর প্রধান কারণ হয়ে দাঁড়ায়। সাদা বালুকাময় সমুদ্র সৈকতের জন্য এ নগরের সুখ্যাতি রয়েছে। তন্মধ্যে কোটস্লো ও স্কারবোরা সমুদ্র সৈকত অন্যতম। সাঁতার কাঁটার জন্য এ সৈকতগুলো বেশ আদর্শ। রোটনেস্ট আইল্যান্ডে পর্যটকদের আকর্ষণের কেন্দ্রবিন্দু। সেখানে ছোট্ট প্রজাতির কুক্কা নামে স্তন্যপায়ী প্রাণী বসবাস করে।


title: অস্ট্রেলিয় রাজধানী শহরসমূহের তালিকা

text: অস্ট্রেলিয়ার বাইরের অঞ্চল নরফোক আইল্যান্ডের সরকারী রাজধানী হল কিংস্টন, যদিও এটি কেবল সরকারী প্রশাসনিক কেন্দ্র হিসাবে কাজ করে; তার প্রকৃতপক্ষে রাজধানী বার্ন পাইন।


title: গোল্ড কোস্ট, কুইন্সল্যান্ড

text: গোল্ড কোস্ট অস্ট্রেলিয়ার কুইন্সল্যান্ড রাজ্যের উপকূলীয় শহর। শহরটি রাজ্যের রাজধানী ব্রিসবেনের প্রায় ৬৬ কিলোমিটার (৪১ মাইল) দক্ষিণ-দক্ষিণপূর্ব এবং নিউ সাউথ ওয়েলসের রাজ্যের উত্তর সীমান্তের কাছেই অবস্থিত। ২০১৬ সালের জনগণনা অনুযায়ী শহরটির জনসংখ্যা ৬,৩৮,০৯০ জন। গোল্ড কোস্ট অস্ট্রেলিয়ার ৬ষ্ঠ বৃহত্তম শহর ও এটি অস্ট্রেলিয়ার বৃহত্তম অ-রাজধানী শহর এবং কুইন্সল্যান্ডের দ্বিতীয় বৃহত্তম শহর।


title: অটোয়া

text:
অটোয়া () কানাডার রাজধানী। জনসংখ্যার বিচারে অটোয়া দেশটির চতুর্থ বৃহত্তম মহানগর আবার ওন্টারিও রাজ্যের দ্বিতীয় বৃহত্তম শহর। এবং ওন্টারিও প্রদেশের ২য় বৃহত্তম শহর।
মেট্রোপলিটান এলাকাসহ এর লোকসংখ্যা প্রায় ১২ লক্ষ । অন্টারিও প্রদেশের পূর্বপ্রান্তে, অটোয়া নদীর দিকে মুখ করে উঁচু পাহাড়ের উপর ১৮২৬ সালে শহরটি প্রতিষ্ঠা করা হয়। অটোয়া নদী ওন্টারিও ও কেবেক প্রদেশের মধ্যে প্রাকৃতিক সীমান্ত গঠন করেছে। ১৮৫৮ সালে এটি কানাডার রাজধানীতে পরিণত হয়। কাঠ, মণ্ড ও কাগজ, প্রকৌশল, খাদ্য প্রক্রিয়াকরণ এবং প্রকাশনা প্রধান শিল্প।


title: দক্ষিণ অস্ট্রেলিয়া

text: দক্ষিণ অস্ট্রেলিয়া (, সংক্ষেপে SA) হলো অস্ট্রেলিয়ার দক্ষিণের মধ্যাঞ্চল নিয়ে গঠিত বিস্তৃত একটি অঙ্গরাজ্য। অস্ট্রেলিয়ার যেসব অঞ্চল ঊষর বা অনুর্বর ভূমি নিয়ে গঠিত তার অনেকাংশ এ অঞ্চলে অবস্থিত। মোট ৯৮৩,৪৮২ বর্গ কিঃমিঃ (৩৭৯,৭২৫ বর্গ মাইল) আয়তনের এই অঙ্গরাজ্যটি অস্ট্রেলিয়ার অঙ্গরাজ্য ও অঞ্চলগুলোর মধ্যে চতুর্থ বৃহত্তম অঙ্গরাজ্য। এ অঙ্গরাজ্যে বসবাসকারী মোট জনসংখ্যার পরিমাণ ১.৭ মিলিয়ন। দেশটির অন্যান্য অঙ্গরাজ্যের তুলনায় এ অঙ্গরাজ্যে বেশিরভাগ লোকজন কেন্দ্রীয় অঞ্চলে বসবাস করে। সাউথ অস্ট্রেলিয়া অঙ্গরাজ্যের ৭৫ শতাংশের বেশি লোকজন এর রাজধানী অ্যাডিলেড এবং এর পার্শ্ববর্তী এলাকায় বসবাস করে। অন্যান্য কেন্দ্রীয় অঞ্চলে বসবাসকারী লোকসংখ্যার পরিমাণ তুলনামূলকভাবে কম। অস্ট্রেলিয়ার অন্যান্য সবকয়টি অঙ্গরাজ্যের সীমান্তগুলোর সাথে এর সংযোগ রয়েছে।


title: ব্রিটিশ কলাম্বিয়া

text:
ব্রিটিশ কলাম্বিয়ার রাজধানী হল ভিক্টোরিয়া, এটি কানাডার পনেরতম বৃহৎ মহানগরী, যেটির নামকরন করা হয়েছে রাণী ভিক্টোরিয়ার নামানুসারে যিনি আসল ইউরোপীয় উপনিবেশ প্রতিষ্ঠা করেছিলেন। এই প্রদেশের বৃহত্তম শহরটি হল ভ্যানকুভার, কানাডার তৃতীয় বৃহত্তম মহানগরী এলাকা, পশ্চিম কানাডার বৃহত্তম এবং প্রশান্ত মহাসাগরের উত্তরপশ্চিমের তৃতীয় বৃহত্তম শহর। অক্টোবর ২০১৩-এ, ব্রিটিশ কলাম্বিয়ার আনুমানিক জনসংখ্যা ছিল ৪.৬ মিলিয়ন (যাদের মধ্যে ২.৫ মিলিয়ন ছিল গ্রেটার ভ্যানকুভারে)।
ব্রিটিশ কলাম্বিয়ার অর্থনীতি বিচিত্র প্রকৃতির, সেবা উৎপাদন খাত প্রদেশটির জিডিপিতে সর্বাধিক ভূমিকা রাখে। এটি দুটি আন্তর্মহাদেশীয় রেলওয়ের শেষ প্রান্ত, এবং ২৭টি মেরিন কার্গো ও যাত্রীবাহী টার্মিনালের স্থল। যদিও এই প্রদেশের বিশাল ভূ-পৃষ্ঠের মাত্র ৫% এরও কম জমি আবাদী (অর্থাৎ চাষাবাদের যোগ্য), প্রদেশটি কৃষিভিত্তিক সমৃদ্ধ (বিশেষতঃ ফ্রেজার এবং ওকানগাঁও উপত্যকায়) কারণ উপকূলের কাছে মৃদু আবহাওয়া এবং নির্দিষ্ট আশ্রয়স্থলে দক্ষিণ উপত্যকা অবস্থিত।
এখানকার জলবায়ু বাইরে বিনোদন ও পর্যটনে ব্যাপকভাবে উৎসাহ যোগায়, যদিও এর অর্থনৈতিক মূলধনের দীর্ঘ সময় ধরে প্রধান অবলম্বন সম্পদ নিষ্কাশন, মূলত লগিং, চাষ এবং খনি আহরন। ভ্যানকুভার, প্রদেশের বৃহত্তম শহর, অনেক পশ্চিমা-ভিত্তিক প্রাকৃতিক সম্পদ আহরন সংস্থাগুলির সদর দপ্তর রয়েছে এখানে। এটি জাতীয় গড় আয় এবং মাথাপিছু আয় বৃদ্ধিতে ভূমিকা পালন করে। যখন ব্রিটিশ কলাম্বিয়া উপকূল ও দক্ষিণ-কেন্দ্রীয় অংশে হালকা আবহাওয়া বিরাজমান, প্রদেশটির অধিকাংশ জায়গায় কানাডার অন্যান্য স্থানের মতোই বরফ-ঠান্ডা আবহাওয়া পরিলক্ষিত হয়। উত্তর অভ্যন্তর অঞ্চলে সাবআর্কটিক জলবায়ু বিরাজ করে ফলে, সেখানে শীতকাল খুব ঠান্ডা হয়। ভ্যানকুভারের জলবায়ু বেশিরভাগ কানাডিয়ান শহরগুলির শীতল জলবায়ুর মতোই, জানুয়ারিতে রাতের বেলার তাপমাত্রা গড় হিসাবে হিমাঙ্কের উপরে থাকে।


title: মৈত্রী এক্সপ্রেস

text: মৈত্রী এক্সপ্রেস কলকাতা ও ঢাকার মধ্যে সঞ্চালিত হওয়া একমাত্র ট্রেন।| এটা উভয় দিক থেকেই সপ্তাহে ৫ দিন চলাচল কর।| ট্রেনটি কলকাতা থেকে ঢাকা পৌঁছাতে প্রায় ৩৭৫ কিলোমিটার দুরত্ব ভ্রমণ কর। এই ট্রেনটির অভিবাসন পরীক্ষণের জন্য দুটিই স্টপেজের আছে: ভারতের দিক থেকে গেদে তে এবং বাংলাদেশ এর দিক থেকে দর্শনা ত। পুরো দুরত্ব টা পূর্ণ করতে ১০-১১ ঘন্টা সময় লাগ।| যেহেতু বাংলাদেশ এর রেল পথ টি অবৈদ্যুতিক সেহেতু সম্পূর্ণ রাস্তা টি ব্রডগেজ ডিজেল ইঞ্জিন দ্বারা চালিত হয।| বাংলাদেশে দর্শনা তে এই ট্রেন এর কর্মীদল এবং ইঞ্জিন এর বদল হয। এই যাত্রাপথে দুটি প্রধান নদী পারাপারের আছে - গঙ্গার উপর হার্ডিঞ্জ ব্রিজ ও যমুনা নদীর উপর যমুনা বহুমুখী সেতু, যে দুটোই বাংলাদেশে অবস্থি।|


title: সিঙ্গাপুর

text: সিঙ্গাপুর দ্বীপের বেশিরভাগ এলাকা সমুদ্র সমতল থেকে ১৫ মিটারের চেয়ে বেশি উঁচুতে অবস্থিত নয়। সিঙ্গাপুরের সর্বোচ্চ বিন্দুটির নাম বুকিত তিমাহ; এটি সমুদ্র সমতল থেকে ১৬৪ মিটার উচ্চতায় অবস্থিত গ্র্যানাইট পাথরে নির্মিত একটি শিলা। সিঙ্গাপুরের উত্তর-পশ্চিমে আছে পাললিক শিলা দ্বারা নির্মিত ছোট ছোট টিলা ও উপত্যকা, অন্যদিকে পূর্বভাগ মূলত বালুময় সমতল ভূমি দিয়ে গঠিত। সিঙ্গাপুরে কোন প্রাকৃতিক হ্রদ নেই, তবে সুপেয় পানি সরবরাহ ব্যবস্থার জন্য কৃত্রিম জলাধার নির্মাণ করা হয়েছে।


title: সিঙ্গাপুর

text: সিঙ্গাপুর একটি ক্ষুদ্র ও ব্যাপকভাবে নগরায়িত দ্বীপরাষ্ট্র। এটি দক্ষিণ-পূর্ব এশিয়াতে মালয় উপদ্বীপের দক্ষিণতম প্রান্তে, মালয়েশিয়া ও ইন্দোনেশিয়ার মাঝখানে অবস্থিত। সিঙ্গাপুরের স্থলভূমির মোট আয়তন ৬৯৯ বর্গকিলোমিটার। এর তটরেখার দৈর্ঘ্য ১৯৩ কিলোমিটার। এটি মালয়েশিয়া থেকে জোহর প্রণালী এবং ইন্দোনেশিয়া থেকে সিঙ্গাপুর প্রণালী দ্বারা বিচ্ছিন্ন।


title: তিরিচমির

text: তিরিচ মির পাকিস্তানের বিতর্ক বিহীন সর্বোচ্চ পর্বত শৃঙ্গ (পাকিস্তানের উত্তরাঞ্চলে তিরিচমিরের চেয়ে আরও উচু শৃঙ্গ রয়েছে যা পাকিস্তান প্রশাসনের আওতাভুক্ত, কিন্তু এদের দখল নিয়ে ভারতের সাথে বিতর্ক রয়েছে)। চিত্রল জেলার উত্তরাংশে অবস্থিত এই শৃঙ্গ প্রায় পাকিস্তান-আফগানিস্তানের সীমান্তে অবস্থিত। চিত্রল শহর থেকে এর অবস্থান এত কাছে যে শহরের মূল বাজার এলাকা থেকেই এই পর্বতশৃঙ্গের দৃশ্য প্রত্যক্ষ করা যায়। সুবিখ্যাত নাঙ্গা পর্বত থেকে উত্তরপশ্চিমে এর দূরত্ব প্রায় ২৪০ কিলোমিটার এবং কাবুল ও পেশোয়ার উভয় শহর থেকেই এর দূরত্ব মোটামুটি ৩০০ কিলোমিটার।


title: সিঙ্গাপুর

text: সিঙ্গাপুরের মূল ভূখণ্ডটি একটি হীরকাকৃতি দ্বীপ, তবে এর প্রশাসনিক সীমানার ভেতরে আরও বেশ কিছু ক্ষুদ্র ক্ষুদ্র দ্বীপ অবস্থিত। এদের মধ্যে পেদ্রা ব্রাংকা নামের দ্বীপটি সিঙ্গাপুর থেকে সবচেয়ে বেশী দূরত্বে অবস্থিত। সিঙ্গাপুরের সীমানার অন্তর্গত কয়েক ডজন ক্ষুদ্রাকার দ্বীপের মধ্যে জুরং দ্বীপ, পুলাউ তেকোং, পুলাউ উবিন ও সেন্তোসা উল্লেখযোগ্য পরিমাণে বড়।


title: মন্দার গিরি

text: মন্দার গিরি ভারতের ঝাড়খন্ড রাজ্যের পূর্ব্ব প্রান্তে অবস্থিত একটি পাহাড় এবং পর্যটন কেন্দ্র ৷ ভাগলপুর শহর থেকে মন্দার গিরির দূরত্ব ৪৮ কিমি, দেওঘর থেকে দূরত্ব ৬৯ কিমি ৷ মন্দার গিরি রেল ও সড়ক পথে ভারতের অন্য অংশের সঙ্গে যুক্ত ৷ রেল স্টেশানের নাম মান্দার হিলস ৷ ভাগলপুর রেল স্টেসান থেকে প্রত্যহ ৩ জোড়া ট্রেন মান্দার হিলস রেল স্টেসানে যাতায়াত করে ৷ পূর্ব্ব রেলপথের অধীনে মান্দার হিলস থেকে দুমকা হয়ে রামপুরহাট অবধি নতুন রেলপথ পাতার কাজ চলছে ৷ মান্দার হিলস রেল স্টেসান থেকে মন্দার গিরি পাহাড়ের দূরত্ব ৫ কিমি ৷ বাসে করে যাওয়া যায় ৷ পাহাড়ে দিগম্বর শাখার একটি জৈন মন্দির আছে ৷ কথিত আছে পুরাকালে এই পাহাড়ে দ্বাদশ তীর্থঙ্কর বাস্যপূজ তপস্যা করেছিলেন ৷ রেল স্টেসানের নিকটে দিগম্বর জৈন সম্প্রদায়ের একটি ধর্মশালায় নামমাত্র ভাড়ায় থাকার বন্দবস্ত করা যায় ৷ তবে শাসন ব্যবস্থা কড়া না হওয়ার জন্য সন্ধ্যার আগে পাহাড় থেকে নিচে নেমে আসা উচিত ৷


title: বিলাসপুর–মানালি–লেহ রেলপথ

text:
একবার এই রেল রেলপথটি সম্পন্ন হলে, লেহ সরাসরি হিমাচল প্রদেশ এবং বাকি ভারতের রেলওয়ের সাথে সংযুক্ত হবে। বিলাসপুর ও লেহের মধ্যবর্তী দূরত্ব প্রায় ৫০০ কিলোমিটার (৩১০ মাইল)। বিলাসপুর থেকে লেহ পর্যন্ত রেলপথ সম্পন্ন হলে, মানালির মধ্য দিয়ে বিদ্যমান মহাসড়ক দ্বারা দিল্লি থেকে লেহ পৌঁছানোর সময়টি পূর্বের চার দিনের তুলনায় দুই দিনের কম হতে পারে। লেহ-এর একটি কৌশলগত সামরিক ঘাঁটিতে আরো সহজে কর্মী এবং সরঞ্জাম পরিবহন করা হবে। চীন সীমান্ত বরাবর চারটি গুরুত্বপূর্ণ রেল যোগাযোগের মধ্যে এটি একটি প্রতিরক্ষা মন্ত্রণালয় দ্বারা চিহ্নিত।
ট্যাগলং লা-এ ৫,৩৫৯ মিটার (১৭,৫৮২ ফুট) উচ্চতায় অবস্থিত ট্যাগল্যাং লা রেলওয়ে স্টেশনটি সমুদ্রের স্তরের ৫,০৮৬ মিটার (১৬,৬৮৬ ফুট) উচ্চতায় আবস্থিত চীনের কিংহাইয়ের টাঙ্গগুলা রেলওয়ে স্টেশনের বর্তমান রেকর্ডটি অতিক্রম করে বিশ্বের সর্বোচ্চ রেলওয়ে স্টেশন হতে পারে।


title: রোটাং সুড়ঙ্গ

text: রোটাং সুড়ঙ্গটি একটি মহাসড়ক সুড়ঙ্গ হিসাবে নির্মাণ করা হচ্ছে, যা লেহ-মানালি মহাসড়কে হিমালয়ের পূর্বাঞ্চলীয় পীর পাঞ্জল রেঞ্জে রোহাটং পাসের অধীনে। ৮.৮ কিলোমিটার (৫.৫ মাইল) দৈর্ঘ্যের সাথে ভারতের দীর্ঘতম সড়ক সুড়ঙ্গগুলির মধ্যে অন্যতম (ভারতের দীর্ঘতম সড়ক সুড়ঙ্গ হল ৯.২৮ কিলোমিটার লম্বা চেনানি-নাশ্রী টানেল বা উধমপুরের পাটনিটপ টানেল) এবং এটি মানালি এবং কিলং এর দূরত্বে ৬০ কিলোমিটার (৩৭.৩ মাইল) হ্রাস করবে। সুড়ঙ্গটি ৩,১০০ মিটার (১০,১৭১ ফুট) উচ্চতায় অবস্থিত, তবে রোহাটং পাস ৩,৯৭৮ মিটার (১৩,০৫১ ফুট) উচ্চতায় এবং মানালি থেকে ৫১ কিমি (৩২ মাইল) দূরত্বে অবস্থিত। ২০১৭ সালের অক্টোবরে দক্ষিণ ও উত্তর থেকে বিস্ফোরণ শেষ হওয়ার পর সুড়ঙ্গের উৎখনন সম্পন্ন হয় এবং ২০১৯ সালে সম্পূর্ণ সুড়ঙ্গটি জনসাধারণের জন্য খোলা হতে পারে।


title: সিঙ্গাপুরের লাল প্রতীক চিহ্ন

text: এমপিএ ১৯৯৯ সালে তাদের বিজ্ঞপ্তিতে একটি তালিকা প্রকাশ করেছে যেখানে এই পতাকা তৈরির মাপ সম্পর্কে তথ্য প্রদান করা হয়েছে।  তালিকাটি ইঞ্চি ও সেন্টিমিটারের মাপ সম্বলিত। পুরো পতাকার মাপ হলো ৩৬X৭২ ইঞ্চি (৯১.৪৪X১৮২.৮৮ সে.মি.)। পতাকার উপরিভাগ এবং বলয়ের উপরিভাগ এর দূরত্ব এবং পতাকার নিচের ভাগ এবং বলয়ের নিচের ভাগ এর দূরত্ব ৯.৭ ইঞ্চি (২৪.৬৪ সে.মি.)। বলয়ের বাইরের দিকের ব্যাস হচ্ছে ১৬.৬ ইঞ্চি (৪২.১৬ সে.মি.), এবং বলয়ের পুরুত্ব হচ্ছে ০.৯৫ ইঞ্চি (২.৪১ সে.মি.) । চন্দ্রিকার বাইরের দিকের তলের ব্যাসার্ধ ৫.৪৫ ইঞ্চি (১৩.৮৪সে.মি.)। প্রতিটি তারকাকে ৩.২ ইঞ্চি (১৩.৮৪ সে.মি.) ব্যাসের বৃত্তের মধ্যে সংযুক্ত করা যায় এবং তারকাগুলোর কেন্দ্র ৭২° কোণে আলাদা হয়ে একটি কল্পিত বৃত্তের পরিধি বরাবর সজ্জিত রয়েছে যেটির ব্যাসার্ধ ৩.২৫ ইঞ্চি (৮.১৩ সে.মি.)। কল্পিত বৃত্তের কেন্দ্র চন্দ্রিকার ভেতরের দিকের সর্বনিম্ন বিন্দু হতে ৬.৪ইঞ্চি (১৬.২৬ সে.মি.) দূরত্বে অবস্থিত।


title: বিশ্বজনীন অবস্থান-নির্ণায়ক ব্যবস্থা

text: Y বললেন আপনারা রংপুর থেকে ১৫০ কিলোমিটার দূরে আছেন, কিন্তু কোনদিকে (উ:, দ:, পূ: প: ) আছেন তা বলেনি। (A) তার মানচিত্রে রংপুরকে কেন্দ্রবিব্দু ধরে ১৫০ কিলোমিটারকে ব্যাসার্ধ (মানচিত্রের স্কেলে) ধরে একটি বৃত্ত আকঁল। অর্থাৎ যেসব জায়গার উপর দিয়ে বৃত্তের পরিধিটি গেছে সেসব জায়গার কোন একটিতে আপনারা আছেন। কিন্তু একই সাথে X ও Yএর তথ্যকে সঠিক হিসেবে নিলে আপনাদের অবস্থান গোপালপুর অথবা ময়মনসিংহে। কারণ বৃত্ত দুটি পরস্পরকে এ দুটি জায়গায় ছেদ করেছে। গাণিতিক ও জ্যামিতিক হিসাবে শুধুমাত্র এ দুটি জায়গা থেকেই ঢাকার দুরত্ব ১১০ ও রংপুরের দুরত্ব ১৫০ কিলোমিটার।


title: কসিমউদ্দিন আহমদ

text:
কসিমউদ্দিন আহমদ (১৯৭১) পাবনা জিলা স্কুলের শিক্ষক ছিলেন। সংগঠক ও সমাজসেবক।
পাবনা জিলা স্কুলে যোগদানের পর তিনি স্কুল স্কাউটের দায়িত্ব গ্রহণ করেন। তৎকালীন পূর্ব পাকিস্তান স্কাউট সমিতির নির্বাহী কমিটির সদস্য ছিলেন। জিলাপাড়া ক্লাব গঠনে তাঁর গুরুত্বপূর্ণ ভূমিকা ছিল। পরবর্তীতে পাবনা জেলা স্পোর্টস এ্যাসোসিয়েশনের দায়িত্ব গ্রহণ করেন। পাবনার রেডক্রস সোসাইটি মূলত তাঁর হাত দিয়েই গড়ে উঠে। মৃতপ্রায় মুসলিম ইন্সটিটিউটকে নতুন করে গড়ে তুলেছিলেন। তিনি ছিলেন পাবনা ইসলামিয়া কলেজের প্রতিষ্ঠাতা সেক্রেটারী। পাবনা নৈশ মহাবিদ্যালয়ের সেক্রেটারী। মাধবপুর মহাবিদ্যালয়ের সেক্রেটারী।


title: স্কাউট (স্কাউটিং)

text: মূলত, স্কাউট প্রোগ্রাম ১১ থেকে ১৬ বছর বয়সী ছেলেদের লক্ষ্যে প্রতিষ্ঠা হয়েছিল। যাইহোক,স্কাউট এর ছোট ভাইয়েরা দলগত মিটিং এ অংশগ্রহণ করতে শুরু,আর তাই উলফ কাব শাখা শুরু হয়েছিল। অল্পবয়সী মেয়েরা ও একই কার্যক্রমে অংশগ্রহণ করতে চেয়েছিলেন বলে প্রমাণ পাওয়া যায়,কিন্তু এডওয়ার্ডিয়ান মূল্যায়ন করেছিলেন ঐসময়ে তরুণ ছেলে এবং মেয়েদের একসঙ্গে অংশগ্রহণ সম্ভবপর হবে না,যার ফলে গাইড আন্দোলন তৈরি করা হয়।


title: ক্যালকাটা রিভিউ

text: তবে ক্যালকাটা রিভিউর এ সাফল্য ছিল ক্ষণস্থায়ী, এবং ১৮৫৫ সালের পর এটিকে তার অস্তিত্ব বজায় রাখতে কার্যত সংগ্রাম করতে হয়। ক্যালকাটা রিভিউর এত দ্র‚ত অবনতির কারণসমূহকে মর্নিং ক্রনিকলের সম্পাদক প্রধানত ব্যবস্থাপনায় চরম নিয়মলঙ্ঘন ও একইসঙ্গে এর কার্যনির্বাহে অ-পেশাদারিত্বের ওপর অর্পণ করেছেন। লেখকদের এক কড়িও প্রদান না করে লাভের সম্পূর্ণ অংশ মালিক নিজেই রেখে দিতেন। যদিও প্রারম্ভিক পর্যায়ে নিয়মলঙ্ঘন ও প্রকাশনায় বিলম্ব ঘটে নি, তবুও লেখকবৃন্দকে ও সম্পাদককে বিনা পারিশ্রমিকে খঁাটানোর পরিণামস্বরূপ সম্পদকবৃন্দ ও লেখকদের সকল কর্মোদ্যম ও উৎসাহ বিনষ্ট হয়ে যায়। ফলে লেখকবৃন্দ তাদের লেখা সময়মতো পাঠাতে ব্যর্থ হন। অত্যধিক বিলম্বের কারণে প্রকাশনা প্রক্রিয়া মারাত্মকভাবে ব্যাহত হয়।


title: আফগানিস্তান স্কাউট অ্যাসোসিয়েশন

text:
"ডা আফগানিস্তান জারান্দোই তোলেনাহ" (ডিএজেডটি) প্রতিষ্ঠানটি, বিশ্ব স্কাউট সম্মেলনে আবার প্রবেশ করে ১লা জুন ১৯৬৪ সালে, তখন সদস্য ছিল ২০০০ থেকে ৭০০০-এর মধ্যে, ছেলে এবং মেয়ে উভয়েই ছিল, সঙ্গে ছিল প্রাপ্তবয়স্ক নেতারা।
সেই সময় সংগঠনটি রাজা জাহির শাহের মতানুসারী ছিল। প্রশাসকেরা স্কাউট আন্দোলনের সাধারণ নীতিগুলোতে আরো দায়বদ্ধতা যোগ করলেন, সেগুলো ছিল রাজা, জাতি এবং দেশের প্রতি দায়বদ্ধতা। শাসন করার জন্য শৃঙ্খলা এবং বাধ্যবাধকতাকে শিক্ষাগত লক্ষ্য হিসাবে রাখা ছিল এবং এখানে, অন্যান্য জাতির সাথে তুলনা করলে, স্কাউটিং প্রায়ই খুব আঁটোসাটো এবং সামরিকভাবে পরিচালিত হতো। রাষ্ট্রের স্থিতিশীলতার জন্য সরকার এই সংগঠনটি ব্যবহার করত; তবে সংস্থাটি আফগানিস্তানে তরুণদের কাজের ক্ষেত্রে একটি বড় অবদান রেখেছিল; বিশেষত দায়িত্ব, আত্মনির্ভরতা, সম্প্রদায়ের অনুভূতি এবং সমান অধিকার, পাশাপাশি মেয়ে এবং মহিলাদের প্রতি আচরণের ক্ষেত্রে।


title: অলিভিয়া কুক

text: তরুনী বয়সে কোক, জিমনাস্টিক্স এবং ব্যালেট নৃত্য'র অনুশীলন করেছেন। তিনি যখন অভিনয় শুরু করেন, তখন তার বয়স মাত্র আট বছর, তিনি তার নিজ শহরেই স্কুল ছুটির পরবর্তী সময়ে নাট্যকলা কর্মসূচিতে অভিনয় করা শুরু করেন, যেটির নাম মূলত ওল্ডহ্যাম থিয়েটার ওয়ার্কশপ। সেখানে কয়েক বছর তিনি নাট্যদলের সদস্য হিসেবে অভিনয় করেন, তবে তার ১৭ বছর হওয়ার আগ পযন্ত, এবং যখন তিনি ওল্ডহ্যাম সিক্সথ ফর্ম কলেজ-এর পরিচালনায় "ওয়েস্ট সাইড স্টোরি" নামক মঞ্চায়নে মারিয়া হিসেবে অভিনয় করেন। এর কিছু সময় পরেই, তিনি "ওল্ডহ্যাম থিয়েটার ওয়ার্কশপ" এর হয়ে "প্রম:দ্য মিউজিক্যাল" (যেটি "সিনড্রেলা" মঞ্চায়নের পুনঃনির্মিত মঞ্চায়ন)-এ তার সর্বপ্রথম এবং সর্বশেষবারের মত মুখ্য ভূমিকায় মঞ্চস্থ্য হন।


title: গ্র্যান্ড হোটেল (কলকাতা)

text: হোটেল টি এখন যেই সাইট এ দাঁড়িয়ে আছে, সেটা উনিশ শতকের প্রথম দিকে একজন কর্নেল গ্র্যান্ড সাহেব এর ব্যক্তিগত বসবাস হিসাবে ১৩ নং চৌরঙ্গী রোড এ তৈরী করা হয়েছিল| ঘর টি পরে মিসেস অ্যানি মংক এর দ্বারা একটি বোর্ডিং বাড়িতে রূপান্তরিত হয় যিনি, পরে তার ব্যবসা প্রসারিত করার জন্য ১৪, ১৫ এবং ১৭ নাম্বার কে এর মধ্যে অন্তর্ভুক্ত করেছিলেন| ১৬ নম্বর চৌরঙ্গী একটি থিয়েটার এর দখলে ছিল যার মালিক এবং পরিচালক ছিলেন এরাথুন স্টিফেন নামক এসফাহন থেকে আসা একজন আর্মেনিয়ান| ১৯১১ সালে যখন সেই থিয়েটার পুড়ে যায়, তখন এটা স্টিফেন কেনা এবং সময়ের সাথে, এই সাইট টাকে পুনর্নির্মাণ করে এখনকার আধুনিক হোটেল এর মত করে তোলে| একটি অসংযত নব্যধ্রুপদী ধরনে নির্মিত এই হোটেল টি শীঘ্রই কলকাতার ইংরেজ জনসংখ্যার মধ্যে একটি জনপ্রিয় স্পট হয়ে ওঠে| এটা পরিচিত ছিল, বিশেষ করে তার বার্ষিক নববর্ষের পার্টি জন্য, সাথে বরফ শ্যাম্পেন এবং দামী উপহার এর জন্য এবং নৃত্যশালায় বারোটা বাচ্চা শূকর মুক্তি করার জন্য| যিনি একটি বাচ্চা শূকর ধরবে, সেটা তার হয়ে যাবে|


title: খ্রিস্টান সন্ত্রাসবাদ

text: ১৮৬১-১৮৬৫ সালের আমেরিকান গৃহযুদ্ধের পর, প্রাক্তন কনফেডারেট সৈন্যরা মূলত একটি সামাজিক ক্লাব হিসেবে কু ক্লক্স ক্লান (কেকেকে) সংগঠনটি সংগঠিত করেছিল, যা পরবর্তী বছরে "নাইট রাইডার" উপাদানের দ্বারা গৃহীত হয়েছিল। পরবর্তীতে ক্লানরা গাড়ি পোড়ানোর , প্রহার, সম্পত্তি, ধ্বংস , হত্যা , ধর্ষণ , আলকাতরা-এবং-পক্ষোদ্গম , চাবকানি , এবং ভোটার ভীতি প্রদর্শন ইত্যাদিতে জড়িত ছিল। তারা নতুন মুক্তিপ্রাপ্ত ক্রীতদাস, কার্পেটবাজার এবং স্কালাউগ এবং দখলকৃত ইউনিয়ন সেনাবাহিনীকে লক্ষ্য করে সন্ত্রাসবাদী কার্য পরিচালনা করে। ১৯১৫ সালে বিদেশীভীতি এবং ক্যাথলিকবিরোধিতার সময়ে, জর্জিয়ার একটি নতুন প্রোটেস্ট্যান্ট ক্লান সংগঠনের পুনরুত্থান ঘটে। ক্ল্যানের এই সংস্করণটি তাদের কার্যকলাপের ভৌগোলিক নাগাল এবং তার লক্ষ্যগুলির ব্যাপকভাবে বিস্তার ঘটায়।


title: দ্য রকার্স

text: দ্য রকার্স ছিল পেশাদারি কুস্তির একটি ট্যাগ টিম যেটি শন মাইকেলস এবং মার্টি জেনেথি টিমআপ করে ১৯৮৫-১৯৯২ সাল পর্যন্ত রেসলিং করেছিল। ১৯৯২ সালে একটি সহিংসতা পূর্ণ ক্যায়ফেব এর মাধ্যমে টিম টি ভেঙ্গে যায়। তখন মাইকেলস দ্য হার্টব্রেক কিড গিমিক ধারণ করে এবং ২০১০ সালে তার অবসরের আগ পর্যন্ত এই গিমিকে রেসলিং করে। ১৯৯৬ সালে জেনেথি লেইফ কেসেডির (পরবর্তীতে অল স্নো) সাথে মিলিত হয়ে "দ্য নিউ রকার্স" তৈরি করে। কিন্তু টিম টি ডাব্লিউডাব্লিউএফ এ তেমন সফলতা অর্জন করে নি এবং একই বছরই এই টিম টি ভেঙ্গে যায়।


title: জেমস কুক

text: ক্যাপ্টেন জেমস কুক অষ্টাদশ শতাব্দীর প্রধান ইংরেজ অভিযাত্রী, নাবিক ও মানচিত্রবিদ। প্রশান্ত মহাসাগর, নিউজিল্যান্ড ও অস্ট্রেলিয়া ভ্রমণ করে তিনি প্রশান্ত মহাসাগরীয় অঞ্চলের মানচিত্র তৈরি করেন, যা পশ্চিমাঞ্চলের ভৌগোলিক রহস্য উন্মোচন করে। জেমস কুকের জন্ম ১৭২৮ সালের ৭ নভেম্বর ইংল্যান্ডের ইয়র্কশায়ারের মিডলস ব্রোর কাছাকাছি এক ছোট গ্রামে। তাঁর বাবা ছিলেন খামারকর্মী। কয়লা বহনকারী একটি জাহাজে কুক জাহাজ চালানো শেখেন। ১৭৫৫ সালে  জেমস কুক ব্রিটিশ রয়েল নেভিতে যোগ দেন। ১৭৬৮ সালে তিনি প্রশান্ত মহাসাগরে একটি বৈজ্ঞানিক গবেষণাকাজের কমান্ডার নিযুক্ত হন। ১৭৬৮ থেকে ১৭৭১ সালে তিনি জাহাজে করে পৃথিবী প্রদক্ষিণ করেন এবং নিউজিল্যান্ড ও পূর্ব অস্ট্রেলীয় উপকূল অঞ্চল আবিষ্কার করেন। কুক তিন হাজার ২০০ কিলোমিটার অস্ট্রেলীয় উপকূল জরিপ করে অস্ট্রেলিয়া ও নিউগিনির মধ্যবর্তী জলপথের অস্তিত্ব সম্পর্কে নিশ্চিত হন। তিনিই প্রথম নিউজিল্যান্ড উপকূলের ম্যাপ তৈরি করেন। ১৭৭২ থেকে ১৭৭৫ সালে তিনি ‘রিজলিউশন’ ও ‘অ্যাডভেঞ্চার’ নামের দুটি জাহাজ নিয়ে দক্ষিণ প্রশান্ত মহাসাগর ও নিউ হেব্রাইডিস ভ্রমণ করে নিউ ক্যালেডোনিয়া ও নরফোক আবিষ্কার করেন। সেই অভিযানে তিনি প্রশান্ত মহাসাগরের নাতিশীতোষ্ণ অঞ্চলে অ্যান্টার্কটিকা মহাদেশের অবস্থান সম্পর্কেও ধারণা লাভ করেন। ১৭৭৮ সালে ক্রিসমাস ও হাওয়াই দ্বীপ আবিষ্কার করেন তিনি। কুকই সমুদ্রযাত্রায় প্রথম বিজ্ঞানসম্মত পদ্ধতি প্রয়োগ ও উন্নত প্রযুক্তি ব্যবহার করেন। জাহাজে যাত্রীদের স্কার্ভি রোগ প্রতিরোধে তিনি কার্যকর স্বাস্থ্যবিধি তৈরি করতে সক্ষম হয়েছিলেন। ১৭৭৯ সালের ১৪ ফেব্রুয়ারি হাওয়াই দ্বীপে তাঁর মৃত্যু হয়।


title: টেইলর সুইফট

text: টেইলর সুইফট এনবিসির স্থানীয় স্যাটারডে নাইট লাইভের একজন সদস্য ছিল। সে এ ব্যাপারে ছোটদের কমেডি গ্রুপ থিয়েটার কিডস্ লাইভ দ্বারা অনুপ্রাণিত হয়। এসময় তাঁর হাস্যরসাত্মক চরিত্রাভিনেত্রীর প্রতিভা প্রস্ফুটিত হয়। কারাওকেতে সুইফটের কৃতিত্ব দেখে গ্রুপের প্রতিষ্ঠাতা ক্রিক ক্রেমার তাঁর মাকে কান্ট্রি সঙ্গীতের সুইফটকে উপর শিক্ষা দেওয়ার পরামর্শ দেয়। এসময় ক্রেমার এক স্থানীয় দোকানে ছোটদের কারাওকে দিয়ে কান্ট্রি সঙ্গীতের আসরের আওয়োজন করে। প্রতি সপ্তাহের শেষ দিন রাত্রিতে এই আওয়োজন হত। এখানে সুইফট অসাধারণ নৈপুন্য প্রদর্শন করে। এরপর সুইফট প্রায়ই স্থানীয় বিভিন্ন অনুষ্ঠান ও সঙ্গীতের আসরে কান্ট্রি সঙীত গাইত। তাঁর প্রথম উল্লেখযোগ্য সঙ্গীতানুষ্ঠান ছিল একটি মেলাতে যেখানে স্থানীয় শিল্পী প্যাট গ্যারেট গান করে।


title: চূর্ণী নদী

text: কুস্টিয়া জেলায় পদ্মা নদী থেকে মাথাভাঙ্গা নদী উৎপন্ন হয়ে নদীয়া জেলার মাজদিয়াতে নদীটি দুটি প্রবাহে ভাগ হয়। একটি শাখা ইছামতি নদী নামে দক্ষিণে প্রবাহিত হয়েছে অন্যটি চুর্নী নামে দক্ষিণ-পশ্চিমে বাহিত হয়েছে। চুর্নী নদীটি মাজদিয়া, শিবনিবাস, হাঁসখালি, বীরনগর, আরংঘাটা, রানাঘাট, চাকদহ দিয়ে প্রবাহিত হয়ে হুগলী নদীতে পতিত হয়েছে। নদীটির প্রবাহ পথে কিছু নদী চর বা দ্বীপ দেখা যায়। বর্তমানে নাব্যতা হারিয়েছে অতীতের বিখ্যাত নদী চূর্নী।


title: গুগল

text: ২০১৩ সালের মে মাসে মার্কিন যুক্তরাষ্ট্রে অনুষ্ঠিত ডি১১ সম্মেলনে, মটোরোলা সিইও ডেনিস শুটিং ঘোষণা করেন একটি নতুন মোবাইল ডিভাইস তার কোম্পানী দ্বারা নির্মিত হবে। এখানে উল্লেখ্য মটোরোলা সম্পূর্ণরূপে গুগল মালিকানাধীন । টেক্সাসের ৫০০,০০০ বর্গফুটের বিশাল এক জায়গাতে নতুন মোবাইল ডিভাইস তৈরি হবে। পূর্বে এই জায়গা নকিয়া কোম্পানী দ্বারা ব্যবহৃত হতো । এখানে ২০০০ জনের চাকরি হবে।


title: মডিগিলানি-মিলার তত্ত্ব

text: দুটি ব্যবসা প্রতিষ্ঠান কল্পনা করা যাক যার প্রতিষ্ঠান-১ একটি আনগিয়ার্ড (গিয়ারের আরেক নাম লিভারেজ।) প্রতিষ্ঠান (শুধুমাত্র বিনিয়োগকৃত মূলধন দ্বারা গঠিত) এবং অপরটি প্রতিষ্ঠান-২ একটি গিয়ার্ড প্রতিষ্ঠন (বিনিয়োগকৃত মূলধন, ব্যাংক ঋন এবং অন্যান্য দেনার সমন্বয়ে গঠিত)। মডিগিলানি-মিলার তত্ত্ব মতে দুটি প্রতিষ্ঠানের শেয়ারের দামই সমান হবে।


title: ত্রিপুরা

text: প্রাসাদের দুটি অংশ। মূল অংশ রয়েছে পশ্চিম পাশে এবং পূর্ব পাশে রয়েছে নিরাপত্তাবাহিনীর জন্য দুর্গ। মূল অংশকে আবার দুটি ভাগে ভাগ করা যায়- বাইরের কক্ষ এবং অন্দরমহল। বাইরের কক্ষগুলোর মধ্যে বিশ্রামঘর, খাজাঞ্চিখানা ও নাচঘর উল্লেখযোগ্য। এ ধরনের পাঁচটি কক্ষ সেখানে রয়েছে। এছাড়া দাবা খেলার জন্যও একটি আলাদা কক্ষ রয়েছে। রাণী ও অন্যদের জন্য অন্দরমহলে রয়েছে বিশাল ছয়টি কক্ষ। এছাড়া রান্না ঘর, রাজার সভাঘর, আড্ডাঘর ইত্যাদি তো রয়েছেই। বর্তমানে মহলের ভিতর একটি জাদুঘরও রয়েছে।


title: কেরালা বিশ্ববিদ্যালয়

text: তিরুবনন্তপুরমের "ইউনিভার্সিটি কলেজ" এবং ত্রিভূজ মানমন্দিরের মধ্যে আধুনিক শিক্ষার দুটি প্রতিষ্ঠানের পুনর্বিন্যাস করা যেতে পারে। ইউনিভার্সিটি কলেজ প্রাথমিকভাবে ১৮৩৪ সালে মহারাজা স্বতীর তিরুরাল দ্বারা "মহারাজা ফ্রি স্কুল" হিসাবে প্রতিষ্ঠিত হয়। শ্রীযুক্ত জন রবার্টস-এর সঙ্গে একজন খ্রিস্টান মিশনারি হয়ে প্রধান শিক্ষক হিসেবে যোগ দেন এবং শীঘ্রই ১৮৬৬ সালে মাদ্রাজ বিশ্ববিদ্যালয়ের একটি কলেজে পরিণত হয় প্রতিষ্ঠানটি। ট্রেভানকোর বিশ্ববিদ্যালয় প্রতিষ্ঠিত হলে কলেজের বিভাগগুলি ইউনিভার্সিটি বিভাগে পরিণত হয়, আর ১৯৫৭ সালে কেরালার বিশ্ববিদ্যালয়ে রূপান্তর ঘটে। প্রতিষ্ঠানটি "বিশ্ববিদ্যালয় কলেজ" বা এখনো বিশ্ববিদ্যালয়ের সাথে একটি সংযুক্ত কলেজ হিসেবে তার সংযোগ রাখে। ১৮৩৮ সালে ত্রিভান্দ্রম বিশ্ববিদ্যালয় প্রতিষ্ঠিত হয় এবং আন্তর্জাতিকভাবে সম্মানিত বিজ্ঞানী জন ক্যালডেকট এর প্রথম পরিচালক হিসাবে এফআরএস ছিলেন।এটি ত্রিবাঙ্কুর বিশ্ববিদ্যালয়ের একটি অংশ হয়ে ওঠে, কিন্তু কিছু সময় একটি স্বাধীন সরকারী প্রতিষ্ঠান হিসেবে পরিচালিত হয়। এটি বর্তমানে কেরালা বিশ্ববিদ্যালয়ের অধীন প্রাচীনতম সংস্থা।


title: কেভিন মিটনিক

text: এরপর মটোরোলা, নকিয়া, ফুজিৎসুর মতো বড় প্রতিষ্ঠানের কম্পিউটার হ্যাক করেছিলেন। তার হ্যাকিং বিদ্যার জন্য তাকে গ্লেন কেজ উপাধি দেওয়া হয়।


title: মাগুরা টেকনিক্যাল স্কুল ও কলেজ

text: বর্তমানে দক্ষ, অভিজ্ঞ, সুশিক্ষিত শিক্ষকমন্ডলী দ্বারা প্রতিষ্ঠানের শিক্ষা কার্যক্রম পরিচালিত হচ্ছে। প্রথম ও দ্বিতীয় শিফটে এস.এস.সি (ভোকেশনাল) ও এইচ.এস.সি (ভোকেশনাল) কোর্স চালু আছে।সেই সংগে বৈকালিন কম্পিউটার কোর্স চালু করা হয়েছে। সম্পত্তি ডিপ্লোমা কোর্স চালু হয়েছে। নবম, দশম, একাদশ, দ্বাদশ এবং ডিপ্লোমা ইন ইন্জিনিয়ারিং শ্রেণীতে প্রায় ৯৫০ জন ছাত্র-ছাত্রী অধ্যয়নরত আছে।


title: সোয়ালোটেল প্রজাপতি

text: বর্তমান পৃথিবীতে যত প্যাপিলিওনিডি পাওয়া যায় তাদের তিনটে উপ-পরিবারে (sub-family) ভাগ করা হয়েছে।  Baroniinae, Parnassiinae এবং Papilioninae। পরবর্তী দুটি বিভাগকে আবার কয়েকটি ট্রাইব (tribe)-এ  ভাঙা হয়েছে। সোয়ালোটেলদের বিভিন্ন বিভাগের মধ্যে অঙ্গসংস্থান বৈশিষ্ট্যে ফারাক তো আছেই, এছাড়াও তাদের আহার্য গাছ, ইকোলজি ইত্যাদিতেও শ্রেণিগত পার্থক্যের প্রতিফলন পড়েছে।


title: কলা

text: কলা Musaceae পরিবারের একটি উদ্ভিদ। এর দুটি গণ আছে যথা: Ensete ও Musa। এ পরিবারে প্রায় ৫০টি প্রজাতি অন্তর্ভুক্ত । Ensete গণের মাত্র ৬-৭টি প্রজাতি আছে, তবে এর মধ্যে মাত্র একটি প্রজাতি এ পর্যন্ত ইথিওপিয়ায় জন্মানো সম্ভব হয়েছে। Musa গণের প্রায় ৪০টি প্রজাতি রয়েছে। এর অধিকাংশ প্রজাতির উৎপত্তি দক্ষিণ-পশ্চিম এশিয়ায়। প্রায় সব আবাদকৃত কলাই এ প্রজাতির অন্তর্ভুক্ত । এই গণকে আবার ৫টি ভাগে ভাগ করা হয়েছে। বাংলাদেশে প্রায় ১৯টি জাত রয়েছে । পার্বত্য এলাকায় বাংলা কলা, বন কলা, মামা কলা ইত্যাদি নামেও কলার কিছু বুনো জাত দেখা যায়। ক্রমশ কলার জাতের সংখ্যা বাড়ছে। গাছের বৈশিষ্ট্য অনুসারে বাংলাদেশের বিভিন্ন্জান জাতের কলা গাছকে দুটি ভাগে ভাগ করা হয়েছে যথা: লম্বা জাতের গাছ ও খাটো জাতের গাছ। পাকা অবস্থায় খাওয়ার জন্য কলার জাত ৪ প্রকার যথা:


title: মিজোরাম

text: সাধারণত মিজো পুরুষরাই সম্পদের উত্তরাধিকারী হয়। তবে পারিবারিক সম্পত্তি পরিবারের ছোট ছেলেই পেয়ে থাকে। যদিও পিতা ইচ্ছে করলে অন্যান্য সন্তানদেরকেও সম্পদের ভাগ দিতে পারে। কারো সন্তান না থাকলে পুরুষ পক্ষের নিকট আত্মীয়রা সম্পদের উত্তরাধিকারী হবে। কেউ মারা গেলে তাঁর বিধবা স্ত্রী ও অপ্রাপ্ত বয়স্ক সন্তানের দায়িত্ব ভাই সম্পর্কীয় কোন আত্মীয় নিতে পারে। তিনি পরিবার এবং সম্পদের দেখাশুনা করবেন। অন্তত একজন সন্তান প্রাপ্তবয়স্ক না হওয়া পর্যন্ত এ দায়িত্ব পালন করে থাকে। যদি কাছের পুরুষ আত্মীয় না থাকে, তখন বিধবাটি তাঁর স্বামীর ট্রাস্টি হিসেবে গণ্য হবেন ছেলে উপযুক্ত না হওয়া পর্যন্ত। মিজোদের প্রথাগত নিয়মে পরিবারের ছোট সন্তান সম্পদের উত্তরাধিকারী হলেও ব্স্তাবে বর্তমানে মিজো সম্প্রদায়ে সকল সন্তানকে সম্পদ ভাগ করে দেওয়ার রীতি প্রচলিত হয়েছে। তথাপি ছোট সন্তানের অগ্রাধিকার রয়ে গেছে, কারণ এক্ষেত্রে ছোট সন্তানকে ভাগের দুই অংশ দেওয়া হয়। যিনি মারা যান, তাঁর যদি কোন পুরুষ আত্মীয় স্বজন না থাকে তখন মৃত ব্যক্তি স্ত্রী ও কন্যা সম্পদের উত্তরাধিকারী হতে পারে।


title: স্কয়ার ফার্মাসিউটিক্যাল্‌স লিমিটেড

text:
স্কয়ার ফার্মাসিউটিক্যাল্‌স বাংলাদেশের একটি স্বনামধন্য ঔষধ প্রস্তুতকারী প্রতিষ্ঠান। ১৯৫৮ সালে স্যামসন এইচ চৌধুরী এবং তার তিন বন্ধু মিলে স্কয়ার ফার্মাসিউটিক্যাল্‌স প্রতিষ্ঠা করেছিলেন। ১৯৯১ সালে এটি জনসাধারণের কাছে চলে আসে এবং ঢাকা স্টক এক্সচেঞ্জ ও চট্টগ্রাম স্টক এক্সচেঞ্জ এর (ID of SPL: ১৩০০২) তালিকাভুক্ত হয়।
স্কয়ার ফার্মাসিউটিক্যাল্‌স ১৯৮৭ সাল থেকে বিশ্বজুড়ে বিভিন্ন এন্টিবায়োটিক ও ঔষুধ রপ্তানি করতে শুরু করে, এবং বর্তমানে তারা বিশ্বের ৩৬টি দেশে ঔষধ রপ্তানি করছে।


title: চিত্তরঞ্জন সাহা

text: চিত্তরঞ্জন সাহা (জানুয়ারি ১, ১৯২৭ - ডিসেম্বর ২৬, ২০০৭) বাংলাদেশের প্রকাশনা শিল্পের একজন পথিকৃৎ। তিনি বাংলা একাডেমী বইমেলার উদ্যোক্তা। বাংলাদেশের স্বনামধন্য প্রকাশনা প্রতিষ্ঠান "পুঁথিঘর" এবং "মুক্তধারা"র প্রতিষ্ঠাতা ছিলেন তিনি। ১৯৭১ সালে স্বাধীন রাষ্ট্র হিসাবে বাংলাদেশ প্রতিষ্ঠিত হওয়ার পর মূদ্রণ ও প্রকাশনা শিল্পের বিকাশে তিনি গুরুত্বপূর্ণ ভূমিকা রেখে স্মরণীয় হয়ে আছেন।


title: জন সি ম্যাথার

text: জন ক্রমওয়েল ম্যাথার বর্তমান কালের স্বনামধন্য মার্কিন জ্যোতিঃপদার্থবিজ্ঞানী এবং বিশ্বতত্ত্ববিদ। তিনি মার্কিন যুক্তরাষ্ট্রের ভার্জিনিয়া অঙ্গরাজ্যের রোয়ানোকে জন্মগ্রহণ করেন। মূলত মহাজাগতিক ক্ষুদ্রতরঙ্গ পটভূমি বিকিরণ নিয়ে বিস্তর গবেষণার জন্য বিখ্যাত। এ বিষয়ে গবেষণার জন্যই ২০০৬ সালে জর্জ এফ. স্মুটের সাথে যৌথভাবে পদার্থবিজ্ঞানে নোবেল পুরস্কার লাভ করেন। তিনি বর্তমানে মেরিল্যান্ডে অবস্থিত নাসার গডার্ড স্পেস ফ্লাইট সেন্টারে কর্মরত আছেন। নোবেল পুরস্কার প্রাপ্তির মূল কারণ ছিল: "মহাজাগতিক ক্ষুদ্রতরঙ্গ পটভূমি বিকিরণের এনিসোট্রপির মধ্যে কৃষ্ণ বস্তু বিকিরণ আবিষ্কার"।


title: ভূপেন হাজারিকা

text: ভূপেন হাজারিকা (অসমীয়া: ভূপেন হাজৰিকা) (জন্মঃ ৮ সেপ্টেম্বর ১৯২৬ - মৃত্যুঃ ৫ নভেম্বর ২০১১) একজন স্বনামধন্য কন্ঠ শিল্পী ও ভারতীয় সঙ্গীত জগতের পুরোধা ব্যক্তিত্ব এবং বিশ্বশিল্পী। এই কিংবদন্তিতুল্য কণ্ঠশিল্পীর জন্ম ভারতের অসমে। অত্যন্ত দরাজ গলার অধিকারী এই কণ্ঠশিল্পীর জনপ্রিয়তা ছিল আকাশচুম্বী। অসমিয়া চলচ্চিত্রে সঙ্গীত পরিবেশনের মাধ্যমে গানের জগতে প্রবেশ করেন তিনি। পরবর্তীকালে বাংলা ও হিন্দি ভাষায় গান গেয়ে ভারত এবং বাংলাদেশে অসম্ভব জনপ্রিয়তা অর্জন করেন। অল্প সময়ের জন্যে তিনি বিজেপি বা ভারতীয় জনতা পার্টিতে যোগ দিয়েছিলেন।


title: হরেন দাস

text: হরেন্দ্র নারায়ণ দাস (১ ফেব্রুয়ারী ১৯২১ - ৩১ জানুয়ারী ১৯৯৩) বা হরেন দাস একজন স্বনামধন্য ভারতীয় শিল্পী ছিলেন যিনি প্রধানত ছাপাইছবি মাধ্যমে কাজ করতেন। উনি মূলত খোদাই, লিনোকাট, এচিং এবং লিথোগ্রাফ করতেন, যদিও উডকাট ও কাঠ খোদাইয়ের কারিগরী দক্ষতার জন্য উনি অধিক বিখ্যাত ছিলেন।


title: কাজী খলীকুজ্জমান আহমদ

text: কাজী খলীকুজ্জমান আহমদ (জন্ম: ১২ মার্চ, ১৯৪৩) হলেন একজন স্বনামধন্য বাংলাদেশী অর্থনীতিবিদ, উন্নয়ন চিন্তাবিদ ও পরিবেশকর্মী। তিনি বর্তমানে ঢাকা বিশ্ববিদ্যালয়ের সাংবিধানিক ইনস্টিটিউট ঢাকা স্কুল অব ইকোনমিক্স এর সভাপতি এবং পল্লী কর্ম সহায়ক ফাউন্ডেশন (পিকেএসএফ) এর সভাপতি। দারিদ্য বিমোচনে অবদানের জন্য ২০০৯ সালে বাংলাদেশ সরকার তাঁকে একুশে পদকে ভূষিত করে।


title: মুহাম্মদ মোস্তফা কামাল রাজ

text: মুহাম্মদ মোস্তফা কামাল রাজ (জন্ম: ১০ আগস্ট) বাংলাদেশের একজন স্বনামধন্য টিভি নাটক ও চলচ্চিত্র পরিচালক নির্মাতা। তাঁর পরিচালিত "প্রজাপতি" মুক্তি পায় ২০১১ সালের ৭ নভেম্বর। এ চলচ্চিত্রটিতে অভিনয় করেছেন মৌসুমী, জাহিদ হাসান, মোশাররফ করিম। এ চলচ্চিত্রটি শ্রেষ্ঠ সংগীত পরিচালক, শ্রেষ্ঠ গীতিকার এবং শ্রেষ্ঠ শিল্পী (নারী) ক্যাটাগরিতে জাতীয় চলচ্চিত্র পুরস্কার লাভ করে। এছাড়া রাজের পরিচালিত চলচ্চিত্র ছায়া-ছবি (২০১৩), তারকাঁটা (২০১৪), সম্রাট (২০১৬), "যদি একদিন" (২০১৮) সালে মুক্তি পায়। তিনি জনপ্রিয় পরিচালক মোস্তফা সরয়ার ফারুকীর সাথে দীর্ঘদিন সহকারী পরিচালক হিসেবে কাজ করেছেন।


title: অন্নপূর্ণা দেবী

text: অন্নপূর্ণা দেবী আসল নাম রওশন আরা বেগম (জন্ম: ১৯২৭, মৃৃৃত্যু: ১৩ অক্টোবর, ২০১৮) একজন স্বনামধন্য সুরবাহার শিল্পী এবং উত্তর ভারতীয় সনাতনী শাস্ত্রীয় সঙ্গীতের গুরু। তিনি ভারতীয় শাস্ত্রীয় সঙ্গীতের দিকপাল ওস্তাদ আলাউদ্দীন খানের কন্যা এবং পন্ডিত রবি শঙ্করের প্রাক্তন স্ত্রী।


title: আবুল কালাম মোহাম্মদ যাকারিয়া

text: আবুল কালাম মোহাম্মদ যাকারিয়া (১৯১৮ - ২৪ ফেব্রুয়ারি ২০১৬) বাংলাদেশের একজন স্বনামধন্য শৌখিন পুরাতাত্ত্বিক, গবেষক, প্রাচীন পুঁথি সংগ্রাহক এবং প্রত্নবস্তু সংগঠক।


title: কণিকা বন্দ্যোপাধ্যায়

text: কণিকা বন্দ্যোপাধ্যায় (জন্ম:১২ অক্টোবর ১৯২৪ – মৃত্যু: ৫ এপ্রিল ২০০০) একজন স্বনামধন্য ভারতীয় বাঙালি রবীন্দ্রসংগীত শিল্পী ও শিক্ষিকা। রবীন্দ্রসঙ্গীত জগতের সর্বকালের সর্বশ্রেষ্ঠ শিল্পীদের মধ্যে কণিকা বন্দ্যোপাধ্যায় অন্যতম। বিশেষত টপ্পা অঙ্গের রবীন্দ্রসংগীতে তিনি ছিলেন অপ্রতিদ্বন্দ্বী এক গায়িকা। রবীন্দ্রসঙ্গীত ছাড়া অতুলপ্রসাদের গানেও তিনি সমান পারদর্শী ছিলেন; যদিও এই ধারায় তাঁর রেকর্ড সংখ্যা খুব বেশি নয়। জীবনের অধিকাংশ সময় শান্তিনিকেতনে অতিবাহিত করলেও তাঁর জনপ্রিয়তা পশ্চিমবঙ্গের সীমানা ছাড়িয়ে বাংলাদেশেও পরিব্যাপ্ত ছিল। কলকাতা পৌরসংস্থা তাঁর সম্মানে কলকাতার ভিক্টোরিয়া মেমোরিয়াল ও রবীন্দ্র সদনের মধ্যবর্তী ময়দানের একাংশে একটি সুরম্য সুবৃহৎ উদ্যান উৎসর্গ করেছেন।


title: আব্দুল হালিম

text: বিশ্ব রেকর্ড গড়ার এক দশক আগেই হালিম মাগুরায় ফুটবলের ‘জাদুকর’ হিসেবে পরিচিত হয়ে উঠেন। তিনি গ্রামের কোথাও মেলা বসলে বা ফুটবল-ক্রিকেট খেলার আয়োজন হলে খেলার পোশাক পরে অনেকগুলো বল নিয়ে সেখানে হাজির হয়ে ফুটবলের কসরত দেখিয়ে সবাইকে মুগ্ধ করতেন। গ্রামাঞ্চলের কোনো আনন্দ আয়োজনের প্রধান অণুষঙ্গই ছিল হালিমের ফুটবল কসরত। ফুটবল মাথায় নিয়ে গাছে ওঠা, নদী বা পুকুরে গোসল করা, বাইসাইকেলে চড়ে বেড়ানো যেন কোনো ব্যাপারই না। জাদুকরী এ নৈপুণ্য দেখে মুগ্ধ দর্শকের মুহুর্মুহু করতালিতে ভেসে যান হালিম। হালিম মাগুরা জেলা এবং সারা বাংলাদেশের জেলাগুলোতে গিয়ে ফুটবলের কসরত দেখাতেন।


title: বাংলাদেশ ফুটবল ফেডারেশন

text: বাংলাদেশ ফুটবল ফেডারেশন বাংলাদেশের ফুটবল খেলার প্রশাসনিক সংস্থা। ১৯৭২ সালে বাংলাদেশ ফুটবল ফেডারেশন প্রতিষ্ঠিত হয়। দুই বছর পর ১৯৭৪ সাল থেকেই এটি পেয়ে যায় এএফসি ও ফিফার সদস্য পদ। বর্তমানে বাফুফে সভাপতি কাজী সালাউদ্দিন।। এই সংস্থাই বাংলাদেশের পুরুষ ও মহিলা জাতীয় দল এবং যুব দল-এর দেখভাল এবং দেশের ফুটবলের যাবতীয় কার্যক্রম নিয়ন্ত্রন করে। বাংলাদেশ ফুটবল ফেডারেশনের, বাফুফে প্রধান কার্যালয় ঢাকার মতিঝিলে বঙ্গবন্ধু জাতীয় স্টেডিয়াম-এর কাছে ‘বিএফএফ ভবন’-এ অবস্থিত।


title: খুলনা পাবলিক কলেজ

text: কেপিসি’র যে কোন শিক্ষার্থীর জীবনে খেলাধুলা একটি বিশেষ স্থান দখল করে থাকে।বহিরাঙ্গনে ক্রিকেট এবং ফুটবলই বেশি খেলে তারা। সাধারণত শীতকালে ক্রিকেট এবং গ্রীষ্মকালে ফুটবল খেলাই জনপ্রিয় শিক্ষার্থীদের মধ্যে।কেপিসি’র ফুটবল ও ক্রিকেট টীম আঞ্চলিক এবং জাতীয় পর্যায়ে বয়স ভিত্তিক বিভিন্ন প্রতিযোগিতায় অংশ নিয়ে সুনাম অর্জন করেছে।এছাড়া বিভিন্ন আঞ্চলিক এবং জাতীয় পর্যায়ের নানাধরণের খেলার প্রতিযোগিতা প্রতিষ্ঠানটির খেলার মাঠে বিভিন্নসময়ে অনুষ্ঠিত হয়।প্রতিবছর বার্ষিক ফুটবল এবং ক্রিকেট টুর্নামেন্ট আয়োজন করে প্রতিষ্ঠানটি; যেখানে শিক্ষার্থীরা শ্রেণী ও হাউস অনুসারে অংশগ্রহন করে। এছাড়া শিক্ষার্থীরা বিভিন্ন ইনডোর গেমেও অংশ নেয়।যেমনঃটেবিল টেনিস,ক্যারাম,দাবা ইত্যাদি।প্রতিবছর জানুয়ারি মাসে খুলনা পাবলিক কলেজ ‘বার্ষিক ক্রীড়া সপ্তাহ’ আয়োজন করে।সকল শিক্ষার্থী এই ক্রীড়া সপ্তাহে অংশগ্রহন এবং নৈপুণ্য প্রদর্শনের জন্য মুখিয়ে থাকে।তারা বিভিন্ন হাউসে বিভক্ত হয়ে দৌড়,রিলে দৌড়,উচ্চলম্ফ, দীর্ঘলম্ফ,শটপুট, ওয়েট থ্রো,জ্যাভ্লিন থ্রো,ডিসকাস থ্রো সহ বিভিন্ন খেলায় অংশ নেয়।


title: বিনোদন

text: ক্রীড়া প্রতিযোগিতা সবসময় জনগণকে বিনোদন প্রদান করেছে। খেলোয়াড়দের থেকে দর্শকদের পৃথক করতে স্টেডিয়াম ও অডিটরিয়াম তৈরি করা হয়েছে। এছাড়া রেকর্ডিং ও সম্প্রচারের প্রযুক্তি খেলার স্থান থেকে দূরের দর্শকদেরও খেলা দেখার সুযোগ করে দিয়েছে। ফলে দর্শকের পরিমাণ পূর্বের থেকে বেড়েছে এবং এই ধরনের খেলাধুলা আরও জনপ্রিয়তা লাভ করেছে। বৈশ্বিক আবেদেওনের প্রেক্ষিতে ফুটবল ও ক্রিকেট বর্তমান সময়ের সবচেয়ে জনপ্রিয় দুটি খেলা। এই দুই খেলার প্রধান আন্তর্জাতিক প্রতিযোগিতা বিশ্বকাপ এবং টেস্ট ক্রিকেট পৃথিবীর বহু দেশে সম্প্রচারিত হয়। খেলার সাথে জড়িতরা বিশ্বের কোটি কোটি মানুষের কাছে তাদের বিনোদনের প্রধান উৎস হিসেবে গুরুত্বপূর্ণ। এই দুই খেলার সাথে তুলনীয় এবং ক্রীড়ার দীর্ঘ রূপ "ট্যুর ডি ফ্রান্স" বৈশ্বিক আবেদন লাভ করেছে। খেলাটি বিশেষ কোন স্টেডিয়ামে অনুষ্ঠিত না হয়ে স্টেডিয়ামের বাইরে কোন গ্রামাঞ্চলে অনুষ্ঠিত হয়।


title: ওশেনিয়া ফুটবল কনফেডারেশন

text: ওশেনিয়া ফুটবল সংস্থা বা ওএফসি () ওশেনিয়া অঞ্চলের বিভিন্ন দেশের ফুটবল সংস্থাগুলোর প্রধান পরিচালনাকারী সংস্থার দায়িত্ব পালন করছে। এটি মহাদেশীয় পর্যায়ের প্রধান ছয়টি আন্তর্জাতিক সংস্থার একটি হিসেবে পরিগণিত। নিউজিল্যান্ডসহ পার্শ্ববর্তী টোঙ্গা, ফিজি এবং অন্যান্য প্রশান্ত মহাসাগরীয় দ্বীপপুঞ্জের রাষ্ট্রসমূহ ওএফসির সদস্য। ওশেনিয়া অঞ্চলের ফুটবল খেলার মানোন্নয়ন, ফিফা বিশ্বকাপের যোগ্যতা নির্ধারণী খেলাগুলো পরিচালনার দায়িত্ব পালন করে থাকে এ সংস্থাটি।


title: ফুটবল (খেলা)

text:
ফুটবলের বিভিন্ন কোডগুলোর কিছু সাধারণ উপাদান আছে: আমেরিকান ফুটবল, কানাডিয়ান ফুটবল, রাগবি ইউনিয়ন এবং রাগবি লিগ খেলোয়াড়দের খেলা শুরুতে মাঠের সীমিত এলাকায় অবস্থান গ্রহণ করে। তারা বল চালানোর প্রধান উপায় হিসাবে ছুড়ে মারা এবং দৌড় ব্যবহার করে থাকে এবং কেবলমাত্র কিছু সীমিত সময়েই বলে লাথি মারে। শারীরিক মোকাবেলা একটি প্রধান দক্ষতা ।
অ্যাসোসিয়েশন ফুটবল এবং গালিক ফুটবলে পিচের চারপাশে বলটি সরানোর জন্য লাথি ব্যবহার করতে হয়, সঙ্গে আরো সীমিত দক্ষতা। শারীরিক নিয়ন্ত্রণ খেলার ক্ষেত্রে কম গুরুত্ত্বপূর্ণ এবং খেলোয়াড়রা মাঠে মুক্তভাবে ঘুরে বেড়াতে পারবে (অফসাইড আইন সাধারণত কম কঠোর)।-দলগুলো সাধারণত গঠিত হয় ১১ এবং ১৮ জনের মধ্যে; কিছু পরিবর্তন যেখানে কম খেলোয়াড় (প্রতি দলে পাঁচ কিংবা তারও অধিক) থাকে,সেটি আরও জনপ্রিয়।
-একটি নির্দিষ্ট এলাকা যেখানে খেলাটি পরিচালিত হবে।
-বিরোধী দলের অঞ্চলের শেষ সীমানায় বল নিয়ে এবং লক্ষ্য অঞ্চলে কিংবা লক্ষ্যদাগে পৌছিয়ে গোল করা বা পয়েন্ট অর্জন করা।
-গোল এবং পয়েন্ট হয় দুই গোলপোস্টের মাঝে থাকা খেলোয়াড়দের বল রাখার ভিত্তিতে।
-গোল কিংবা লক্ষ্য দাগ বিরোধীদলের দ্বারা রক্ষিত থাকে।
-খেলোয়াড়রা বলটিকে এক স্থান থেকে অন্য স্থানে সরায় কিছু নিয়ম মেনেঃ লাথি মেরে,বহন করে কিংবা হাত দিয়ে আরেকজনের কাছে দিয়ে।
-খেলোয়াড়রা বল সরাতে শুধুমাত্র তাদের শরীর ব্যাবহার করে।


title: মেলবোর্ন ক্রিকেট গ্রাউন্ড

text: মেলবোর্ন ক্রিকেট গ্রাউন্ড (এমসিজি) () অস্ট্রেলিয়ার মেলবোর্নের ইয়ারা পার্কে অবস্থিত একটি আন্তর্জাতিকমানের ক্রিকেট ও অস্ট্রেলীয় রুলস ফুটবল স্টেডিয়াম। লক্ষাধিক আসনের দর্শক ধারণ ক্ষমতাবিশিষ্ট স্টেডিয়ামটি ১৯৫৬ সালের গ্রীষ্মকালীন অলিম্পিকের প্রধান স্টেডিয়াম হিসেবে ব্যবহার করা হয়েছিল। ১৮৫৩ সালে মেলবোর্ন ক্রিকেট ক্লাব কর্তৃপক্ষ এলাকাটিকে ক্রিকেট খেলার উদ্দেশ্যে সর্বপ্রথম ব্যবহার করতে শুরু করে। ক্লাবের পুরনো মাঠটি প্রায়শঃই ইয়ারা নদীর বন্যার জলে প্লাবিত হতো। ১৯৫৯ সালে অস্ট্রেলীয় রুলস ফুটবল খেলা এ মাঠেই প্রথমবারের মতো অনুষ্ঠিত হয়। মেলবোর্ন ক্রিকেট গ্রাউন্ড ট্রাস্টের মাধ্যমে পরিচালিত হয়। উইলিয়াম হেইন্স উক্ত ট্রাস্টের প্রথম সভাপতি ছিলেন।


title: ফুটবল

text: ফুটবল খেলার স্তর এবং দেশভেদে কোচের ভূমিকা ও দায়িত্ব-কর্তব্যের রূপরেখা ভিন্নতর হতে পারে। যুব ফুটবলে কোচের প্রধান ভূমিকা হচ্ছে খেলোয়াড়দেরকে উদ্বুদ্ধ করা এবং তাদের দক্ষতাকে কাগজে-কলমে দেখিয়ে উত্তরণ ঘটানো। শারীরিক অথবা কৌশলগত উত্তরণের তুলনায় প্রাণবন্তঃ এবং সুন্দর খেলা উপহার দেয়াকে প্রাধান্য দেয়া। সাম্প্রতিক বছরগুলোয় বিভিন্ন দেশের ক্রীড়া নিয়ন্ত্রণ সংস্থাগুলো তাদের প্রশিক্ষণের ছকে এ সংক্রান্ত প্রচেষ্টা অব্যাহত রেখেছে। কোচদেরকেও খেলোয়াড়দের উন্নয়ন এবং বিজয়ের লক্ষ্যে আনন্দ উপভোগের জন্যে প্রয়োজনীয় দিক-নির্দেশনা অনুসরণ করতে বলেছে।


title: কোচ (ক্রীড়া)


title: ওএফসি নেশন্স কাপ

text: ঐতিহাসিকভাবেই অনেক বড় উপসাগর অস্ট্রেলিয়া এবং নিউজিল্যান্ড থেকে পার্শ্ববর্তী টোঙ্গা, ফিজি এবং অন্যান্য প্রশান্ত মহাসাগরীয় ক্ষুদ্র ক্ষুদ্র দ্বীপপুঞ্জকে পৃথক করে রেখেছে। ওশেনিয়া অঞ্চলের ফুটবল খেলার মানোন্নয়ন, ফিফা বিশ্বকাপের যোগ্যতা নির্ধারণী খেলাগুলো পরিচালনার দায়িত্ব পালন করে বৈশ্বিক প্রধান ছয়টি কনফেডারেশনের একটি ও সবচেয়ে ছোট সংস্থা ওএফসি। এ অঞ্চলে ফুটবল খেলার তেমন জনপ্রিয়তা নেই বললেই চলে ও ১৪টি দ্বীপরাষ্ট্র মূলতঃ এর সদস্য। বৈশ্বিক পর্যায়ের ফুটবলের আন্তর্জাতিক প্রতিযোগিতায় এ অঞ্চল থেকে দলগুলো তেমন প্রভাব বিস্তার করতে পারেনি কিংবা উচ্চ পর্যায়ের ক্লাব দলগুলোতেও ফুটবলারদের তেমন অংশগ্রহণ নেই।


title: অজয় রায়

text:
স্কুল এবং কলেজ জীবনে পড়াশোনা করেছেন দিনাজপুরে। ১৯৫৭ সালে এমএসসি পাশ করে যোগ দেন কুমিল্লা ভিক্টোরিয়া কলেজে। তিনি ১৯৫৯ সাল থেকে ২০০০ সাল পর্যন্ত ঢাকা বিশ্ববিদ্যালয়ের পদার্থবিদ্যা বিভাগে শিক্ষকতা করেছেন। তিনি ১৯৬৬ সালে ইংল্যান্ডের লীডস বিশ্ববিদ্যালয় থেকে পিএইচডি ডিগ্রী অর্জন করেন। ১৯৬৭ সালে সেখানেই করেন পোস্ট ডক্টরেট। ১৯৬৭ সালে শিক্ষক হিসেবে ঢাকা বিশ্ববিদ্যালয়ে পুনরায় যোগদান করেন এবং অবসর নেয়ার আগ পর্যন্ত সেখানেই কর্মরত ছিলেন। দেশী এবং বিদেশী বহু জার্নালে তার পেপার প্রকাশিত হয়েছে। , ।
বাংলাদেশের স্বাধীনতার পর তিনি বাংলাদেশের এশিয়াটিক সোসাইটির জেনেরাল সেক্রেটারী পদে আসীন ছিলেন। তিনি বর্তমানে সম্প্রীতি মঞ্চের সভাপতি, বাংলাদেশ ইতিহাস পরিষদের ভাইস প্রেসিডেন্ট এবং এশিয়াটিক সোসাইটির বিজ্ঞান বিভাগের এডিটর। বর্তমানে তিনি শিক্ষা আন্দোলন মঞ্চের সভাপতি এবং দক্কিণ এশীয় মৌলবাদ ও সাম্প্রদায়িকতাবিরোধী সংগঠনের সভাপতিমন্ডলীর সদস্য। তিনি মুক্তমনার উপদেষ্টামন্ডলীর সদস্য এবং মুক্তান্বেষার সম্পাদক। কলামিস্ট হিসবেও তিনি দৈনিক সমকালে লিখে থাকেন । বর্তমানে তিনি বাংলা একাডেমীর ৩ খণ্ডে ‘বাঙালা ও বাঙালির ইতিহাস’ গ্রন্থেও সম্পাদক হিসেবে কাজ করছেন।